Diclotas in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Diclotas ar byavahar, ppali, parshwakriya, upkaar, kriya-pratikriya aaru satarkatabani\nDiclotas ৰ মূল্য আৰু পেকৰ চাইজ - Diclotas Price and Pack Size in Assamese - Diclotas ar mulya aaru pakor size\nDiclotas ৰ লাভ আৰু ব্যৱহাৰসমূহ- Diclotas Benefits & Uses in Assamese- Diclotas ar laabh aaru byavaharsamuh\nDiclotas ৰ পালি আৰু সেয়া কেনেদৰে ল'ব- Diclotas Dosage & How to Take in Assamese - Diclotas ar paali aaru xeya kenedore lobo\nDiclotas ৰ পাৰ্শ্চক্ৰিয়াসমূহ- Diclotas Side Effects in Assamese- Diclotas ar parshwakriyasamuh\nDiclotas সংক্ৰান্ত সতৰ্কতাবাণীসমূহ- Diclotas Related Warnings in Assamese- Diclotas xonkranta xatarkatabanisamuh\nঅইন দৰৱৰ সৈতে Diclotasৰ গুৰুতৰ ক্ৰিয়া-প্ৰতিক্ৰিয়া- Severe Interaction of Diclotas with Other Drugs in Assamese- Oinor xoite Diclotas ar gurutor kriya-pratikriya\nDiclotas মতভেদসমূহ- Diclotas Contraindications in Assamese- Diclotas nishedhsamuh\nDiclotas ৰ বিষয়ে সততে সোধা প্ৰশ্নসমূহ- Frequently asked Questions about Diclotas in Assamese- Diclotas ar bikhoye satate xodha prashnasamuh\nখাদ্য আৰু মদৰ সৈতে Diclotas ক্ৰিয়া-প্ৰতিক্ৰিয়া- Diclotas Interactions with Food and Alcohol in Assamese- khadya aaru modor xoite Diclotas kriya-pratikriya\nDiclotas ৰ লাভ আৰু ব্যৱহাৰসমূহ - Diclotas Benefits & Uses in Assamese - Diclotas ar laabh aaru byavaharsamuh\nDiclotas তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDiclotas ৰ পালি আৰু সেয়া কেনেদৰে ল'ব - Diclotas Dosage & How to Take in Assamese - Diclotas ar paali aaru xeya kenedore lobo\nDiclotas-ৰ উপাদানসমূহ - Diclotas Active Ingredients in Assamese - Diclotas-ar upadaansamuh\nDiclotas ৰ পাৰ্শ্চক্ৰিয়াসমূহ - Diclotas Side Effects in Assamese - Diclotas ar parshwakriyasamuh\nগৱেষণাৰ ভিত্তিত, Diclotas ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDiclotas সংক্ৰান্ত সতৰ্কতাবাণীসমূহ - Diclotas Related Warnings in Assamese - Diclotas xonkranta xatarkatabanisamuh\nDiclotas-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Diclotas লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nDiclotas-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDiclotas ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Diclotas কি প্ৰভাৱ দেখা গৈছে?\nবৃক্কত Diclotasৰ প্ৰভাৱ সুতীব্ৰ হব পাৰে। চিকিতসকৰ পৰামৰ্শ নোহোৱাকৈ গ্ৰহণ কৰা সুৰক্ষিত নহয়।\nযকৃতত Diclotas কি প্ৰভাৱ দেখা গৈছে?\nDiclotasৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Diclotas ৰ কি প্ৰভাৱ দেখা গৈছে?\nDiclotasৰ পাৰ্শ্ব-প্ৰতিক্ৰিয়াৰ ফলত হৃদয়ৰ ক্ষতি হব পাৰে। গতিকে গ্ৰহণ কৰাৰ পূৰ্বে চিকিতসকৰ পৰামৰ্শ প্ৰয়োজনীয়।\nঅইন দৰৱৰ সৈতে Diclotasৰ গুৰুতৰ ক্ৰিয়া-প্ৰতিক্ৰিয়া - Severe Interaction of Diclotas with Other Drugs in Assamese - Oinor xoite Diclotas ar gurutor kriya-pratikriya\nDiclotas তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDiclotas মতভেদসমূহ - Diclotas Contraindications in Assamese - Diclotas nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Diclotas লোৱা অনুচিত যাতে -\nDiclotas ৰ বিষয়ে সততে সোধা প্ৰশ্নসমূহ - Frequently asked Questions about Diclotas in Assamese - Diclotas ar bikhoye satate xodha prashnasamuh\nএই Diclotas-এ অভ্য়াস বা নিচাৰ সৃষ্টি কৰে নেকি?\nDiclotasৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, Diclotas লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, আপুনি ডাক্তৰৰ পৰামৰ্শৰ পিছতহ Diclotas লোৱাটো নিৰাপদ।\nDiclotas য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Diclotas ক্ৰিয়া-প্ৰতিক্ৰিয়া - Diclotas Interactions with Food and Alcohol in Assamese - khadya aaru modor xoite Diclotas kriya-pratikriya\nখাদ্য আৰু Diclotasৰ ক্ৰিয়া-প্ৰতিক্ৰিয়া\nDiclotasৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Diclotasৰ মাজৰ প্ৰতিক্ৰিয়া\nDiclotas লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nDiclotas ৰ অনুকল্প - Substitutes for Diclotas in Assamese\nআপুনি বা আপোনাৰ পৰিয়ালৰ কোনোবাই Diclotas লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Diclotas ব্যৱহাৰ কৰিছিল নেকি?\nআপুনি কিমান পৰিমাণে Diclotas সেৱন কৰিছিল?\nআপুনি Diclotas ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Diclotas সেৱন কৰে?


অখিল গগৈৰ আহোম পৰিচয়ক লৈ ব্যক্তিগত আক্ৰমণ বিজেপিৰ মুখপাত্ৰ মুমিনুল আৱালৰ\nঅখিল গগৈৰ নেতৃত্বত গঢ়ি উঠা প্ৰতিবাদত শংকিত বিজেপি? সংবাদমেলৰ বিষয় হ’ল কৃষক মুক্তিৰ নেতাজন\nগুৱাহাটী , October 30, 2018 8:56 pm\nনাগৰিকত্ব সংশোধনী বিধেয়কৰ বিৰুদ্ধে অখিল গগৈৰ নেতৃত্বত গঢ়ি উঠা প্ৰতিবাদৰ ব্যাপকতা আৰু প্ৰৱলতা দেখি শংকিত হৈছে নেকি ৰাজ্যিক বিজেপি? আজি দলটোৱে এখন সংবাদমেল দি তাৰেই ইংগিত দিলে।\nআজি দলটোৱে হেঙেৰাবাৰীস্থিত দলৰ মুখ্য কাৰ্য্যালয়ত এখন সংবাদ মেল দিয়ে, যাৰ মূল বিষয় হ’ল কৃষক মুক্তিৰ নেতা অখিল গগৈ। সংবাদমেলত দলটোৰ ৰাজ্যিক মুখপাত্ৰ মুমিনুল আৱালে অখিল গগৈ সন্দৰ্ভত কেইবাটাও আক্ৰমণাত্মক মন্তব্য কৰে। তেওঁ অখিলক কেতিয়াবা জাতীয়তাবাদী, কেতিয়াবা মাওবাদী আৰু সকলো সময়তে সুবিধাবাদী বুলি অভিহিত কৰে।\n“অখিল গগৈ এজন বহুৰূপী ব্যক্তি, অসমৰ সমাজ জীৱনত অখিল গগৈৰ ভিন্নৰঙী অৱস্থান অসমৰ ৰাইজে দেখিবলৈ পাইছে। কেতিয়াবা তেওঁ জাতীয়তাবাদী, কেতিয়াবা তেওঁ মাওবাদী আৰু সকলো সময়তে সুবিধাবাদী।” এইদৰে কয় মুমিনুল আৱালে।\nউল্লেখযোগ্য যে, নাগৰিকত্ব সংশোধনী বিধেয়কৰ বিৰুদ্ধে ৰাজ্যজুৰি এক বৃহৎ আন্দোলনৰ সৃষ্টি তথা ৰাইজৰ মাজত বিধেয়কখনৰ বিৰুদ্ধে প্ৰৱল জনমত গঠন কৰিবলৈ অহৰহ চেষ্টা কৰি আছে কৃষক নেতা অখিল গগৈয়ে। আনহাতে ৰাজ্যিক বিজেপিয়ে এই বিধেয়কখন যেনে-তেনে হোৱাটো বিচাৰি আছে।\nনিজৰ ৰাজনৈতিক অভিসন্ধি আৰু ভোটৰ ৰাজনীতিত অখিলৰ আন্দোলনে আনিব পৰা বাধাক লৈ শংকিত হোৱাটোকে প্ৰমাণ কৰিলে ৰাজ্যিক বিজেপিৰ আজিৰ সংবাদমেলে। কাৰণ এটা প্ৰধান ৰাষ্ট্ৰীয় দলৰ ৰাজ্যিক নেতৃত্বই এজন আন্দোলনকাৰী নেতাক মূল বিষয় হিচাপে লৈ সংবাদমেল দিয়াটোৰ অন্য তাৎপৰ্য্য নিঃসন্দেহে কম গুৰুত্বপূৰ্ণ।\nআন এটা মন কৰিব লগীয়া কথা হ’ল আজিৰ সংবাদমেলত দলটোৰ মুখপাত্ৰ মুমিনুল আৱালে শিলাদিত্যৰ সুৰতে কথা কয়। “অসম চুক্তিৰ সুযোগত ভাৰতীয় নাগৰিকত্ব লাভ কৰা একাংশ মানুহৰ বোকোচাত উঠি আন্দোলন কৰে অখিল গগৈয়ে।” আৱালৰ মন্তব্য।\nআনহাতে তেওঁ কেৱল অখিল গগৈৰ বিৰুদ্ধে ক’বলৈ গৈয়ে শেহতীয়াকৈ ৰাজ্যৰ অৰ্ধ শতাধিক সংগঠনে কৰি থকা আন্দোলনটোক এক প্ৰকাৰৰ উপলুঙা কৰে। “বে-দখলকাৰীৰ পক্ষত থিয় হৈ কৰা আন্দোলনক ‘জাতীয় আন্দোলন’ নাম দিয়ে। কিন্তু অসমীয়া কৃষ্টি-সংস্কৃতিৰ মূল পীঠ সত্ৰসমূহৰ মাটি বে-দখল সন্দৰ্ভত তেওঁ নিমাত।” এয়া আছিল মুমিনুলৰ আন এটা মন্তব্য।\nতেওঁ ‘নাগৰিকত্ব সংশোধনী বিধেয়ক গৃহীত হ’লে ১ কোটি ৯০ লাখ হিন্দু বাংলাদেশী অসমত থিতাপি ল’ব বুলি কৈ অখিল গগৈয়ে অসমৰ ৰাইজৰ মাজত অখিল গগৈয়ে বিভ্ৰান্তিৰ সৃষ্টি কৰা’ বুলি কয়।\nমুমিনুল অভিযোগ কৰে, “অখিল গগৈয়ে বাংলাদেশী মূলৰ মূছলমানৰ স্বাৰ্থ বিঘ্নিত হোৱা একো কামেই নকৰে।”\nইয়াৰোপৰি বিজেপিৰ মুখপাত্ৰগৰাকীয়ে সংবাদমেলতে অখিল গগৈৰ আহোম পৰিচয়ক লৈও ইতিকিং কৰে। বিতৰ্কিত মন্তব্যৰে তেওঁ কয়, “অখিলে ‘অসমৰ বাবে নহয়, ‘অহম’ (আহোম)ৰ বাবেহে কাম কৰিছে। ‘অসমীয়া’ৰ বাবে চিন্তা কৰাতকৈ ‘অহমীঞা’ৰ বাবেহে অখিল গগৈয়ে চিন্তা কৰে।”\n‘অসমক ত্ৰিপুৰা, কাশ্মীৰ হ’বলৈ নিদিওঁ’ বুলি অখিল গগৈয়ে যি হুংকাৰ দি আছে, তাত সু-পৰিকল্পিত ষড়যন্ত্ৰ লুকাই থকা বুলিও সংবাদমেলত দাবী কৰে আৱালে।\nউল্লেখযোগ্য যে সংবাদমেলত বিজেপিৰ নেতাজনে দিয়া ভাষ্যৰ অনুৰূপ কথা আজি একাংশ ছপা সংবাদ মাধ্যমেও প্ৰকাশ কৰা দেখা গৈছে। হিন্দু বাংলাদেশীক নাগৰিকত্ব দিয়াৰ বিজেপিৰ অভিপ্ৰায়ৰ সৈতে তাল মিলোৱা এই সংবাদগোষ্ঠীয়ে অখিলৰ নেতৃত্বত চলা নাগৰিকত্ব সংশোধনী বিধেয়কৰ বিৰুদ্ধে চলা আন্দোলনত আমছু জড়িত হোৱা বাবেই অখিলক বাংলাদেশী মুছলমানৰ পৃষ্ঠপোষক সজাব খোজা দেখা গৈছে।\nপ্ৰশ্ন হয়, অখিল গগৈক ব্যক্তিগত আক্ৰমণেৰে তেওঁৰ নেতৃত্বত চলা নাগৰিকত্ব সংশোধনী বিধেয়ক বিৰোধী আন্দোলনক ব্যৰ্থ কৰাৰ ষড়যন্ত্ৰত নামিছে নেকি অসমৰে কিছুমান শক্তিশালী পক্ষ, যিসকলে বিলখনৰ সমৰ্থন কৰে বা হিন্দু বাংলাদেশীৰ নাগৰিকত্বক সমৰ্থন কৰে?


একুৰি এটা গল্প/সত্তা - ৱিকিউৎস\nএকুৰি এটা গল্প/সত্তা\n< একুৰি এটা গল্প\nএকুৰি এটা গল্প (২০১০) লেখক: প্ৰণামিকা অধিকাৰী\n47534একুৰি এটা গল্প — সত্তাপ্ৰণামিকা অধিকাৰী২০১০\n[ ৯৫ ]\nআজিকালি গৌতম চৌধুৰীৰ হাতত অজস্ৰ সময়। ঘড়ীৰ কাঁটাডাললৈ চাই চাই তেওঁ সময়ে সময়ে অতিষ্ঠ হৈ উঠে। এটা সময়ত এইজন মানুহেই থাউনি নোহোৱাকৈ টাকুৰীটোৰ দৰে ঘূৰি ঘূৰি কাম কৰিছিল। কৰ্মজীৱনৰ পৰা লোৱা অৰসৰে যে মানুহৰ জীৱনলৈ এনে কষ্টকৰ যন্ত্ৰণা নমাই আনে, সেয়া তেওঁ আগতে এবাৰো অনুভৱ কৰিব পৰা নাছিল। তাতে তেওঁৰ ৰুকি ৰুকি নিঃশেষ কৰিব পৰা নিঃসংগতা। প্ৰাতঃভ্ৰমণ, বাতৰি কাকত চোৱা, ঘৰটোৰ চৌপাশৰ দুহতীয়া-চাৰিহতীয়া মুকলি ঠাইখিনিত জলকীয়া, বেঙেনা, পালেং পুলি, বিভিন্ন ফুলৰ পুলি গোঁজা মাৰি মাৰি ৰোৱা আৰু গোপালে নিৰ্দিষ্ট সময়ৰ অন্তৰে অন্তৰে যতনাই দিয়া আহাৰ গ্ৰহণ কৰা। বম্। ইমানেই তেওঁৰ কাম। মাত্ৰ এইখিনি ব্যস্ততাৰে তেওঁ জীৱনটো পাৰ কৰা লাহে লাহে কষ্টকৰ হৈ পৰিছে। ল’ৰা চাৰিটা। প্ৰথম পক্ষৰ দুটা আৰু দ্বিতীয় পক্ষৰ দুটা। ল’ৰা চাৰিটাৰ তিনিটাই হোষ্টেলত থাকি পঢ়ি আছে। ডাঙৰ ল'ৰা সৌৰভে ইঞ্জিনিয়াৰিং পঢ়ি আছে, বাকী দুটা সৈনিক স্কুলত। বমাজু, অৰ্থাৎ প্ৰথম পক্ষৰ সৰু ল'ৰাটো— গৌৰৱ ঘৰতে থাকে। চৌধুৰীয়ে কাৰণটো বুজিব পৰা নাই— কি কাৰণে সি বাপেকক এৰি নাযায়! পঢ়াতো বৰ প্ৰশংসিবলগীয়া ধৰণৰ নহয়। সৰু দুটাৰ লগতে এবাৰ তাকো সৈনিক স্কুলত নাম লগাই দিয়াৰ কথা ভাবিছিল। দৰকাৰী নথি-পত্ৰও যোগাৰ কৰিছিল—কিন্তু কিহৰ কাৰণে জানো তাৰ যোৱা নহ'ল! সি ঘৰতে ৰ'ল। কোনোমতে পাছ কৰি কৰি গৈ আছে। পৰিবাৰ গীতা প্ৰগতিবাদী মহিলা। মেল-মিটিং, সভা-সমিতিৰ কামৰ বোজাত ঘৰত দিবলগীয়া সময়ৰ পৰিমাণ ক্ৰমাৎ কমি কমি গৈ আছে। তেওঁ নথকা সময়খিনিত ঘৰখনৰ পৰিৱেশ ব শান্ত-নিস্তব্ধ হৈ থাকে। আৰু যেতিয়াই ঘৰ সোমায়হি ঘৰত থকা অৱশিষ্ট প্ৰাণীকেইটাৰ উশাহ-নিশাহবোৰৰ যেন স্বভাৱসুলভভাৱেই খৰ হৈ উঠে। কাম কৰা ল'ৰা গোপালৰ প্ৰয়োজনীয় ব্যস্ততাৰ লগে লগে গৌতম চৌধুৰীয়েও ক'ব নোৱৰাকৈ অপ্ৰয়োজনীয়ভাৱে ব্যস্ত হৈ পৰে।\nঘৰৰ সন্মুখফালৰ বাৰাণ্ডাখনত বহি বহি গৌতম চৌধুৰীয়ে নিজৰ তপা মূৰটোত হাত ফুৰাই যেন বুজনি দিলে। সন্মুখৰ কাঠৰ ৰেলিং দুডালৰ মাজত মকৰাৰ জাল এখন। জালখনৰ সোঁ মাজতে মৰা মকৰা এটাৰ পাতল খোলা। বেচেৰা! কত হেঁপাহেৰে জাল গুঁঠিছিল! কিমান দিন জানো উপভোগ কৰিলে [ ৯৬ ] নিজে পতা হেঁপাহৰ জালখনত! তেওঁৰ গৌৰীলৈ মনত পৰিল। ষোল্ল বছৰৰ আগতে মৃত্যুশয্যাত পৰি ছটফটাই থকা গৌৰীয়ে চৌধুৰীৰ পৰা আশ্বাসবাণী লৈছিল—যাতে তেওঁৰ মৃত্যুৰ পাছত সিহঁতৰ এমা-ডিমা ল’ৰা দুটাৰ আলৈ-আথানি নকৰে। গৌৰীয়ে বিচৰা সেই আশ্বাসবাণীৰ অৰ্থ বাৰু গৌতমে ভুলকৈ বুজিলে নেকি? আৰু কিবা সুধিব পৰাৰ আগতেই তেওঁৰ হাতত খামুচি ধৰি থাকিয়েই গৌৰী বহুদূৰলৈ আঁতৰি গ'ল। গৌৰীৰ হাতৰ চেপাৰ শিথিলতা অনুভৱ কৰি চৌধুৰীয়ে এটা চিঞৰ মাৰি তাইৰ দেহৰ ওপৰত হাউলি পৰিছিল। সৌৰভ আৰু গৌৰৱক বুকুৰ মাজত সুমুৱাই ৰাউচি জোৰা চৌধুৰীৰ চিঞৰত ওচৰ-চুবুৰীয়া গোট খাই মাকৰ দেহটো বাহিৰলৈ নিয়া চাই চাই সাত বছৰীয়া সৌৰভ আৰু তিনি বছৰীয়া গৌৰৱেও কান্দি উঠিছিল। মৃত্যু কি বুজি নোপোৱা দুয়োটা ল’ৰাই মাকৰ মৰা দেহটোকে মাক বুলি পতিয়ন গৈ হাহাকাৰ কৰিছিল।\nঅহ্...। গৌতম চৌধুৰীয়ে বহাতে মূৰটো পিছলৈ হাওলাই দিলে। খহটা চিমেণ্টৰ বেৰত তেওঁৰ তপা মূৰটো লগাত তেওঁ সোঁ হাতখন তুলি আকৌ মূৰটো পিহি দিলে। ঠিক গৌৰীয়ে দিয়াৰ দৰে...। এই মুহূৰ্তত পুনৰ তেওঁ ষোল্ল-সোতৰ বছৰৰ আগৰ গৌৰীজনীৰ হাতৰ পৰশ অনুভৱ কৰিলে। হৃদয়ত মমতাৰ সাগৰ থাকিলে খহটা হাতৰ পৰশো উমাল হৈ পৰে। ঠিক এনেকৈ অফিচৰ পৰা ঘূৰি অহাৰ পাছত মূৰৰ বিষ উঠা বুলি গম পালে গৌৰীয়ে আথে-বেথে চাবোন-ছাইৰ অত্যাচাৰত খহটা হোৱা দুয়ো হাতৰ তলুৱাৰে তেওঁৰ গোটেই মূৰটোৱে পিহি দিছিল। গৌৰীৰ স্নেহময়ী হাতৰ পৰশত গৌতমৰ দেহ-মূৰ শাঁত পৰিবলৈ বেছি পৰ নালাগিছিল।\nগৌৰৱ আৰু সৌৰভক আলৈ-আথানি নকৰাৰ প্ৰতিশ্ৰুতি দিয়া গৌতমে সিহঁতৰ সু-প্ৰতিপালনৰ বাবে বুলিয়েই দ্বিতীয়বাৰ দ্বাৰ গ্ৰহণ কৰিলে। শিক্ষক পিতৃৰ একমাত্ৰ কন্যা গীতাক বিয়া কৰাই তেওঁ সৌৰভ আৰু গৌৰৱক মাকৰ মৰম যতাব বিচাৰিছিল। প্ৰথম দুবছৰমান ঠিকেই চলিল। চৌধুৰীয়ে তেজীমলা সাধুৰ মাহীজনীৰ সৃষ্টিৰ অসাৰ্থকতা অনুভৱ কৰিলে। সেয়ে ল’ৰা দুটাৰ সমস্ত দায়িত্ব গীতাৰ হাতত গতাই দি তেওঁ পুনৰ ব্যস্ত হৈ পৰিল নিজৰ কৰ্মক্ষেত্ৰত। নতুন পত্নীৰ মধুৰ প্ৰেমত সাময়িকভাৱে গৌৰীৰ স্মৃতিও ধূসৰ কৰি তুলিলে। লাহে লাহে দুই পুত্ৰ আৰু পিতৃৰ মাজত গীতা এখন ওখ প্ৰাচীৰৰ দৰে হৈ পৰিল। এই ব্যৱধান ঠিক কোনখিনি সময়ৰ পৰা আৰম্ভ হ'ল চৌধুৰীয়ে আজি খাটাংকৈ ক'ব নোৱাৰে। ল’ৰা দুটাৰ বৈষয়িক প্ৰয়োজনখিনিৰ কথাও গীতাৰ মাধ্যমেৰে চৌধুৰীৰ [ ৯৭ ] ওচৰলৈ অহা হ’ল। তেওঁক বুজাই দিয়া হ'ল যে গীতা সিহঁতৰ মাক; গতিকে সিহঁতৰ বাবে কি ভাল, কি বেয়া সেয়া গীতাইহে ঠাৱৰ কৰিব। চৌধুৰীয়েও ঠিক তেনেদৰেই বুজিলে। প্ৰথম তিনি-চাৰি বছৰলৈ ঠিক যেন লগাকৈয়ে চলিল। কিন্তু তাৰ পাছত যেতিয়া অনিকেত আৰু নৱনীত আহিল আৰু সিহঁতৰ চাৰিজনীয়া সংসাৰখন দুজনীয়া কৰিলে— তেতিয়া থকা ঠাইৰ অভাৱত সৌৰভ আৰু গৌৰৱ শোৱনিকোঠাৰ পৰা বাৰাণ্ডাৰ এমূৰে থকা ষ্ট'ৰ ৰূমসদৃশ সৰু কোঠাটোলৈ স্থানান্তৰিত হ'ল। চৌধুৰীয়ে তেতিয়াও একো অনীতি নেদেখিলে। হয়তো ঘৰটোৰ শোৱনিকোঠাটো আটাইকেইটাৰ বাবে আহল-বহল নহয় যেতিয়া সিহঁত তালৈকে যাওক। আৰু ডাঙৰ হৈ আহিছে যেতিয়া চেঙেলীয়া ল'ৰাক ‘প্ৰাইভেচী’ এটাও লাগে নহয়! গীতাৰ সৰলমনা বুজনিখিনি গৌতমে ঠিক তেনেদৰেই বুজিলে।\nআচলতে তেতিয়াই গৌতমে তেনেদৰে নুবুজি নিজে বিচাৰ কৰিব পৰা হলে যে ভাল আছিল—এতিয়াহে বুজিছে। গৌৰৱহঁত কিয় বাৰাণ্ডাৰ ৰূমটোলৈ যাব লাগে বুলি ওভোতাই প্ৰশ্ন কৰিব পৰা হ'লে চাগে বৰ্তমানটো তেওঁৰ বাবে ইমান বেদনাদায়ক নহ'লহেঁতেন! সেই সময়ত গীতাৰ প্ৰতিটো কামত চকু মুদি সমৰ্থন নিদিয়া হ'লে চাগে এতিয়া তেওঁ গৌৰীৰ ফটোখনৰ ওচৰত গীতাই নেদেখাকৈ হুমুনিয়াহ পেলাব নালাগিলেহেঁতেন!\nচাকৰিৰ পৰা অৱসৰ লোৱাৰ পাছত যেতিয়া তেওঁৰ হাত অফুৰন্ত সময় হ’ল— তেতিয়াহে তেওঁ ধীৰে ধীৰে অনুভৱ কৰিলে যে প্ৰথম প্ৰেমৰ উমাল স্বাক্ষৰ সৌৰভ মানসিকভাৱে তেওঁৰ পৰা বহু দূৰলৈ আঁতৰি গৈছে। নামত পঢ়াৰ কাৰণে হ'লেও সি যে তেওঁৰ পৰা সঁচাকৈয়ে দূৰলৈ গৈছে সিদিনাহে চৌধুৰীয়ে উপলব্ধি কৰিলে। বাৰ বছৰৰ আগতে বাৰাণ্ডাৰ ৰূমটোলৈ স্থানান্তৰিত কৰা দুয়ো ভায়েকৰ কথোপকথন ঘৰৰ সংলগ্ন দুহতীয়া শাকনিখনত মাটি খুঁচৰি থকা চৌধুৰীৰ কাণত পৰিল— দাদা, ইমান পইচা ক’ত পাবা?\nতই চিন্তা নকৰিবি গৌৰৱ, মই নিজৰ ব্যৱস্থা ইমানদিনে কৰিয়েই আছো যেতিয়া এতিয়াও কিবা এটা কৰিম।\nনহলে দেউতাক কওঁ? ‘পেন্সন ক্লিয়াৰ' হোৱাৰ লগে লগে যোৱা মাহত জি পি এফৰ টকাও অলপ পাইছে নহয়...!\nচুপ। একেবাৰে চুপ্। বুঢ়াটোৰ হাতৰ ফুটাকড়ি এটাও মোক নালাগে। দৰকাৰ পৰিলে কোৰ্ছটোকেই কেন্সেল কৰিম। অকণমান সময় ৰৈ সৌৰভে কোৱা চৌধুৰীয়ে আকৌ শুনিলে— মাৰ মৃত্যুৰ পাছতেই আকৌ এজনী আনি আমাৰ [ ৯৮ ] জীৱনলৈ যি যাতনা আনি দিলে, তাতকৈ আমাৰ বাবে আয়া এজনী ৰাখি নিজে কোনো দেহোপজীৱিনীৰ ওচৰলৈ গৈ...।\n—দাদা! গৌৰৱৰ ধমকত সৌৰভৰ মুখৰ মাত বন্ধ হৈছিল। শাকনিবাৰীত মাটি খুঁচৰি থকা চৌধুৰীৰ হাতৰ খন্তিখনে যেন তেওঁৰ বুকু ভেদি কলিজাত আঘাত কৰিলেগৈ! তেওঁ চকুৰে ধোঁৱা-কোঁৱা দেখিলে। কোনোমতে চকুৰে দেখা নানাবৰণীয়া তৰাফুলৰ মাজত তেওঁ থিয় হ'ল। গৌৰৱহঁতৰ ৰূমটোৰ একমাত্ৰ সৰুখিৰিকীখনেৰে চৌধুৰীৰ ৰ’দত চিকচিকাই থকা তপা মূৰটো স্পষ্টকৈ ওলাই পৰাত দুয়ো সেইপিনে চালে। কঁপা ভৰিৰে কথমপি আগবাঢ়ি হাত মেলি তেওঁ খিৰিকীৰ ৰদ এডালত খামুচি ধৰি সুধিলে— তহঁতে কি কথা পাতিছ? চৌধুৰীৰ মুখেৰে অন্য প্ৰশ্ন ওলাই নাহিল। মাতত তেওঁৰ কঠোৰতা, কাতৰতা একো নাই। মাথোঁ দুৰ্বল, অলসভাৱে কৰা এটা প্ৰশ্ন। সৌৰভে ঘোপাকৈ কিছুপৰ বাপেকলৈ চাই থাকি ফোঁ-ফোঁৱাই ওলাই গ'ল। গৌৰৱ কিছু সময় মাত্ৰ স্থানুৰ দৰে ৰৈ থাকি খঞ্জকৈ ওলাই আহি বাপেকৰ ওচৰত ৰ’ল! দুয়ো বহুপৰ মুখেৰে একো শব্দ নকৰাকৈ থিয় হৈ থাকিল। তাৰ পাছত দুয়ো একেলগে মুখ তুলি দুয়োলৈ চালে। চৌধুৰীয়ে পুতেকৰ চকুত প্ৰশ্ৰয়ৰ চিন দেখা পালে। বুকুৰ মাজত থকা সোপাটো সামান্য ঢিলা হ’ল। তহঁতে কি কথা পাতিছিলি?\n—দেউতা, দাদাৰ এইবাৰ লাষ্ট ছেমিষ্টাৰ। তাৰ আগতে তাক এটা তিনিমহীয়া ওপৰঞ্চি কোৰ্ছ কৰা দৰকাৰ। তাৰ বাবে ফীজ দিব লাগে প্ৰায় চৈধ্য হাজাৰ টকা। একেলগে নিদিলেও তিনিটা কিস্তিত দিলেও হ'ব। সেয়ে...।\n—মোৰ জি পি এফৰ টকাখিনিতো তহঁতৰ বাবেই...।\nকৈছিলো দাদাক। কিন্তু সি...।\n—কিয়? সি মোৰ পইচাৰে নপঢ়িব কিয়? ইমান দিনে জানো সি মোৰেই টকা-পইচাৰে পঢ়ি থকা নাই!\nগৌৰৱে সেপ ঢুকিলে...। নাই, নহয় দেউতা! মানে, আচলতে দাদাই হায়াৰ ছেকেণ্ডাৰী পাছ কৰাৰ পাছত নিজৰ খৰচতে পঢ়া-শুনা কৰিছে। মানে সি এটা পাৰ্ট টাইম জব্ কৰি...।\n—কি ক’লি? পাৰ্ট টাইম জব?\n—কিয়? কিহৰ বাবে?\nগৌৰৱ নিৰুপায়ত পৰিল। কিহৰ বাবে সৌৰভে পাৰ্ট টাইম কাম কৰি [ ৯৯ ] পঢ়াৰ খৰচ উলিওৱাৰ উপৰি তাকো যে হাত খৰচৰ বাবে টকা দিব লাগে সি বাপেকক এই মুহূৰ্তত কেনেকৈ বুজায়? সি বিচাৰে বাপেকৰ চকুৰ দুৱাৰ-পৰ্দা নিজে নিজে মেল খাই মুকলি হওক। নহ'লে ঘৰখনত হ’ব পৰা সম্ভাব্য অশান্তিৰ কাৰণ সিয়েই হ’বগৈ, যিটো সি নিবিচাৰে। সেয়ে সি ক'লে— সেইবোৰ হ'ব বাৰু! পাছতো কেতিয়াবা ক'ব পাৰিম। এতিয়া ব’লা ভিতৰলৈ।\nকথাবোৰ পাছতো কেতিয়াবা ক’ব পাৰিম বুলি গৌৰৱে সেইদিনা ক’লেও বিগত কেইটা দিনত তাৰ বাপেকৰ লগত বৰ বিশেষ একো কথা নহ'ল। বাপেকৰ অন্তৰ্দ্বন্দ্ব অনুভৱ কৰিয়েই চাগে এইকেইটা দিন সি চৌধুৰীক অকলশৰে থাকিবলৈ এৰি দিয়া নাই। বন্ধ শেষ হওঁতেই সৌৰভ গুচি গ'ল। থকা দিনকেইটাত সি গৌৰৱৰ অশেষ চেষ্টাতো বাপেকৰ প্ৰতি সহানুভূতিশীল নহ'ল। কিহৰ কাৰণে জানো গৌৰৱে সৌৰভৰ দৰে বাপেকৰ প্ৰতি কঠোৰ হ’ব পৰা নাই। সি তেওঁৰ অসহায়, অপাৰগতাৰ কথা উপলব্ধি কৰিব পাৰে। সি জানে, বৰ্তমানটোৰ বাবে গৌতম চৌধুৰী দায়ী নহয়। তেওঁতো সিহঁতক মাকৰ অভাৱ দূৰ কৰিবলৈকে মাহীমাকক বিয়া কৰাইছিল...।\nকিছুদিনৰ পিছলৈ অৱশ্যে গৌৰৱৰ মুখৰ পৰাই চৌধুৰীয়ে গীতা সম্পৰ্কে অনুধাৱন কৰিব নোৱৰাখিনিও জানিব পাৰিছিল। হায়াৰ ছেকেণ্ডাৰী পাছ কৰাৰ পাছত সৌৰভৰ অদম্য আশাত গীতাই কেনেদৰে মাধমাৰ শোধাব বিচাৰিছিল সেই কথা গৌৰৱৰ পৰা জানিব পাৰি চৌধুৰীৰ মন অনুশোচনাত তপ্ত হৈ পৰিছে। ভাগ্য ভাল যে সৰুৰ পৰাই জেদী প্ৰকৃতিৰ সৌৰভে মাহীয়েকক দেখুৱাবলৈকে নিজে ‘পাৰ্ট টাইম চাকৰি যোগাৰ কৰি হ'লেও নিজৰ আশা ফলৱতী কৰাৰ পথত। চৌধুৰীয়ে নতুন ভাৰ্যাৰ ছলাহী কথাত নিজৰ বিৰেকক কেনেদৰে তলা মাৰি থৈছিল— সেয়া যেন এতিয়াহে অনুভৱ হৈছে।\nক্ৰমে ক্ৰমে চৌধুৰী এটা অৰ্থহীন উপস্থিতিত পৰিণত হ'ল। গীতাৰ অনুপস্থিতিত গহীন হৈ পৰা নিঃসংগ মুহূৰ্তত ঘনে ঘনে তেওঁৰ গৌৰীৰ মৃত্যুকাতৰ মুখখনলৈ মনত পৰা হ'ল। কিয় এনে হ’ল? কেনেকৈ এনে হ’বলৈ পালে?\nশাকনিডৰাৰ শাকপুলিবোৰ ডাঙৰ হৈছে। নিতৌ যত্ন পাই বৰ লহপহীয়া হৈ বাঢ়ি আহিছে। তেওঁৰ মনৰ ক্ষীণ আশাটোও যেন ডাঙৰ হৈ উঠিছে। সৌৰভক বুকুৰ মাজত ঘূৰাই পোৱাৰ আশা...। সৌৰভৰ পঢ়া শেষ। ভায়েকলৈ খবৰ পঠিয়াইছে, ৰিজাল্ট ওলোৱালৈকে চাকৰিটো কৰি থাকিব। ৰিজাল্ট ওলালেই সি চাকৰিটো এৰি দি ঘৰলৈ আহিব। সি হেনো গৌৰৱক কৈছে যে তাৰ ৰিজাল্ট বৰ [ ১০০ ] ভাল হ’ব। হ’বই। চৌধুৰীয়েও আশা কৰে তাৰ ৰিজাল্ট ভাল হওক। সি নৰনীত আৰু অনিকেততকৈ আগবাঢ়ি যাওক। গীতা আৰু সিহঁতৰ সৰু ল'ৰা দুটাই কাহানিও সৌৰভৰ সমকক্ষ যেন হ’ব নোৱাৰে। চৌধুৰীৰ মনত ক'ব নোৱৰাকৈয়ে নৱনীত আৰু অনিকেতলৈ বিদ্বেষৰ ভাব গঢ়ি উঠিছে। সিহঁত নহা হ'লে চাগৈ গীতাই সৌৰভ আৰু গৌৰৱক গৌৰীৰ আদৰ-যত্নখিনি দিয়াত কৃপণালিখিনি নকৰিলেহেঁতেন! সিহঁত নথকা হলে নিশ্চয় গীতায়েই সৌৰভৰ উন্নতিৰ বাবে দিনে-নিশাই কষ্ট কৰিলেহেঁতেন! অৰ্থহীন আক্ৰোশত চৌধুৰীয়ে নিজে নিজে কমটাই থকাৰ বাহিৰে যে একো আৰু কৰিব নোৱাৰে..।\nবহুদিনীয়া চাইকেলখন চলাই গৌৰৱ সোমাই আহিল। আহ্!ল’ৰাটোক এখন নতুন চাইকেলো দিয়া হোৱা নাই। তাৰ গা আৰু ভৰিত থকা আৱৰণখিনিও বহু পুৰণি হোৱা নাইনে? চৌধুৰীয়ে বহাৰ পৰাই ল'ৰাটোলৈ হৃদয়ৰ সমস্ত আৱেগ ঢালি চাইল’লে। বিগত সময়ছোৱাৰ হিচাপ-নিকাচ কৰি তেওঁ বুজি উঠিছে, অন্ততঃ এতিয়াৰ পৰাই হলেও তেওঁ যেন নিজৰ বিবেকক আনৰ হাতত এৰি নিদিয়ে। তেওঁৰ মনত এইটোও পৰিষ্কাৰ হৈ পৰিছে যে গীতাৰ মনত গৌৰৱ এই ঘৰখনৰ গোপালতকৈ বৰ বেছি ওপৰৰ নহয়। তাইৰ মনত গৌৰৱ এটা অপদাৰ্থ, এই ঘৰৰ মাত্ৰ এটা বোজা। কেৱল এই কথাখিনি প্ৰত্যক্ষভাৱে চৌধুৰীক ক'ব পৰা নাই অথবা তেনে পৰ্যায়লৈ তেওঁ যোৱা নাই। নহ'লে হয়তোবা ইয়াৰ কাৰণ এয়াও হ'ব পাৰে যে চৌধুৰীৰ মনৰ মাজত গীতা সম্বন্ধে যি এখন ধুৱলী-কুঁৱলী মায়াজাল তৰা আছে তাৰ ভেদ তেওঁ জীৱনৰ ভাটি বয়সতো ভাঙিব নোখোজে। স্বামীৰ আগত তেওঁ গৌৰৱ বা সৌৰভ সম্পৰ্কে এটা কথাও অসম্মানজনকভাৱে কৈ পোৱা নাই। কেৱল এই কথাটোৰ কাৰণেই চৌধুৰীয়ে অতদিনৰ মাজত কেতিয়াও যোগ-বিয়োগৰ অংক কৰিবলগা হোৱা নাই আৰু এতিয়া কৰিবৰ সময়তো উত্তৰ মিলোৱাটো বৰ কষ্টকৰ হৈ পৰিছে।\nগৌৰৱে চাইকেলখন ষ্টেণ্ড কৰি বাপেকৰ ওচৰ পালে। প্ৰফুল্ল মুখ— দেউতা, দাদা আহিব।\nমৰহি যাবলৈ ধৰা ডাল-পাত যেন সজীৱ হৈ উঠিল—চকীখনত পোন হৈ বহিলে— কেতিয়া...?\nঅঁ বাৰু। তই এটা কাম কৰ। তহঁতৰ ৰূমটো ভালকৈ পৰিষ্কাৰ কৰিবি। অনহয়! তই এটা কাম কৰ। ড্ৰয়িং ৰূমটোতে পাৰ্টিশ্যন এখন দি তাতে সৌৰভৰ [ ১০১ ] বাবে এটা আছুতীয়া কোঠাৰ বন্দৱস্ত কব...।\n—দাদাৰ বাবে বহা কোঠাত? গৌৰৱৰ মুখখন মেলাতে ৰ’ল।\n—হ’ব। মানে মাহীদেৱে...।\nপ্ৰথমবাৰৰ বাবে চৌধুৰীৰ মাতত কঠোৰতা ফুটি উঠিল— মই যি কৈছো, তাকে কৰ। সৌৰভ ঘৰৰ ডাঙৰ ল'ৰা। তাক এটা সুকীয়া কোঠা লাগে। অস্থায়ীভাৱে তাতেই থাওক। অহা মাহত এটা ৰূম বঢ়াই তাৰ বাবে বেলেগ বস্তৱস্ত কৰি দিব। লাগিব। গৌৰৱে এবাৰ আকৌ বাপেকৰ মুখলৈ চাই কাহানিও নমৰা আত্মসন্তুষ্টিৰ মিচিকিয়া হাঁহি এটা এৰি আঁতৰি গ'ল।\n"https://as.wikisource.org/w/index.php?title=একুৰি_এটা_গল্প/সত্তা&oldid=109189"ৰ পৰা অনা হৈছে\n২০১০ চনৰ সাহিত্যকৰ্ম\nএকুৰি এটা গল্প, প্ৰণামিকা অধিকাৰী\nএই পৃষ্ঠাটো শেষবাৰৰ কাৰণে ৩০ নৱেম্বৰ ২০২০ তাৰিখে ১৩:৪০ বজাত সলনি কৰা হৈছিল।


বুকুখন মাজে মাজে বিষাবলৈ লৈছেচোন। উশাহটো লওঁতেও অকণমান কষ্ট হোৱাদি হয়। ক’ৰণা নেকি বাৰু? যিহে দিন কাল, গেষ্ট্ৰিকৰ পৰা আদি কৰি হাৰ্টৰ বেমাৰৰো পাত্তা নাইকিয়া হৈছে। ক’ৰণাহে পোনছাটেই। ছেহ্, কালিও একেই আজিও একেই। সঁচাকৈ হৈছে নেকি বাৰু। জ্বৰতো নাই, ৰাতি শোৱাৰ সময়ত উঠে চাগে মই গ’মেই নেপাওঁ। এনেকৈয়ে দুটা দিন পাৰ হ’ল। চাই থকা বস্তু নহয় এইবোৰ। হোম কোৱাৰেণ্টাইন আৰম্ভ কৰাৰহে কথা।মৰিলে অকলেই মৰিম। মাহঁতক বেমাৰ দি যাব নোৱাৰোঁ। “মোৰ ওচৰলৈ, মোৰ ৰুমলৈ কোনো নোসোমাবি দেই।” বাকী সব হতভম্ব। হ’ল\nবহুবছৰ আগতে মোৰ মামাৰ ঘৰত উদযাপন কৰা শিৱৰাত্রিৰ নিশা এটিৰ কথা৷ পূজা শেষ হৈ অন্তিম পর্য্যায় পাইছেগৈ, এতিয়া মাথো হোমখিনি শেষ হ’লেই ৰাইজে শান্তি লৈ মাহ প্ৰসাদ গ্ৰহণ কৰিব পাৰিব। পূজাৰ সমানে সমানে গোসাঁই ঘৰৰ কাষতে দুই তিনিটা হেচক লাইটেৰে পোহৰাই থোৱা চোতালখনত সৰুকৈ নাম এভাগিও চলি আছে। গাঁৱৰে তিনি-চাৰিজন মতা মানুহ লগ লাগি পূজা বুলিয়েই তালযোৰ বজাই নামভাগি ধৰি দিছে। পূজাৰ শেষত আটায়ে মিলি বুট-মাহ, ঘোঁটা, ভাঙৰ লাড়ু ইত্যাদি খোৱাৰ পিছত খিচিৰি অকণেৰে মোখানি মাৰি ঘৰে ঘৰে যাবগৈ। মামাহঁতৰ\nপাহাৰীয়া সৰু টিলাটোৰ পৰা থুপুক-থাপাককৈ দুটা সৰু ল’ৰা-ছোৱালী হাতত ধৰাধৰিকৈ নামি আহিছিল। সিহঁতৰ পিঠিত স্কুলৰ বেগ। ল’ৰাটো থুপুকা, গাৰ ৰঙটো পকা বেলৰ ভিতৰখিনিৰ দৰে। ছোৱালীজনী সাইলাখ পুতুলা এটাৰ নিচিনা। সিহঁত টিলাটোৰ পৰা নামি সমান ৰাস্তা পাইছিলহে এনেতে পিছফালৰ পৰা দাঁত ঘঁহা ব্ৰাছৰ দৰে থিয় চুলিৰ ল’ৰা এটা দৌৰি আহি থুপুকা ল’ৰাটোক খুন্দিয়াই পেলাই থৈ গ’ল। চুলি থিয় ল’ৰাটো আছিল- কিম জঙ লিংডো। ছোৱালীজনী আছিল কিম জঙ লিংডোৰ ভনীয়েক মনালিছা লিংডো আৰু থুপুকা ল’ৰাটো আছিল আমাৰ অতি মৰমৰ অলকেশ ভাগৱতী। কিম\nআগষ্ট মাহৰ উৎকট গৰমৰ দিন এটা। এ টি এম বুথ এটাৰ সন্মুখত শাৰী পাতি আছোঁ। কলেজলৈ ওলাই যাওঁতেই মায়ে এ টি এম কাৰ্ডটো দি পঠিয়াইছিল পইচা অলপ উলিয়াই আনিবলৈ। ঘৰলৈ সোমাই যোৱা ৰাস্তাটোৰ মুখতে এ টি এম বুথটো। ইমান গৰম, তাতে কলেজৰ পৰা আহিছোঁ। আকৌ ইয়াতো দীঘলীয়া শাৰী। উপায় নাই। এইটোতে মানুহ কম হ’ব বুলি গুছি আহিলোঁ। অৱশ্যে সেই গৰমত তিনিজন মানুহৰ শাৰীটোও দীঘলীয়া যেনেই লাগিব। ইয়াত আকৌ বাহিৰত মোৰে সৈতে সাতজন, ভিতৰতো আছে দুজন। মই শাৰীটোত ৰোৱাৰ সময়তে ভিতৰৰ\n১০ বাজিবলৈ পালে কি নাপালে নিৰ্মালীৰ মাক কোবাকুবিকৈ ঘৰৰ পৰা ওলালেই। আজিনো তেওঁ কাৰ ঘৰত ৰাতিপুৱাৰ চাহকাপৰ জুতি ল’ব তাকে মন কৰি মুনিকণে আগচোতালৰ ৰচীডালত তিতা কাপোৰ কেইটা মেলিবলৈ ল’লে। চাৰিটা পদূলি পাৰ হৈ মানুহজনী নয়নহঁতৰ ঘৰত সোমালে। মানুহজনীৰ এইটো অভ্যাসেই । ঘৰত খুব কমেই থাকে। লোকৰ ঘৰত চাহ-তামোলৰ জুতি লৈ তেওঁৰ আধা দিন গুচিয়েই যায়। দুপৰীয়া ঘৰলৈ আহি ভাতকেইটা খাই অলপ জিৰাই চাগে, আকৌ বেলি পৰাৰ আগে আগে ওলাবৰ হয়েই। পিছে, দ্বিতীয়বাৰ তেওঁ অকলে নাযায়, লগত জীয়েকো ওলায়। আনকালে\nসোনমইনাৰ ফেছবুকৰ পোষ্ট “লক ডাউনত একেবোৰ মানুহকে দেখি দেখি আমুৱাইছেগৈ।” কমেণ্টত সেই বিষয়ে চৰ্চা। হয়ভৰ দি এজাক বন্ধু বান্ধৱ। মইনামতীৰ চকু পৰিল তাত। তাৰপাছত মহাভাৰত আৰম্ভ। “অ প্ৰেমত পৰাৰ দিনত মোক চাবলৈ ৰাতি আহিও মোৰ ঘৰ ওলোৱাহি, মনিবেগত সদায় মোৰ ফটো। আৰু এতিয়া ফেইচবুকত পোষ্ট- মোক দেখি দেখি আমনি পাইছা। চব মতা মানুহবোৰ একেই। পতাবৰ বাবে যি কোনো কাম কৰিবলৈ সাজু হৈ যায়। পতাই লোৱাৰ পিছত দুদিনতে আমুৱালে। নাথাকোঁ তোমাৰ লগত, লকডাওন খুলিলেই মাৰ ঘৰলৈ যাম গৈ।” লাইক কমেণ্টৰ আশাত\nজিভাৰ সুখৰ বতৰা- নাজিয়া হাচান\nৰাতিপুৱা শোৱাৰপৰা উঠিয়ে মানুহগৰাকীয়ে সদায় ঘৰৰ প্ৰতিজন সদস্যৰে টুথব্ৰাছ কেইডাল চাবোনেৰে ধুই লৈ, গৰম পানীত ডুবাই ডুবাই থৈ দিয়ে। ল’ৰা ছোৱালী হালকে ধৰি গৃহস্থয়ো চকু মোহাৰি মোহাৰি বেচিনটোৰ সন্মুখত থিয় হৈ সেই ব্ৰাছ কেইডাল মগটোত থকা গৰম পানীৰ পৰা উলিয়াই উলিয়াই নিতৌ ব্ৰাছ কৰাত লাগে। :: মাজনী, বাবা এয়া গাখীৰ বিস্কুট। খোৱাহি আহি।―টেবুলত বস্তুখিনি থৈ এইবাৰ ল’ৰা ছোৱালীহালক মানুহগৰাকীয়ে চিঞৰিলে। :: হাতখন ধুইছা নে? :: ঔ মা, এতিয়া দেখোন ব্ৰাছ কৰি মুখ হাত ভালকৈ ধুই আহিলোঁ। আকৌ হাত..? :: নাই\nJune 1, 2020 দৈনন্দিন\t5 Comments\nঅথঃ অনলাইন ক্লাছ সম্বাদ : শ্ৰী খনিন্দ্র ভূষণ মহন্ত\nক’ৰণাৰ প্রভাৱত লক-ডাউনে অনা অনাকাংক্ষিত বন্ধত আমাৰ গতানুগতিক শিক্ষা-ব্যৱস্থাত যতি পৰিল। বিদ্যালয়, মহাবিদ্যালয়, বিশ্ববিদ্যালয় সকলোতে তলা। তেনেতে ওপৰ মহলৰ পৰা নির্দেশ আহিল: ‘অনলাইন ক্লাছ’ কৰাব লাগে। কেনেকৈ কি ব্যৱস্থা কৰিম, সেয়া সম্পূর্ণ নিজৰ। দিনৰ দিনটো শুই-বহি থকাৰ অভ্যাস তেনেকৈ নাই বাবেই নেকি, লাহেকৈ আমনি লাগিবলৈ লৈছিল। গতিকে কৰি ভালপোৱা কামটোত ব্যস্ত থাকিবলৈ পোৱাত ভালেই পালোঁ। সেইখিনিলৈকে সকলো ঠিকেই আছিল। মূল গণ্ডগোলবোৰ আৰম্ভ হ’ল পাছতহে। লক-ডাউনৰ এই সময়ছোৱাত ‘অনলাইন ক্লাছ’ৰ নামত আহৰণ কৰা কেইটামান সোণসেৰীয়া অভিজ্ঞতা তলত উল্লেখ কৰিলোঁ- স্নেপশ্বট ১\nবুদ্ধিৰ জলঙাৰে : বিজু বুঢ়াগোহাঁই\nঅইন দিনাৰ দৰেই শ্ৰেণীকোঠালৈ সোমাই গ’লোঁ। মই গুৱাহাটীৰ নিম্ন প্ৰাথমিক বিদ্যালয় এখনৰ শিক্ষয়িত্ৰী। চতুৰ্থ শ্ৰেণীৰ এটা শাখাত অসমীয়া আৰু ইংৰাজী পঢ়াও। প্ৰথমে অসমীয়াৰ পিৰিয়ডটো কৰোঁ আৰু তাৰপিছত ইংৰাজীৰটো কৰোঁ। সেইদিনাও একেদৰেই কৰিম বুলি আৰম্ভ কৰিলোঁ। কিন্তু প্ৰথম পিৰিয়ডটো শেষ হোৱাৰ আগে-আগে ছাত্ৰ-ছাত্ৰীসকল এজনৰ পিছত এজনকৈ বাহিৰলৈ যাবলৈ অনুমতি বিচাৰি মোৰ কাষলৈ আহিল। মই সাধাৰণতে প্ৰথম পিৰিয়ডত কাকোৱেই বাহিৰলৈ যাবলৈ নিদিওঁ। কিন্তু সেইদিনা অলপ বেলেগেই কাৰবাৰ, যাবলৈ নিদিলে হেনো পেনতেই ওলাব। সেয়ে ময়ো যাবলৈ দিলোঁ। প্ৰথমে দুজন-দুজনকৈ আঠজনমান গ’ল। ময়ো ৰেহ-ৰূপ\n: ডাঙৰ হ’লে কি হ’বা তুমি? : ডাক্তৰ হ’ম। চবকে এগাল-এগাল বেজী দিম । অ’ জিকমিক বা, ডাক্তৰ হোৱাৰ পিছত মই নহয় পুলিচো হ’ম। চবকে লাঠিৰে ঢেৰ কোবাম। হাঃ হাঃ বহুত মজ্জা হ’ব ন? অকণমানিটোৰ কথাত বাগৰি বাগৰি হাঁহিলোঁ। কিমান সৰলতাৰে ভৰা ইহঁতৰ সৰু সৰু মনবোৰ… অলপো কৃত্ৰিমতা নাই, জটিলতা নাই। সৰুকালৰ মইজনীলৈ মনত পৰি গ’ল। কিমান যে নাভুত-নাশ্ৰুত কাণ্ড কৰি ফুৰিছিলোঁ মই! পৃথিৱীত যদি মস্ত জেদী, নাওঁ বুৰিলেও টিঙৰ পৰা ননমা, কালৈকো কেয়াৰ নকৰা, বনৰীয়া কিহবাৰ উদাহৰণ দিব লগা


Zienam Monovial in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nZienam Monovial की जानकारी\nZienam Monovial ৰ লাভ আৰু ব্যৱহাৰসমূহ- Zienam Monovial Benefits & Uses in Assamese- Zienam Monovial ar laabh aaru byavaharsamuh\nZienam Monovial ৰ পালি আৰু সেয়া কেনেদৰে ল'ব- Zienam Monovial Dosage & How to Take in Assamese - Zienam Monovial ar paali aaru xeya kenedore lobo\nZienam Monovial ৰ পাৰ্শ্চক্ৰিয়াসমূহ- Zienam Monovial Side Effects in Assamese- Zienam Monovial ar parshwakriyasamuh\nZienam Monovial সংক্ৰান্ত সতৰ্কতাবাণীসমূহ- Zienam Monovial Related Warnings in Assamese- Zienam Monovial xonkranta xatarkatabanisamuh\nঅইন দৰৱৰ সৈতে Zienam Monovialৰ গুৰুতৰ ক্ৰিয়া-প্ৰতিক্ৰিয়া- Severe Interaction of Zienam Monovial with Other Drugs in Assamese- Oinor xoite Zienam Monovial ar gurutor kriya-pratikriya\nZienam Monovial মতভেদসমূহ- Zienam Monovial Contraindications in Assamese- Zienam Monovial nishedhsamuh\nZienam Monovial ৰ বিষয়ে সততে সোধা প্ৰশ্নসমূহ- Frequently asked Questions about Zienam Monovial in Assamese- Zienam Monovial ar bikhoye satate xodha prashnasamuh\nখাদ্য আৰু মদৰ সৈতে Zienam Monovial ক্ৰিয়া-প্ৰতিক্ৰিয়া- Zienam Monovial Interactions with Food and Alcohol in Assamese- khadya aaru modor xoite Zienam Monovial kriya-pratikriya\nZienam Monovial ৰ লাভ আৰু ব্যৱহাৰসমূহ - Zienam Monovial Benefits & Uses in Assamese - Zienam Monovial ar laabh aaru byavaharsamuh\nZienam Monovial তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nZienam Monovial ৰ পালি আৰু সেয়া কেনেদৰে ল'ব - Zienam Monovial Dosage & How to Take in Assamese - Zienam Monovial ar paali aaru xeya kenedore lobo\nZienam Monovial-ৰ উপাদানসমূহ - Zienam Monovial Active Ingredients in Assamese - Zienam Monovial-ar upadaansamuh\nZienam Monovial ৰ পাৰ্শ্চক্ৰিয়াসমূহ - Zienam Monovial Side Effects in Assamese - Zienam Monovial ar parshwakriyasamuh\nগৱেষণাৰ ভিত্তিত, Zienam Monovial ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nZienam Monovial সংক্ৰান্ত সতৰ্কতাবাণীসমূহ - Zienam Monovial Related Warnings in Assamese - Zienam Monovial xonkranta xatarkatabanisamuh\nZienam Monovial-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nZienam Monovialৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Zienam Monovial নাখাব আৰু আপোনাৰ চিকিতসকৰ পৰামৰ্শ লওক।\nZienam Monovial-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Zienam Monovial ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Zienam Monovial কি প্ৰভাৱ দেখা গৈছে?\nZienam Monovialৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Zienam Monovial কি প্ৰভাৱ দেখা গৈছে?\nZienam Monovial গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Zienam Monovial ৰ কি প্ৰভাৱ দেখা গৈছে?\nZienam Monovialৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Zienam Monovialৰ গুৰুতৰ ক্ৰিয়া-প্ৰতিক্ৰিয়া - Severe Interaction of Zienam Monovial with Other Drugs in Assamese - Oinor xoite Zienam Monovial ar gurutor kriya-pratikriya\nZienam Monovial তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nZienam Monovial মতভেদসমূহ - Zienam Monovial Contraindications in Assamese - Zienam Monovial nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Zienam Monovial লোৱা অনুচিত যাতে -\nZienam Monovial ৰ বিষয়ে সততে সোধা প্ৰশ্নসমূহ - Frequently asked Questions about Zienam Monovial in Assamese - Zienam Monovial ar bikhoye satate xodha prashnasamuh\nএই Zienam Monovial-এ অভ্য়াস বা নিচাৰ সৃষ্টি কৰে নেকি?\nনহয়, আপনি Zienam Monovialৰ প্ৰতি আসক্ত নহয়।\nহয়, Zienam Monovial লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, Zienam Monovial সম্পুৰ্ণ নিৰাপদ।\nনহয়, Zienam Monovialয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Zienam Monovial ক্ৰিয়া-প্ৰতিক্ৰিয়া - Zienam Monovial Interactions with Food and Alcohol in Assamese - khadya aaru modor xoite Zienam Monovial kriya-pratikriya\nখাদ্য আৰু Zienam Monovialৰ ক্ৰিয়া-প্ৰতিক্ৰিয়া\nআপুনি Zienam Monovial সেৱনৰ সময়ত কেতবোৰ খাদ্য সেৱনৰ ফলত দৰৱে কাম কৰাৰ ক্ষেত্ৰত বেছি সময় ল'ব পাৰে। আপুনি ডাক্তৰৰ পৰামৰ্শ অনুসৰণ কৰক।\nমদ আৰু Zienam Monovialৰ মাজৰ প্ৰতিক্ৰিয়া\nZienam Monovial আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nZienam Monovial ৰ অনুকল্প - Substitutes for Zienam Monovial in Assamese\nZienam Monovial ৰ মূল্য আৰু পেকৰ চাইজ - Zienam Monovial Price and Pack Size in Assamese - Zienam Monovial ar mulya aaru pakor size\nআপুনি বা আপোনাৰ পৰিয়ালৰ কোনোবাই Zienam Monovial লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Zienam Monovial ব্যৱহাৰ কৰিছিল নেকি?\nআপুনি কিমান পৰিমাণে Zienam Monovial সেৱন কৰিছিল?\nআপুনি Zienam Monovial ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Zienam Monovial সেৱন কৰে?


"তেজৰ টুকুৰা" ৰ চৰ্চা; লুপ্তপ্ৰায় প্ৰথাক সাঙুৰি দিয়া হৈছে টুইষ্টঃ | Rupaliparda.com\nচুটি ছবি জগতখনত বিগত দিন ধৰি চৰ্চিত হৈ থকা এখন চুটি ছবি “তেজৰ টুকুৰা” ক লৈ শেহতীয়াকৈ উৎসাহৰ সৃষ্টি হৈছে কেউদিশে। ফাৰ্ষ্ট লুক পোষ্টাৰ তথা চুটি ছবিখনৰ সদ্যমুক্তিপ্ৰাপ্ত টিজাৰে চুটি ছবিখনৰ প্ৰতি জনসাধাৰণক আৰু অধিক আকৰ্ষণ কৰিবলৈ সক্ষম হৈছে। আপোনালোকক পোনপ্ৰথমেই ছবিখনৰ কাহিনীভাগৰ এক চমু আভাস দিবলৈ বিচাৰিছোঁ; আমাৰ সমাজত পুতলা নাচক প্ৰাধান্য দিয়াৰ কথা আমি শুনি আহিছোঁ। আচলতে, বৰ্তমানেও চুকে-কোণে পুতলা নচোৱা শিল্পীসকলে এই সংস্কৃতিটোক অব্যাহত ৰাখিছে। এই লুপ্তপ্ৰায় সংস্কৃতিটোকেই আধাৰ হিচাবে লৈ পৰিচালক চিন্ময় বাৰ্মাই নিজাববীয়াকৈ টুইষ্ট সানি উক্ত চুটি ছবি “তেজৰ টুকুৰা” ক নিৰ্মাণ কৰি উলিয়াইছে। অৱশ্যে, ট্ৰেইলাৰটো উপভোগ কৰাৰ পিছতেই আপুনি সেই শিহৰণটো অনুভৱ কৰিবলৈ সক্ষম হ’ব বুলি আমি নিশ্চিত। চুটি ছবিসমূহৰ প্ৰসংগবোৰ বৰ্তমানলৈ সক্ৰিয় হৈ আছে অসমীয়া মনোৰঞ্জন ক্ষেত্ৰখনত। ক’ৰোণা ভাইৰাছৰ সময়ছোৱাত চুটি ছবিসমূহৰ এক সুন্দৰ পৰিক্ৰমা আৰম্ভ হোৱা আমি সকলোৱে দেখিবলৈ পাইছিলো। সেই সময়ৰ পৰা আৰম্ভ হোৱা যাত্ৰাটোত বৰ্তমানলৈ আমি বহুকেইখন উল্লেখনীয় চুটি ছবি উপভোগ কৰিবলৈ সক্ষম হৈছোঁ। আমাৰ অসমখন অইন প্ৰতিটো দিশত চহকী হোৱাৰ সমান্তৰালকৈ ইয়াত নিৰ্মিত একাংশ চুটি ছবিয়ে লাভ কৰা ৰাষ্ট্ৰীয়-আন্তঃৰাষ্ট্ৰীয় সন্মানৰ কথা আমি শুনিছো অথবা সংবাদপত্ৰ যোগে পঢ়িছো।\nEastside Productions ৰ বেনাৰত নিৰ্মিত এই চুটি ছবিখনে জনসাধাৰণৰ মাজত আকৌ এবাৰ “পুতলা নাচ” ৰ এই প্ৰথাটোক হয়টো পুনৰুজ্জীৱিত কৰিবলৈ সক্ষম হ’ব। উল্লেখ্য যে, এই প্ৰডাকচন হাউচটোৰ দায়িত্বত আছে ক্ৰমে ৰিকি শৰ্মা, প্ৰয়াস শৰ্মা তামুলী আৰু উপমান্যু দাস। এইখন চুটি ছবিখনৰ বাবে পুতলা সমূহক ব্যক্তিগত বাসগৃহতেই সাঁজি উলিওৱা হৈছে লগতে এই পুতলা সমূহ নচুৱাবলৈ চুটি ছবিখনত পুতলা নচুৱাব পৰা শিল্পী গ্ৰহণ কৰা হোৱা নাই। জানিব পৰা মতে, চুটি ছবিখনৰ ইতিমধ্যে শ্বুটিং সম্পূৰ্ণ হৈ উঠিছে আৰু ইয়াৰ সম্পাদনাৰ কাম চলি থকা হৈছে। ৰিকি শৰ্মাৰ প্ৰযোজনাৰে চুটি ছবিখনৰ চিত্ৰনাট্য পৰী দাস আৰু চিন্ময় বাৰ্মাৰ; চিত্ৰনাট্য তথা সংলাপ পৰী দাসৰ। ইয়াত বিশেষ চৰিত্ৰত অভিনয় কৰিছে দীক্ষিতা ৰাজবংশীয়ে। দৃশ্যগ্ৰহণৰ লগতে চুটি ছবিখনৰ সম্পাদনা, ৰঙৰ দায়িত্বত আছে উপম দাসৰ। বিজিএম আৰু আৱহ সংগীত নাজনিন উল্লাহৰ আৰু বেকগ্ৰাউণ্ড স্কৰ মনদ্বীপ তাৰো’ৰ। চিন্ময় বাৰ্মাৰ প্ৰকল্পসমূহে বিগত দিনৰ পৰাই সঁহাৰি লাভ কৰিবলৈ সক্ষম হৈ আহিছে। ব্যতিক্ৰমী পৰিকল্পনা সমূহৰ বাবেই আচলতে দৰ্শকে তেওঁৰ প্ৰকল্পসমূহক লৈ অপেক্ষাৰত হৈ থাকে।\nচুটি ছবিখনৰ মুক্তি আৰু ইয়াৰ সফলতাৰ বাবে ৰূপালীপৰ্দাৰ তৰফৰ পৰাও আশা কৰিছোঁ। আনহাতে, ইয়াৰ সৈতে জড়িত প্ৰত্যেককে জনাইছোঁ অশেষ শুভকামনা।\nassamese cinema Assamese Latest Short Film Assamese Movie Assamese Short Film Chinmoy Barma Tezor tukura\n“তেজৰ টুকুৰা” ৰ চৰ্চা; লুপ্তপ্ৰায় প্ৰথাক সাঙুৰি দিয়া হৈছে টুইষ্টঃ | ASSAM TIMES POST says:\n[…] SOURCE:https://rupaliparda.com/archives/27194 […]\nশ্বাহৰুখে দিছিল প্ৰিয়ংকা চোপ্ৰাক বিবাহৰ প্ৰস্তাৱ! কি কৈছিল প্ৰিয়ংকাই?\nপ্ৰিয়ংকা চোপ্ৰা এগৰাকী কেৱল বি-টাউন অভিনেত্ৰীয়ে নহয়; বৰ্তমান তেওঁ এগৰাকী গ্লোৱেল ষ্টাৰ হৈ পৰিছে। কেৱল মাত্ৰ বলীউডতেই নহয়; তেওঁৰ চৰ্চা হোৱা দেখিবলৈ পোৱা যায় হলীউডতো। “মিছ ইণ্ডিয়া” খিতাপ অৰ্জনৰ পিছতেই নিজ...\nপিছুৱাই দিয়া হ’ল KGF2ৰ মুক্তিৰ তাৰিখেঃ আকৌ স্তব্ধ সকলো-\nভাৰতে বৰ্তমান বহু বেয়া পৰিস্থিতিৰ সন্মুখীন হ’বলগীয়াত পৰিছে। কেওঁদিশ কেৱল সন্ত্ৰাসগ্ৰস্ত হৈ পৰিছে; স্তব্ধতা সনা হৈছে চৌদিশে। পূৰ্বৰ দৰে আকৌ এবাৰ স্তব্ধ হৈছে মনোৰঞ্জন ক্ষেত্ৰ; মহাৰাষ্ট্ৰক বৰ্তমানৰ ক’ৰোণাৰ...


কোনে পাব লাগে ‘পদ্ম সন্মান’? দেশবাসীকেই বাছনি কৰাৰ দায়িত্ব দিলে প্ৰধানমন্ত্ৰী মোদীয়ে\nগুৱাহাটী , July 11, 2021 4:42 pm\nপ্ৰধানমন্ত্ৰী নৰেন্দ্ৰ মোদীয়ে দেশবাসীৰ ওচৰত পদ্ম সন্মানৰ বাবে প্ৰাৰ্থী মনোনয়নৰ আবেদন জনাইছে। ইতিহাসত প্ৰথমবাৰৰ বাবে এইদৰে দেশবাসীক মনোনয়নৰ দায়িত্ব অৰ্পণ কৰা হৈছে।\nদেওবাৰে প্ৰধানমন্ত্ৰী মোদীয়ে এটা টুইটাৰ যোগে এই আহ্বান জনাইছে।\nপ্ৰধানমন্ত্ৰীয়ে টুইটাৰত লিখিছে,’’ভাৰতত এনে বহু প্ৰতিভাবান মানুহ আছে যিসকলে তৃণমূল পৰ্যায়ত অসাধাৰণ কাম কৰি আছে। প্ৰায়েই আমি তেওঁলোকৰ বহুতকে দেখিবলৈ বা তেওঁলোকৰ কথা শুনিবলৈ নাপাওঁ। আপুনি এনেকুৱা কাৰোবাক চিনি পায়? তেনেহ’লে আপুনি তেওঁক পদ্ম সন্মানৰ বাবে মনোনীত কৰিব পাৰে। অহা ১৫ ছেপ্টেম্বৰলৈকে মনোনয়ন জমা দিব পাৰিব।‘’\nইয়াৰ বাবে কেন্দ্ৰীয় চৰকাৰে এটা নতুন ৱেবছাইট খুলিছে। padmaawards.gov.in নামৰ এই ৱেবছাইটত গৈ দেশৰ সাধাৰণ নাগৰিকে বাছনি কৰিব পাৰে তেওঁলোকৰ পছন্দৰ ‘পীপলছ পদ্ম’ক।\nউল্লেখ্য যে ১৯৫৪চনত দেশৰ সৰ্বোচ্চ অসামৰিক সন্মান ‘ভাৰতৰত্ন’ৰ লগতে ‘পদ্ম সন্মান’ আৰম্ভ কৰা হৈছিল। পদ্ম সন্মানৰ ভিতৰত আছে পদ্মবিভূষণ, পদ্মভূষণ আৰু পদ্মশ্ৰী এই তিনিটা সন্মান।\nৰাষ্ট্ৰপতিয়ে প্ৰতিবছৰে গণতন্ত্ৰ দিৱসত এই সন্মান প্ৰাপকসকলক পদক আৰু মানপত্ৰ প্ৰদান কৰে।\nদেশৰ অচিনাক্ত তথা লুকাই থকা প্ৰতিভাক স্বীকৃতি দিয়াৰ লক্ষ্য আগত ৰাখি এইবাৰ প্ৰধানমন্ত্ৰীয়ে তেনে ব্যক্তিক বিচাৰি উলিওৱাৰ দায়িত্ব দিছে দেশৰ জনসাধাৰণক।


অৰুণা আছফ আলি - অসমীয়া ৱিকিপিডিয়া\nঅৰুণা আছফ আলি\nভাৰতীয় স্বাধীনতা সংগ্ৰামী আৰু সমাজকৰ্মী\nঅৰুণা আছফ আলী (ইংৰাজী: Aruna Asaf Ali; ১৯০৮-১৯৯৬) ভাৰতীয় স্বাধীনতা আন্দোলনৰ মুক্তি যুঁজাৰু আৰু সমাজকৰ্মী আছিল। অৰুণা আছফ আলীক আন্তঃৰাষ্ট্ৰীয় বুজাবুজিৰ ক্ষেত্ৰলৈ আগবঢ়োৱা বৰঙনিৰ বাবে ১৯৯১ চনত জৱাহৰলাল নেহৰু বঁটা প্ৰদান কৰা হয়। ১৯৯৭ চনত ভাৰত চৰকাৰে দেশৰ সৰ্ব্বোচ্চ সন্মান ভাৰত-ৰত্ন উপাধিৰে সন্মানিত কৰিছিল আৰু শান্তিৰ বাবে অৰিহণা আগবঢ়োৱা বাবে ১৯৬৪ চনত তেওঁক আন্তঃৰাষ্ট্ৰীয় লেলিন শান্তি বঁটাৰে বিভূষিত কৰা হয়। সমাজৰ প্ৰগতি আৰু শান্তিৰ বাবে তেওঁ লোৱা প্ৰচেষ্টাৰ বাবে ১৯৫৫ চনত তেওঁক ছোভিয়েট দেশে নেহৰু পুৰস্কাৰেৰে সন্মানিত কৰিছিল। তেওঁ দিল্লী মহানগৰৰ প্ৰথম মহিলা মেয়ৰ আছিল। তেওঁ জাতীয় মহিলা ফেডাৰেচনৰ সভানেত্ৰীও আছিল। তেওঁ জাতীয় মহিলা কনফাৰেন্সৰ লগতো জড়িত থকাৰ লগতে দিল্লী কংগ্ৰেছ কমিটীৰ সভানেত্ৰী আছিল।\nঅৰুণা আছফ আলী\n১৬ জুলাই, ১৯০৯\nকল্কা, পঞ্জাব, ব্ৰিটিছ ভাৰত (এতিয়া হাৰিয়ানা)\n২৯ জুলাই, ১৯৯৬ (৮৭ বছৰ)\nভাৰতৰ মুক্তি সংগ্ৰামী, শিক্ষক\n2 সংগ্ৰামী জীৱন\nঅৰুণা আছফ আলীৰ জন্ম হয় ১৯০৮ চনৰ ১৬ জুলাই তাৰিখে তেতিয়াৰ পঞ্জাব প্ৰদেশৰ কাল্কা নামৰ এখন গাঁৱত। তেওঁৰ পূৰ্বতে নাম আছিল অৰুণা গাংগুলী। তেওঁ আছিল এটি বঙালী পৰিয়ালৰ দুহিতা। তেওঁলোকৰ পৰিয়ালটি ব্ৰাহ্ম ধৰ্মত বিশ্বাসী আছিল। ১৯২৮ চনত তেওঁ অধিবক্তা, মুক্তি যুঁজাৰু, দেশকৰ্মী আছফ আলীৰ সৈতে বিবাহ পাশত আবদ্ধ হয়।\nসংগ্ৰামী জীৱনসম্পাদনা কৰক\n১৯৪২ চনৰ ৮ আগষ্টৰ দিনা নিখিল ভাৰত কংগ্ৰেছ কমিটীয়ে ভাৰত-ত্যাগ প্ৰস্তাৱ গ্ৰহণ কৰাত অৰুণা আছফ আলীয়ে দেশবাসীক এই শেষ সংগ্ৰামটিত অংশ গ্ৰহণ কৰিবলৈ আহ্বান জনাইছিল। এই খৱৰ পোৱাৰ লগে লগে ব্ৰিটিছ চৰকাৰে মহত্মা গান্ধী, জৱাহৰলাল নেহৰু প্ৰমুখ্যে এচাম দেশনেতাক গ্ৰেপ্তাৰ কৰে আৰু লগে লগে চাৰিও ফালে বিদ্ৰোহ আৰম্ভ হয়। দেশৰ জনতাই ৰাজপথলৈ ওলাই আহি বন্দে মাতৰম, মহাত্মা গান্ধী কী জয়, ব্ৰিটিছে ভাৰত-ত্যাগ কৰক আদি ধ্বনিৰে আকাশ কঁপাই তোলে। তাৰ পিছত বহুতো নেতাই আত্মগোপন কৰিবলগীয়া হয়। আত্ম গোপন কৰা সকলৰ ভিতৰত আছিল- জয়প্ৰকাশ নাৰায়ণ, ৰাম মনোহৰ লোহিয়া, অচ্যুৎ পট্টবৰ্ধন, অৰুণা আছফ আলী আদি। আত্মগোপনকাৰী সকলৰ কিছু সংখ্যকে সন্ত্ৰাসমূলক কামত লিপ্ত হয়। এই সময়চোৱাত দেশৰ বিভিন্ন স্থানত ২৭০টা ৰেল ষ্টেচন, ৫৫০টা পোষ্ট অফিচ, ৭০টা পুলিচ ষ্টেচন, ৮৫টা অন্যান্য চৰকাৰী আবাসগৃহ ক্ষতি সাধন কৰে। অনেক ঠাইত ৰেল লাইন, দলং জ্বলাই, টেলিফোন, টেলিগ্ৰাফ লাইন বিচিন্ন কৰা হয়। সেই সময়ত অসমৰ সৰুপথাৰ আৰু পানীখাইতিত ৰেল বগৰোৱাৰ উপৰিও সৰভোগ আৰু মিচামাৰীত উৰা-জাহাজ ঘাটিত অগ্নি সংযোগ কৰা হয়। সেই সময়ত অসমত আত্ম গোপন কৰা সকলৰ ভিতৰত আছিল-শংকৰ বৰুৱা, জ্যোতিপ্ৰসাদ, ব্ৰজ শৰ্মা, লক্ষ্মীপ্ৰসাদ গোস্বামী, গহণ চন্দ্ৰ গোস্বামী আদি। অৰুণা আছফ আলীয়ে আত্ম গোপন কৰি ছাটাৰা, বালিয়া, নাগপুৰ আদি ঠাইত ঘূৰি সেইবোৰ ঠাইত সমান্তৰাল চৰকাৰ গঠন কৰিবলৈ উদ্গনি দিয়ে। অৰুণা আছফ আলী অসমলৈও আহিছিল আৰু অসমত সন্ত্ৰাসবাদী কাৰ্যৰ আঁচনিৰ পৰামৰ্শ দিছিল।\nঅৰুণা আছফ আলী আছিল মুক্তি সংগ্ৰামৰ গুৰি ধৰোঁতা। বিশেষকৈ বিয়াল্লিছৰ আন্দোলনত তেওঁ সক্ৰিয় ভূমিকা লৈছিল। অৰুণা আছফ আলীয়ে ৯ আগষ্টৰ দিনা বোম্বাই (মুম্বাই) গোৱালিয়া টেংক ময়দানত ইউনিয়ন জেক নমাই আনি তাৰ ঠাইত ত্ৰিৰংগা পতাকা উৰুৱাই সংগ্ৰামী সকলৰ মাজত উদ্দীপনা বঢ়াইছিল। তেওঁ ভাৰতৰ স্বাধীনতা সংগ্ৰামত কেইবাবছৰো জেল জীৱন কটাবলগীয়া হৈছিল। পিছলৈ তেওঁ কংগ্ৰেছৰ প্ৰতি আস্থা হেৰুৱাই আৰু জাতীয় কংগ্ৰেছ ত্যগ কৰি-ছচিয়েলিষ্ট দলত যোগদান কৰে। ভাৰতে স্বাধীনতা লাভ কৰাৰ পিছত, তেওঁ চৰকাৰত নোসোমাই গৰীৱ জনসাধাৰণৰ লগত মিলি কাম কৰাৰ সিদ্ধান্ত গ্ৰহণ কৰে। সমাজৰ প্ৰগতি আৰু শান্তিৰ বাবে তেওঁ লোৱা প্ৰচেষ্টাৰ বাবে ১৯৫৫ চনত তেওঁক ছোভিয়েট দেশে নেহৰু পুৰস্কাৰেৰে সন্মানিত কৰে। তেওঁ দিল্লী মহানগৰৰ প্ৰথম মহিলা মেয়ৰ আছিল যদিও কিছুদিনৰ পিছতে তেওঁ সেই পদবী ত্যাগ কৰে। তেওঁ জাতীয় মহিলা ফেডাৰেচনৰ সভান্ত্ৰীৰ দায়িত্বভাৰ গ্ৰহণ কৰিছিল। তেওঁ জাতীয় মহিলা কনফাৰেন্সৰ লগতো জড়িত হৈ পৰিছিল।\nভাৰত ৰত্ন (১৯৯৭)\nনেহৰু পুৰস্কাৰ (১৯৫৫)\nলেলিন শান্তি বঁটা (১৯৭৫)\nজৱাহৰলাল নেহৰু বঁটা (১৯৯১)\nবিয়াল্লিছৰ যুগান্তকাৰী সংগ্ৰামী অৰুণা আছফ আলীৰ মৃত্যু হয় ১৯৯৬ চনৰ ২৯ জুলাইত।\n↑ Pratik Daga. "Short biography of Aruna Asaf Ali". Preservearticles.com. http://www.preservearticles.com/201104235842/short-biography-of-aruna-asaf-ali.html। আহৰণ কৰা হৈছে: February 11, 2013.\n↑ "Aruna Asaf Ali, Indian Freedom Fighter". Indianetzone.com. January 15, 2009. http://www.indianetzone.com/3/aruna_asaf_ali.htm। আহৰণ কৰা হৈছে: February 11, 2013.\n↑ 3.0 3.1 3.2 সমীন কলিতা. ভাৰত-ৰত্ন. অজয় কুমাৰ দত্ত, ষ্টুডেণ্টচ্ ষ্ট'ৰচ্. পৃষ্ঠা. ১২৩,১২৪.\n↑ 4.0 4.1 "Aruna Asaf Ali Biography". Iloveindia.com. http://www.iloveindia.com/indian-heroes/aruna-asaf-ali.html। আহৰণ কৰা হৈছে: February 11, 2013.\nA write-up on Aruna Asaf Ali\n"https://as.wikipedia.org/w/index.php?title=অৰুণা_আছফ_আলি&oldid=254879"ৰ পৰা অনা হৈছে\nশেষ সম্পাদনা কৰা হৈছে 16 December 2020 তাৰিখে 15:14 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=32549।\nএই পৃষ্ঠাখন ১৬ ডিচেম্বৰ, ২০২০ তাৰিখে ২০:৪৪ বজাত অন্তিম সংশোধন কৰা হৈছিল।


এটা সময়ত মুম্বাইলৈ গৈ কান্দিবলগীয়া হৈছিল, সেই নৱাজুদ্দিন ছিদ্দিকীয়ে মুম্বাইত বনালে ছলমান–শ্বাহৰুখতকৈও আকৰ্ষণীয় ৰাজপ্ৰাসাদ! | Nawazuddin Siddiqui Builds A New Mansion In Mumbai pb– News18 assam\nHome » photogallery » entertainment »এটা সময়ত মুম্বাইলৈ গৈ কান্দিবলগীয়া হৈছিল, সেই নৱাজুদ্দিন ছিদ্দিকীয়ে মুম্বাইত বনালে ছলমান–শ্বাহৰুখতকৈও আকৰ্ষণীয় ৰাজপ্ৰাসাদ!\nএটা সময়ত মুম্বাইলৈ গৈ কান্দিবলগীয়া হৈছিল, সেই নৱাজুদ্দিন ছিদ্দিকীয়ে মুম্বাইত বনালে ছলমান–শ্বাহৰুখতকৈও আকৰ্ষণীয় ৰাজপ্ৰাসাদ!\nNawazuddin Siddiqui builds his dream bungalow: সমগ্ৰ ঘৰটোতে বগা ৰং কৰিছে, যিয়ে এক ৰাজকীয় লুক দিছে। ঘৰৰ ভিতৰভাগ নিজেই ডিজাইন কৰিছে নৱাজুদ্দিনে।\nনৱাজুদ্দিন ছিদ্দিকী। বলীউদৰ এইগৰাকী জনপ্ৰিয় অভিনেতাক কোনে চিনি নাপায়। ১৯৯৯ চনত আমিৰ খান অভিনীত ছবি ‘ছৰফৰোছ’ত এটা সৰু চৰিত্ৰত কাম কৰিছিল নৱাজে। তাৰ পিছত কেতিয়াবা যদি কোনোখন ছবিত ৩০ ছেকেণ্ড, কেতিয়াবা ১ মিনিটৰ বাবে ভুমুকি মৰাৰ সুযোগ পাইছিল। লাহে লাহে সলনি হৈছিল নৱাজুদ্দিনৰ ভাগ্য। ‘গেংছ অব ৱাছিৰপুৰ’ৰ পৰাই সলনি হ’ল তেওঁৰ ভাগ্য। photo source collected\nইয়াৰ পিছতে তেওঁৰ অনুৰাগীৰ সংখ্যা বৃদ্ধি পায় নৱাজুদ্দিনৰ। এখনৰ পিছত আনখন ছবিত অভিনয় কৰি জিনিছে মানুহৰ হৃদয়। কেৱল নৱাজক লৈয়ে প্ৰস্তুত হৈছে একোখন ছবি। অথচ কেৰিয়াৰৰ এটা সময়ত তেওঁক কোনেও চিনিয়ে নাপাইছিল। এতিয়া মুম্বাইত অভিনয়েই নহয়, নিজৰ পছন্দৰ মতে সপোনৰ এটা ঘৰো নিৰ্মাণ কৰিছে তেওঁ। photo source collected\nসেই ঘৰটোৰ ফটো ভাইৰেল হোৱাৰ পিছতে আচৰিত হৈছে বহুতে। শ্বাহৰুখ খান, ছলমান খানৰ ঘৰকো যেন পিছ পেলাব নৱাজৰ ৰাজপ্ৰাসাদে। photo source collected\nএই ঘৰটো নিৰ্মাণ কৰোতে তিনি বছৰ সময় লাগিছে। তেওঁৰ গাঁৱৰ পুৰণি ঘৰৰ পৰা উৎসাহিত হৈয়ে এই ঘৰটো বনাইছে নৱাজে। photo source collected\nসমগ্ৰ ঘৰটোতে বগা ৰং কৰিছে, যিয়ে এক ৰাজকীয় লুক দিছে। ঘৰৰ ভিতৰভাগ নিজেই ডিজাইন কৰিছে নৱাজুদ্দিনে। photo source collected


how increase jio internet speed - reliance jio 4g net ৰ speed বঢ়াব খোজে নেকি ? - Khagori : Assamese Jokes, Assamese Comedy, Assamese Quotes\nhow increase jio internet speed - reliance jio 4g net ৰ speed বঢ়াব খোজে নেকি ?\nUp To Mark 11.1.18 assamese knowledge , Education0Comments\nReliance Jio 4g Net ৰ speed কম পায় আছে নেকি ?\nhow increase jio internet speed - Reliance Jio 4g\nমোবাইলৰ বজাৰলৈ Jio অহাৰ পিছত, ই মোবাইল সংযোগ আৰু কৌশলৰ সকলোবোৰ দিশেই একপ্ৰকাৰ বদলি কৰি দিলে ।\nপিছত Reliance Jio 4g য়ে এনে কিছুমান সুবিধা ইয়াৰ গ্ৰাহকলৈ আগবঢা়লে যে, প্ৰায় সকলোবোৰ মানুহে ইয়াৰ সংযোগ লবলৈ উঠি পৰি লাগিল ।\nএতিয়া এনে এটা পৰ্যায় আহি পাইছে যে, Reliance Jio 4g সংযোগ নথকা ব্যক্তি হয়টো পোৱা নাযাব । অৰ্থাৎ এতিয়া প্ৰায় সকলোৰে হাতে হাতে Reliance Jio 4g ৰ সংযোগ ।\nএতিয়া কথাটো হল , আপুনি ইমান অত্যাধুনিক , অধিক speed যুক্ত এই Reliance Jio 4g ৰ সংযোগ লোৱাৰ পিছতো ভবামতে ইয়াৰ speed লাভ কৰা নাই নেকি?\nঅাপুনি অাপোনাৰ Reliance Jio 4g Net ৰ speed কম পায় আছে নেকি ?\nআপুনি 4g sim ব্যৱহাৰ কৰি থকাৰ পিছতো 3g ৰ নিচিনা speed পায় আছে নেকি ?\nহয়টো ইয়াৰ বাবে আপোনাৰ হাতত থকা মোবাইল ফোনটোও কিছু পৰিমানে দায়ী হব পাৰে।\nঅাপুনি এই সমস্যাটোৰ পৰা পৰিত্ৰাণ পাবলৈ কি কৰিব লাগিব , আহক আমি চাওঁ Reliance Jio 4g Net ৰ speed কেনেকৈ বঢ়াব পাৰি - Now lets see, how increase jio internet speed\nReliance Jio 4g Net ৰ speed বঢ়াবলৈ তলত দিয়া ধৰণে আপোনাৰ মোবাইলৰ settings খিনি বদলাই চাব পাৰে। গোটেই খিনি settings সঠিক ভাবে কৰি লোৱাৰ পিছত আপুনি Reliance Jio 4g Net ৰ speed ২০% ৰ পৰা ৩০% লৈ অধিক পাব।\nপ্ৰথমতে আপুনি মোবাইলৰ settings section টো খোলক ।\nতাত আপুনি mobile network / cellular network পাব , সেইটো খোলক । তাত আপোনাৰ Reliance Jio 4g sim খন বাচনি কৰক।\n"APN"/ "Access Point Names" লৈ যাওঁক । তাত click কৰক ।( কিছুমান মোবাইলত খালি "APN" বুলি থাকিব পাৰে)\nতাত দেখিব Jio4G/jionet ,তাত click কৰক ।\nএইবাৰ তাত থকা "Server" option ত click কৰিব । এটা বাকচ খোল খাব । তাত লিখিব www. google. com (space নিদিয়াকৈ লিখিব) আৰু ok কৰি দিব।\nএইবাৰ যাওঁক "MCC option" টোলৈ । তাত থকা নম্বৰটো 405 কৰি ok কৰি দিব । ( কিছুমান মোবাইলত default ত 405 থাকে তেতিয়া বদলি কৰিব নেলাগে )\nএইবাৰ "APN protocol" option টো খোলক । তাত "IPv4/IPv6" এই একেলগে লিখা থকা protocol টো tick কৰক । ( কিছুমান মোবাইলত default ত\n"IPv4/IPv6" থাকে তেতিয়া বদলি কৰিব নেলাগে )\nতাৰ পিছত "Bearer" option লৈ গৈ "LTE" ত tick কৰি ok কৰক ।\nগোটেই খিনি settings সাৱধানে কৰাৰ পিছত save কৰি দিব । ( কিছুমান মোবাইলত save বুলি ওপৰত লিখা থকা দেখিব আৰু কিছুমানত screen ৰ ওপৰৰ\nসোফালে ৩টা বিন্দু দেখিব , তাত পাব)\nআৰু লগতে তলৰ কামখিনিও কৰি লব-\nআপুনি যদি "chrome" ব্ৰাউচাৰ্ ব্যৱহাৰ কৰে , তেন্তে "chrome" খোলক । মোবাইল screen ৰ ওপৰৰ সোফালে ৩টা বিন্দুত click কৰক । তাত থকা "History" ত click কৰক । "clear browsing data" ত click কৰক । তাত থকা "basic" option ত time range টো "all time" কৰি "CLEAR DATA" কৰি লওক । ( এই প্ৰক্ৰিয়াটো কৰোতে আপুনি যদি কিহবাত "log in" হৈ আছে , তেন্তে তাৰ password মচ্ খাই "log off" হৈ যাব । গতিকে আপোনাৰ password বোৰ আগতে ঠিক কৰি লব )\nএইবাৰ যাওঁক আকৌ মোবাইল settings লৈ । "Storage" ত click কৰক । পিছৰ menu খনত "Internal storage" লৈ গৈ "Cached Data" ত click কৰক । আৰু ok কৰক ।\nএতিয়া আপোনাৰ মোবাইলটো Restart কৰক । বচ্, হৈ গল । এতিয়া চাওঁক আপোনাৰ Reliance Jio 4g Net ৰ Speed .........\nইতিমধ্যে আমি গম পালো যে, Reliance Jio 4g Net ৰ speed কেনেকৈ বঢ়াব পাৰি - We already discused that, how increase jio internet speed - i think you liked it.\n( অনুগ্ৰহ কৰি LIKE আৰু SHARE কৰিব )\nআৰু চাওঁক 👉👉👉\nLabels: assamese knowledge, Education, how to, jio speed in assamese, reliance jio 4g, Technology, অসমীয়া শিক্ষা\nAssamese Love Photo - Some Assamese Love Quotes - কেইখনমান অসমীয়া love ফটো Love ! In this post you will see some best collections of Lo...\nAssamese Sms In Love । Assamese Love Status কেইটামান Heart Touching অসমীয়া Love sms আৰু অসমীয়া Shayari :- (১) জীয়াই থাকি...\n[Assamese] What Is VISA Card 1 10 rupee coin215 august wishes in Assamese 1 animal jokes4assames love story 1 Assamese Diwali Greetings 1 Assamese Facebook Funny Images 1 Assamese FB Photo Comment 1 assamese funny image 8 assamese funny jokes 27 Assamese Gaja 1 Assamese Girl Jokes 1 assamese holi wishes 1 Assamese Jokes 20183assamese jokes comedy 1 assamese jokes for girlfriend 1 assamese jokes on friends 1 assamese koutuk2assamese language Whatsapp status 1 assamese love jokes 1 assamese love quotes images2assamese love tips 1 assamese new love jokes 1 assamese photo for facebook 1 Assamese Picture 1 assamese puzzle question answer2assamese quotes about life 1 assamese relationship 1 assamese rogor jokes 1 Assamese Shayari Jokes 1 assamese story4assamese valentine day jokes 1 assamese wallpaper download 1 assamese website 1 assamese whatsapp status for life 1 bohag bihu 1 cryptocurrency assamese 1 Diwali 2018 Assam 1 facebook tricks in assamese 1 full charge alarm android 1 funny images5funny pics for whatsapp4How Much Do People Secretly Dislike You 1 How to find any girls mobile number 1 husband wife jokes4independence day wishes in assamese 1 jio coin ico 1 jio speed in assamese 1 Jokes 34 love story assamese 1 mahashivratri katha in assamese 1 Master Card ? 1 Meaning of Birth Month 1 New year jokes 20182Personality Test in Assamese 1 Popular Funny Poem 1 riddles in assamese 1 rongali bihu sms message 1 saraswati puja mantra 1 Sourced News6stephen hawking theory 1 tricks 1 valentine day funny images 1 website in assamese language 1 What Your Birth Month Means [Assamese] 1 whatsapp funny images in assamese2whatsapp jokes in assamese 1 whatsapp payment bank 1 whatsapp status in assamese 1 why shivratri celebrated in India 1 অসমীয়া jokes2অসমীয়া কৌতুক 2018 1 অসমীয়া চুটি গল্প 1 অসমীয়া জন্মদিনৰ শুভেচ্ছা 1 অসমীয়া ৰহস্য 1 অসমীয়া সাধাৰণ জ্ঞান2আপুনি জানেনে3জানিবলগীয়া কথা4ভাৰতৰ গণতন্ত্ৰ দিৱস 1 ৰঙালী বিহু 1 শিৱৰাত্ৰী 1\nপ্ৰেমৰ সম্পৰ্কৰ শিকলি ডাল কিমান মজবুত চাওঁক...\nবন্ধুত্বৰ এনাজৰী ডাল কিমান শক্তিশালী চাওঁক...\nCopyright 2020 Khagori All Right Reserved


ইঞ্চুৰেন্স-অভিজিত কলিতা – ফটাঢোল\nনম্বৰটো অচিনাকি যদিও তাৰ ৰেহৰূপৰ পৰা গম পোৱা যায়, কোনোবা কল চেণ্টাৰৰ নাম্বাৰেই হ’ব। অফিচ বন্ধ, দেৰিলৈকে শুম বুলি আগদিনাৰ পৰাই আয়োজন কৰা হৈছিল যদিও, সাত বজাত যি সাৰ পালোঁ, আৰু টোপনি নহা হ’ল। ভোক লাগিল- গতিকে শুই উঠাৰ প্ৰক্ৰিয়াটো আৰম্ভ কৰি দিব লগা হ’ল। আৰু চাৰে দহ বজাত সমগ্ৰ প্ৰক্ৰিয়াটো সমাপ্ত কৰি আকৌ বিছনাতে হেলান দি পৰি ভাৱি আছিলোঁ- এতিয়া কি কৰা যায়? তেনেতে আহিল ফোনটো। সাধাৰণতে এনেকুৱা ফোন পোনেই ৰিজেক্ট কৰোঁ, কিন্তু আজি কি ভাৱি জানো, সেউজীয়া বুটামটো সোঁফালে ঠেলি দিলোঁ। মোৰ অনুমান ভুল নাছিল।\n: হেল্ল’ ছাৰ। মেঁ মেন্‌কা ব’ল ৰহী হুঁ৷ পি আই চি কোম্পেনী চে। ক্যা মেঁ আপচে বাত কৰ চকতী হুঁ?”\nযিমানেই ফ্ৰ’ড যেন নুশুনাওক কিয়, জীৱনত যিমানেই ৰাম ঠগন নেখাওক কিয়- মিঠা যুৱতী কণ্ঠই ‘ছাৰ’ বুলি সম্বোধন কৰি কিবা অনুৰোধ কৰিলে, কোনো পুৰুষৰ বাবেই ফোনটো ঠেকেচা মাৰি থোৱা সম্ভৱ নহয়। তাতে মোৰ এতিয়া বয়সো আধা শতিকা হ’ল, এই বয়সততো এনে আহ্বান আৰু বেছি আকৰ্ষণীয়।\n: অকে। কওকচোন৷\n: থেংক ইউ ছাৰ! মানে আমাৰ কোম্পানীটো নতুনকৈ আৰম্ভ হৈছে, আমি কিছুমান বিশেষ ক্ষেত্ৰত কাম কৰিছোঁ। আপুনি যদি মোক ৫ মিনিট সময় দিয়ে, মই কথাখিনি আপোনাক বুজাই ক’ব পাৰিম।\n৫ মিনিট সময় মোৰ হাতত আছে। গতিকে মেনকাৰ মিঠা মাতটোকে শুনি থকাত আপত্তি কি!\n: ঠিক আছে, কৈ যাওক।\n: ছাৰ, আপুনি মেডিকেল ইঞ্চুৰেন্স নিশ্চয় কৰিছে।\n: অঁ, কৰিছোঁ। বহুদিনৰ পৰাই চালাই আহিছোঁ।\n: ছাৰ, মই আপোনাক এটা প্ৰশ্ন সুধিব খোজোঁ, আমাৰ স্কীমটো বুজিবলৈ আপুনি এই প্ৰশ্নটোৰ একেবাৰে সঁচা উত্তৰ দিয়াটো প্ৰয়োজন। কওকচোন ছাৰ, আপুনি মেডিকেল ইঞ্চুৰেন্স কিয় কৰিছে?\n: কিয় কৰিছে মানে? কিয় নকৰিম আকৌ। আজিকালি চিকিৎসাৰ যিহে খৰচ, তাতে কি কি নতুন বেমাৰ ওলাই আছে। মোৰ যাতে অসুখ বিসুখ হ’লে পইচা-পাতিৰ একো সমস্যা নহয় সেইকাৰণেই কৰিছোঁ। সকলোৱে সেইটো কাৰণতেই মেডিকেল ইঞ্চুৰেন্স কৰে। তাত আকৌ মিছা মাতিবলৈ কি আছে?\n: বুজিছোঁ ছাৰ, কিন্তু সেইটো মোৰ প্ৰশ্নৰ প্ৰকৃত উত্তৰ নহ’ল।\n: কি ক’ব খুজিছা তুমি?\n: ৰ’ব ছাৰ মই বুজাই দিছোঁ। আপুনি মেডিকেল ইঞ্চুৰেন্স কৰাৰ একমাত্ৰ কাৰণ হ’ল- যাতে আপোনাৰ অসুখ বিসুখ হ’লে একো অসুবিধা নহয়, …নহয় জানো\n: অঁ। হয়।\n: কিন্তু ছাৰ আপোনাৰ অসুখ বিসুখ কিয় হ’ব?\n: মানে আপোনাৰ, আপোনাৰে নহয় বাৰু, আন সকলোৰে, এই যে বেমাৰবোৰ হয়, কিয় হয়?\n: কি আচৰিত প্ৰশ্ন আকৌ এইটো? নানান কাৰণত বেমাৰ হ’ব পাৰে, ইনফেকচন, জন্মগত কাৰণ, প্ৰদুষণ, পলিটিকচ, ব্যৱসায়, স্বভাৱ…বেমাৰৰ হাজাৰটা কাৰণ আছে৷ এই এতিয়া কৰোণাকে ধৰা… কৰবাত কোনোবাই এইটো ভাইৰাছ উলিয়ালে, এতিয়া পৃথিৱী থৰহৰি কম্পমান৷ আকৌ কালিলে আন কিবা এটা ওলাব৷ মেডিকেল ইঞ্চুৰেন্স নহ’লে আমি চলিম কেনেকৈ?\n: ছাৰ, কৰোণাৰ কথা বাদ দিয়ক! বেমাৰৰ আন কিছুমান কাৰণো আছে বুলি মই জানো, কিন্তু আজিৰ দিনত বেমাৰৰ সকলোতকৈ গুৰুত্বপূৰ্ণ আৰু বিপদজনক কাৰণটো কি জানেনে?\n: ক’ম বাৰু মই, তাৰ আগতে মোক কওকচোন, আপোনাৰ কি কি বেমাৰ আছে?\n: সেইটো মই কিয় ক’ম তোমাক, এইটো মোৰ পাৰ্চনেল কথা।\n: ঠিক আছে, আপোনাৰ বেমাৰৰ কথা নেলাগে বাৰু। এনেই আপুনি চিনি পোৱা, আপোনাৰ বয়সৰ মানুহবোৰৰ কি কি বেমাৰ বেছিকৈ আছে, গড় হিচাপ এটা লগাই কওকচোন।\n: হমমমম! মই চিনি পোৱাবিলাকৰ প্ৰায়বোৰৰে হাই প্ৰেছাৰ আছে, চুগাৰ আছে, কাৰোবাৰ কাৰোবাৰ ট্ৰইগ্লিচাৰাইদ বাঢ়িছে, ইউৰিক এচিড, ফেটি লিভাৰ প্ৰায়বোৰৰে আছে, গেচৰ সমস্যা আছেই…. আৰু দুই এজনৰ কেন্সাৰ ফেন্সাৰো হৈছে।\n: এতিয়া আপুনি লাইনত আহিছে ছাৰ। গড় হিচাপে যিবোৰ বেমাৰ বেছিকে হয়- আপুনি মূলতঃ সেইবোৰ বেমাৰৰ ভয়তে ইঞ্চুৰেন্স কৰে, হয় নে নহয়? এটা প্ৰমাণ দিওঁ৷ মই গেৰাণ্টি দি ক’ব পাৰোঁ, আপুনি প্ৰথমবাৰ মেডিকেল ইঞ্চুৰেন্স কৰোঁতে আপুনি এই পৃথিৱীত কৰোণা বুলি বেমাৰ এটা আছে বুলি নেজানিছিলেই। হয়নে নহয়?\n: অঁ… কথাটো হয় বাৰু।\n: গতিকে আপুনি মেডিকেল ইঞ্চুৰেন্স কিনাৰ বাবে কৰোণাক জগৰীয়া কৰিব নোৱাৰে, পাৰিব জানো?\n: নাই নোৱাৰিম।\n: আপোনাক মেডিকেল ইঞ্চুৰেন্স কিনিবলৈ বাধ্য কৰোৱা বেমাৰবোৰ হ’ল প্ৰেছাৰ, চুগাৰ, আদিবোৰহে।\n: মানি লৈছোঁ, ঠিক কৈছা তুমি।\n: এতিয়া আপুনি লাইনত আহিছে ছাৰ। আপুনি নিশ্চয় জানে- এই যিকেইটা বেমাৰৰ কথা আমি পাতিছোঁ সেইবোৰ হোৱাৰ কাৰণ কোনো ভাইৰাছ-ফাইৰাছ নহয়, এইবোৰৰ কাৰণ হ’ল আপোনাৰ জীৱনটোৱেই। আপুনি কি খায়, কেনেকে থাকে, কি ভাৱে, ….এই কথাবোৰৰ মাজতে এই বেমাৰবোৰৰ কাৰণ লুকাই আছে। এইবোৰক সেইবাবে লাইফষ্টাইল ডিজিজ বুলিও কোৱা হয়।\n: সেইবোৰ কথা মই জানো, তুমি তোমাৰ স্কীমৰ কথা কোৱা।\n: কম ছাৰ, তাৰ বাবেই এইখিনি পাতনি মেলাৰ আৱশ্যক হৈছে। ছাৰ আপুনি আৰু এটা কথা জানেনে এই লাইফষ্টাইল ডিজিজবিলাকত যিমান মানুহ মৰে, তাৰ তুলনাত আপোনাৰ এই মহামাৰী-বিশ্বমাৰী এইবোৰ একোৱেই নহয়।\n: হে, হয় নেকি?\n: হয় ছাৰ। আৰু এই বেমাৰবোৰ আমি আমাৰ লাইফষ্টাইল সলনি কৰি সহজতে ভাল কৰিব পাৰোঁ৷ সুষম খাদ্য, নিয়মীয়া জীৱন, মাদক দ্ৰব্য বৰ্জন, অলপমান সৰু সুৰা ব্যায়াম, প্ৰাণায়ম- এইবোৰ কৰি থাকিলে লাইফষ্টাইল ডিজিজ হ’ব নোৱাৰে বুলি আজিকালি পেন্দুকণা ল’ৰা এটায়ো জানে। বৰ কঠিন কামো নহয়। কিন্তু আপুনি নকৰে, আপুনিয়ে নহয় ছাৰ, পৃথিৱীৰ প্ৰায়বোৰ মানুহেই নকৰে। দৰকাৰ হ’লে গাঁঠিৰ ধন ভাঙি মেডিকেল ইঞ্চুৰেন্স কৰিব, তথাপি লাইফষ্টাইল সলনি নকৰে। হয়নে ছাৰ?\n: হেঃ হেঃ হেঃ! এইবোৰ বাদ দিলেও আকৌ কিবা নীৰস যেন হৈ পৰিব নহয় জীৱনটো।\n: এক্সেক্টলি ছাৰ। মই যদি কথাবোৰ চিধা চিধিকৈ কওঁ, যে মানুহে আচলতে দিনে ৰাতিয়ে মদে-গাহৰিয়ে, ভাতে-বিৰিয়ানিয়ে, ভাঙে-চিগাৰেটে টেটুগুৰিলৈকে গিলি, একো কাম বন নকৰি শুই শুই জীৱন কটাব খোজে, আৰু তাৰ বাবে হ’ব পৰা অসুখ, আৰু সেই অসুখে আনিব পৰা সমস্যা বিলাকৰ বাবেই মেডিকেল ইঞ্চুৰেন্স কৰে, তেনে কিবা ভুল হ’ব নেকি?\n: হেহ মইনো কি কম? হয়েই চাগে। হেঃ হেঃ….\n: ধন্যবাদ ছাৰ, আপুনি পোনে পোনে কথাখিনি মানি লোৱাৰ বাবে। আপোনাক এতিয়া আমাৰ স্কীমটো বুজাবৰ বাবে অসুবিধা নহ’ব যেন পাইছোঁ। ছাৰ আচলতে আমাৰ কোম্পানীয়ে তেনে ধৰণৰ ইঞ্চুৰেন্স স্কীম এটাই উলিয়াইছে। আমাৰ স্কীমটো ল’লে আপুনি ইহজনমত ইঞ্চুৰেন্সৰ পৰা পোৱা সুবিধাবিলাক পৰজনমতো পাই থাকিব।\n: কি? কি পাগলৰ দৰে কথা কৈছা হে?\n: ছাৰ এক মিনিট, ইমান দেৰি আপুনি মোৰ সৈতে কথা পাতিলেই যেতিয়া, আৰু ৫ মিনিট কথা পাতিলে আপুনি মোৰ কথাখিনি ভালদৰে বুজি উঠিব। স্কীম লয় নে নলয় আপোনাৰ কথা, কিন্তু ছাৰ প্লীজ, মোৰ এইমাহৰ টাৰ্গেট একেবাৰে বেয়া, ছাৰ, ইনচেনটিভটো বাদেই, দৰমহাকেইটাৰ বাবেই টনাটনি হ’ব যেন পাইছোঁ। ছাৰ প্লীজ ফোনটো নেকাটিব।\nইয়াৰ পাছত মোৰ ফোন কটাৰ ক্ষমতা নাছিল বুলি মই নিজেই বুজি উঠিলোঁ।\n: অ’কে, কোৱা বাৰু। এনেই তোমাৰ ঘৰত কোন কোন আছে?\n: চৰি ছাৰ, বেয়া নেপাব। আমি ব্যক্তিগত কথা পাতিব নোৱাৰোঁ ইয়াত।\n: একো নাই, ইয়াত নেলাগে। মোৰ ফোন নাম্বাৰটো তোমাৰ আছে, কেতিয়াবা ফ্ৰী থাকিলে ফোন কৰিবা, এনেই আড্ডা মাৰিম। তোমাৰো ভাল লাগিব, মোৰো। নে কি কোৱা?\nমেনকা কিছু সময় মনে মনে থাকিল। এসময়ত দীঘলকৈ উশাহ এটা লৈ, ডিঙিটো পৰিষ্কাৰ কৰি আকৌ ক’লে,\n: নিশ্চয় ছাৰ। চেষ্টা কৰিম। এতিয়া মই আপোনাক আমাৰ স্কীমটোৰ কথা কওঁ, আপুনি ইণ্টাৰেষ্টেড নে?\n: আৰে তুমি ইণ্টাৰেষ্টেড হ’লে মই কিয় নহ’ম। কোৱা আকৌ।\n: ছাৰ, আমাৰ কোম্পানীটোৰ পুৰা নাম হ’ল “পৰকাল ইঞ্চুৰেন্স কৰ্পৰেচন- পি আই চি”- মানে আমি মৃত্যুৰ পাছত হ’ব পৰা অসুবিধাবিলাক কভাৰ কৰোঁ।\n: মৰাৰ পাছত আকৌ কি অসুবিধা থাকে?\n: ছাৰ, আপুনি জানিও নজনাৰ ভাও কিয় ধৰিছে? মই অলপ আপোনাক গাইড কৰোঁ বাৰু৷ ছাৰ! আমাৰ সকলোতকৈ বেছি ভয় লাগে মৃত্যুলৈ, হয়নে? কিন্তু কিয় লাগে? ভাল হে, মৰিলে সকলো লেঠা শেষ, আৰু বাকী পৰিয়াল, ল’ৰা-ছোৱালীৰ বাবে এল আই চি আছেই। তথাপিও আমাৰ ভয় লাগে- কিয়?\n: কিয় মানে? ভয় নেলাগিব নেকি? সকলোৰে লাগে… মোৰো লাগে৷ আমি সৰুৰ পৰা তাকে শিকিছোঁ।\n: ঠিক কৈছে ছাৰ। মৰাৰ পাছতো ধেৰ সমস্যা থাকি যায়… এই ধৰক সাতুৰিব নেজানিলেও গৰু এজনীৰ নেজত ধৰি বৈতৰণী পাৰ হ’ব লাগে, তাৰ পাছত যমদূতৰ জেৰা, চিত্ৰগুপ্তৰ বিচাৰ, আৰু শেষত স্বৰ্গ বা নৰকৰ জাজমেণ্ট। হয়নে ছাৰ?\n: হয় হয়, বহুত লেঠা এইবোৰ। তাতে আকৌ কেনেবাকৈ নৰকত পৰিব লাগিলে শেষেই- গৰম তেল, সৌকা, নানানটা সমস্যা। ঠিক কৈছা তুমি, মানুহ মৰাৰ পাছতো লেঠা নিছিগেচোন, বাঢ়েহে। কথাটো ভবাই নাছিলোঁ মই।\n: হয় ছাৰ। সেয়ে আমাৰ কোম্পানীয়ে এই ক্ষেত্ৰত কাম কৰিবলৈ আগবাঢ়িছে, সামান্যতম অৰিহণাৰ বিনিময়ত আপুনি মৃত্যুৰ পাছত স্বৰ্গ বা নৰক য’তেই নপৰক, তাত আহিব পৰা সকলো অসুবিধাৰ প্ৰতি আমি লক্ষ্য ৰাখিম আৰু আপোনাৰ মৃতজীৱন যাতে সুখকৰ হয়, তাৰ ব্যৱস্থা কৰিম।\n: কিন্তু কেনেকৈ? সেইবোৰ ভগৱান, যম, পাপ-পূণ্য কিবা তেনেধৰণৰ খেলা নহয় জানো? তোমালোকে কেনেকৈ মেনেজ কৰিবা সেইবোৰ?\n: গুড কুৱেচন ছাৰ। আমাৰ সেইবোৰ লিংক আছে বাবেইতো এইটো কোম্পানী খুলিব পাৰিছোঁ। আজিকালি ব্যৱসায়ৰ আচল মূলধনেই হ’ল কানেকচন৷ আপোনাৰ যিমানেই কানেকচন থাকিব, সিমানেই ব্যৱসায় বাঢ়িব। আমাৰ খুব ভাল লিংক আছে ছাৰ। আমাৰ এজেণ্টসকল সদায় স্বৰ্গ আৰু নৰক পি আৰ আৰু ইউটিলিটি ৱিং বিলাকৰ টাচ্চত থাকে। যমদূত বা দেৱদূত সকলে কাৰোবাক নিবলৈ মৰ্ত্যলৈ আহিব লগা হ’লে তেওঁলোকক ভি আই পি ট্ৰিটমেণ্ট দিয়ে, ওৰে ৰাতি পাৰ্টি কৰোৱাই, গধুৰকৈ গিফ্ট আদিও দিয়ে। আৰু এটা ভিতৰুৱা কথা কওঁ ছাৰ, আমাৰ এজেণ্টসকলে তেনে ৰে’ভ পাৰ্টিবিলাকত কিবাকিবি ভিডিঅ’ও বনাই থৈছে বহুতৰ, কিবা তেৰিমেৰি কৰিলে সেইবোৰ ভিডিঅ’ ভাইৰেল কৰি দিম বুলি ধমকিও দিয়ে। গতিকে ছাৰ আপুনি নিচিন্ত থাকক, স্বৰ্গ আৰু নৰকত আমাৰ কানেকচন একদম বঢ়িয়া।\n: হে, তাতো স্বৰ্গ- নৰকতো তেনেকুৱা কাম চলে নেকি?\n: ছাৰ আজিকালি সকলোতে চলে। আচ্ছা ছাৰ, আপুনি বাৰু কি ভাৱে, আপুনি মৰাৰ পাছত স্বৰ্গলৈ যাব নে নৰকলৈ যাব?\n: হমমম! সেইটো এতিয়া তেনেকৈ ঘপহকৈ কৈ দিবলৈ মস্কিল নহয়, কি কি বা ক্ৰাইটেৰীয়া আছে, এবাৰ চাব লাগিব, তেহে অনুমান কৰিব পাৰিম। মই আকৌ পৰকালৰ কথা ভাবিবৰ হৈছে বুলি ভবাই নাই নহয়, এতিয়াও দেখোন মনটো ডেকা হৈয়েই আছে।\n: অফ কৰ্চ ছাৰ। আপুনি ডেকা হৈ আছে, এশ বছৰলৈ ডেকা হৈ থাকিব কিন্তু এসময়তো যাবই লাগিব, গতিকে তাৰ বাবে সময় থাকোঁতেই পৰিকল্পনা কৰা কি বেয়া? আচ্ছা আকৌ সেইটো কথালৈ ঘূৰি আহোঁ, আপুনি ব্যক্তিগতভাৱে ক’লৈ যাবলৈ পালে ভাল পাব-স্বৰ্গ নে নৰক?\n: ধেই, কি কোৱাহে। নৰকলৈ কিয় যাম? যেনেতেনে স্বৰ্গত মূৰটো সুমুৱাব লাগিব। ঘোকোট গাঁৱৰ পৰা আহি গুৱাহাটীত মাটি বাৰী ঘৰ মেনেজ কৰিব পাৰিছোঁ যেতিয়া, সেইটোও কেনেবাকে মেনেজ কৰিব পাৰিম বুলি ভাবোঁ। মৰাৰ সময়ত অজামিল টাইপ কিবা এটা কৰি হ’লেও স্বৰ্গলে যাব লাগিব। নৰকত গৈ গৰম তেল, সৌকা…নাই নাই নোৱাৰি দেই। মই এচি নহ’লেই থাকিব নোৱাৰোঁ গৰম তেল কেনেকৈ সহ্য কৰিম? অসম্ভৱ!\n: বুজিছোঁ ছাৰ, আপুনি নহয় আচলতে কোনেও নৰকলৈ যাব নোখোজে, আনকি আমাৰ ৰাজনীতিকসকলেও নিবিছাৰে, যদিও জানে চান্স একেবাৰে কম, তথাপিও সকলোৱে মৰাৰ পাছত স্বৰ্গই আশা কৰে। আচলতে ভুলটো তাতেই হয় মানুহৰ। ছাৰ, আমি বহুত দিন ধৰি স্বৰ্গ আৰু নৰকৰ লগত ডীল কৰিছোঁতো, আমি ভালকৈ জানো- আচলতে স্বৰ্গ আৰু নৰকৰ একো বিশেষ পাৰ্থক্য নাই। এইবোৰ সকলো স্বৰ্গৰ পি আৰৰ কামাল। অতীজৰে পৰা স্বৰ্গৰ এডভাৰ্টাইজ কৰি কৰি- মানুহক আভুৱা ভাৰি আহিছে তেওঁলোকে। একো নাই স্বৰ্গ বা হেভেন বা বেহেস্তত, সকলোতে আপোনাৰ মোৰ দৰে আম আদমীৰ জীৱন একেই, এই পৃথিৱীৰ দৰেই। মানুহে তাকে বুজি নেপায়। আৰু সেই স্বৰ্গ বেহেস্তৰ লালসাত মানুহে কি কি কাম কৰি ফুৰে, কেইটামানে ৭২ জনী হুৰ পাম বুলি এনেই নিৰ্দোষী মানুহক মাৰে, কেইটামানে ধৰ্মৰ নামত ডাংগা ফচাদ কৰে, মুঠতে স্বৰ্গৰ লালসাই মানুহৰ জীৱন নাৰকীয় কৰি পেলাইছে। হয়নে নহয়?\n: কিন্তু নৰক মানে দোজখত সেই তেল চেলবোৰ নাই জানো…সেইবোৰ কি হ’ব?\n: হাঃ হাঃ! ঠিক কথা সুধিছে, নথকা নহয় আছে। আচলতে এই পৃথিৱীত পাপ কৰা সকলক শাস্তি দিবলৈকে নৰকৰ স্থাপনা কৰা হৈছিল, তাত নানান শাস্তিৰ ব্যৱস্থাও আছিল, এতিয়াও আছে। কিন্তু আজিকালি সময় সলনি হ’ল- আমি সেই ব্যৱস্থাবোৰ হে’ক কৰিবলৈ সক্ষম হ’লোঁ।\n: মানে, মই বুজা নাই।\n: ছাৰ আৰু বেছি বুজিব নেলাগে আপুনি। আপুনি কেৱল আমাৰ পলিচি লওক, তাৰ পাছত যিমান মন যায় পাপ কৰি ফুৰক। শেষত আপুনি নৰকত পৰিবই- আৰু তেতিয়াই আমাৰ কোম্পানীয়ে কাম আৰম্ভ কৰি দিব। আমি প্ৰথমতে আপোনাৰ এই শাস্তিৰ ব্যৱস্থাটো বাই পাছ কৰি দিম। মানে আপুনি কাগজে পত্ৰই যথাযোগ্য শাস্তিয়েই পাব কিন্তু ফিজিকেলি কোনেও আপোনাক একো নকৰে। সেইখিনি আমি মেনেজ কৰিম। এই যে ধৰক- আমাৰ ডাঙৰ ডাঙৰ মানুহবোৰে ঘোটালা কৰি পুলিচ, চিবিআইৰ হাতত ধৰা পৰিলেই হাৰ্ট এটেক হৈ হস্পিটেলত সোমাই যায়, আৰু ৰাইজ মেডিয়াই ঘটনাটো পাহৰিলেই মনে মনে বেইল লৈ ওলাই আহি আকৌ কামত মন দিয়ে তেনেকুৱা ধৰণেই কামটো কৰা হ’ব। একো নাই, সহজ কাম আজিকালি।\n: শাস্তিৰ পৰা বাৰু বাচিলোঁ কিন্তু পিছৰ সেই নাৰকীয় জীৱন…সেইটোৰ কি হ’ব?\n: নাৰকীয় জীৱন বেয়া বুলিনো আপোনাক কোনে ক’লে? আপোনাৰ ভুল ধাৰণা সেইবোৰ। তথাপিও কিছুমান ৰেষ্ট্ৰিকচন নথকা নহয়, কিন্তু আমাৰ কোম্পানীয়ে সেই সকলো নিষিদ্ধ বস্তু আপোনাক মনে মনে যোগান ধৰিম…. সেই গধূলি খোৱা ঘুটুং পানীকণ- ৰজনী-তুলসী, ভি পি এন, ৪ জি নেটৱৰ্ক, মোবাইল ফোন, সকলো আমাৰ কোম্পানীৰ ফালৰ পৰা বিনামূলীয়াকৈ যোগান ধৰা হ’ব। আৰু আন কিবা মনোৰঞ্জন লাগিলেও আপুনি আমাৰ এজেণ্টক জনাব পাৰিব৷ তেওঁ সম্ভৱপৰ সকলো কৰিব আৰু সেইবোৰ এভেইলেবল হ’লে নাৰকীয় আৰু স্বৰ্গীয় জীৱনৰ মাজত একো পাৰ্থক্যই নেথাকিব। মইতো কওঁ ছাৰ, নৰকৰ লাইফ স্বৰ্গতকৈ বহুগুণে ভাল…. স্বৰ্গৰ দৰে বৰিং ঠাই নাই। একো এটা মনখুলি ক’ব নোৱাৰি, এথনিক মাংস অকণ খাব নোৱাৰি৷ অনবৰত ভাল ভাল কথা শুনি থাকিব লাগে৷ গছিপ কৰিব নোৱাৰি৷ সেইটো আৰু জীৱন হ’লনে? মহাত্মা গান্ধী টাইপ মানুহৰ লগত সদায় উঠা বহা কৰি জীৱন কটাব পাৰিব আপুনি? তাতকৈ নৰকৰ ৰেষ্ট্ৰিকচনবোৰেই ভাল৷ আমাৰ পৃথিৱীৰ দৰেই সকলো বাই পাছ কৰিব পাৰি আৰু বিন্দাছ থাকিব পাৰি।\n: তোমাৰ কথাবোৰ কিন্তু মোৰ ভাল লাগিছে৷ ঠিকেই কৈছা তুমি।\n: তেন্তে ছাৰ আপুনি আমাৰ পলিচি কিনিবলৈ ঠিক কৰিলে?\n: হমমম!! কিনিম হয়তো৷ মোক অলপ ভাবিবলৈ সময় দিয়াচোন৷ মানে অহা সপ্তাহ মানে..চাওঁচোন।\n: ছাৰ চাওক! আপুনি সকলো বুজাৰ পাছতো হোঁহোকা পিছলা কৰি থাকিলে কিন্তু আপোনাৰে অসুবিধা হ’ব। আজিৰ ভিতৰত পলিচি বুকিং কৰিলে আপোনাক ১৫% ডিচকাউণ্টো দিয়া হ’ব। কিন্তু ছাৰ আপুনি সিদ্ধান্ত লোৱাত কোনখিনিত অসুবিধা পাইছে মোক কওকচোন৷ মই কথাখিনি আকৌ এক্সপ্লেইন কৰি দিওঁ৷ মানে ছাৰ আপুনি আজি পলিচি ল’লে কমিচনখিনি মোৰ নামত আহিব৷ পিছত ল’লে আকৌ কোন চেলচ এক্সিকিউটিভে পাই কি ঠিক? মোৰ আপোনাৰ লগত কথা পাতি ভাল লাগিছে৷ আপুনি বুদ্ধিমান মানুহ৷ হেণ্ডচামো হ’ব যেন লাগে৷ আপোনাৰ মাতটো বেছ পুৰুষসুলভ৷ ছাৰ আপুনি যদি এতিয়াই কনফাৰ্ম কৰে, আমি কেতিয়াবা ভৱিষ্যতেও কথা পাতিব পাৰোঁ, নে কি কয় ছাৰ? আৰু ছাৰ আজি মই মোৰ নিজৰ ফালৰ পৰাও আপোনাক আৰু ৫% ডিচকাউণ্ট দিম৷ লৈ লওক ছাৰ। পৰকালৰ বিষয়বোৰত পলম কৰা অনুচিত৷ ছাৰ প্লীজ…\n: হ’ব দিয়া৷ লৈয়েই লওঁ তেনে৷ তুমিও ইমান জোৰকৈ ধৰিছা যেতিয়া। কোৱাচোন মই কি কৰিব লাগিব? বাই দা ৱে, তোমাৰ নামটো কি আছিল? পাহৰিলোঁ নহয়…\n: মেনকা ছাৰ! এতিয়া আমাৰ একাউণ্টচ চেকচনে আপোনাৰ পলিচি কেনেকৈ কিনিব লাগে- কেনেকৈ পে’মেণ্ট কৰিব লাগে সেইবিষয়ে গাইড কৰি দিব। আপুনি একো কৰিব নেলাগে, ঘৰতে বহি থাকিলেই সকলো হৈ যাব। বহুত ধন্যবাদ ছাৰ, মই এতিয়া কলটো ট্ৰেন্সফাৰ কৰি আছোঁ- একাউণ্টচ চেকচনলৈ….\n: হে! তুমি যোৱাই নেকি?\n: হয় ছাৰ। মই এতিয়া যাব লাগিব। বাই দ ৱে, ভাল লাগিল আপোনাৰ লগত কথা পাতি। এটা কথা কওঁ ছাৰ- আপুনি যেতিয়া পলিচি ল’লেই, আচলতে আমাৰ এই ইঞ্চুৰেন্স ব্যৱসায়টোৰ লগতে আন এটা উদ্দেশ্যও আছে। আপোনাক জানব পাৰি আৰু এতিয়া,\n: কি উদ্দেশ্য আকৌ… কোৱাচোন কোৱা।\n: ছাৰ, আপুনি দেখিছেই, এই মানুহবোৰে স্বৰ্গৰ লালসাত পৃথিৱীখনৰ কি অৱস্থা কৰিছে, চাৰিওপিনে কেৱল ধ্বংস, হত্যা, অত্যাচাৰ, দুৰ্নীতি, ঠগবাজী… ভাল মানুহ যি দুই এজন আছে, তেওঁলোক ভয়তে তাপ মাৰি থাকিব লগা হৈছে। এফালে আকৌ স্বৰ্গ লাগে, আনফালে দিনে ৰাতিয়ে পাপৰ পয়োভৰ, জয়জয় ময়ময়। ছাৰ, এতিয়া যদি আমি মানুহৰ মনত স্বৰ্গ এৰি নৰকৰ লালসা জাগ্ৰত কৰিব পাৰোঁ, কি ঠিক, হয়তো পৃথিৱীখন আজিতকৈ কম নাৰকীয় হ’ব।\n« লটিঘটি: অসীমা এচ দত্ত\nতামাম অভিজিত৷ বহুদিনৰ মূৰত তোমাৰ ধমাকাদাৰ লেখা এটা পঢ়িলো৷ দিল খুচ ব্ৰ’\nবহুতদিনৰ পিছত আপোনাৰ এণ্ট্ৰি, একদম ধামাকাদাৰ\nবঢ়িয়া লাগিল দাদা। বহুত দিনৰ মুৰত পঢ়িলো আপোনাৰ লেখা।


‘Saaho’ এ নিৰাশ কৰিছে দৰ্শকক! ৬ চেপ্তেম্বৰৰ পৰা অসমৰ চিত্ৰগৃহত কোনে পাব আগস্থান? |after-6-september-which-movie-will-get-more-shows-saaho-or-kanchanjangha– News18 Assam\n‘Saaho’ এ নিৰাশ কৰিছে দৰ্শকক! ৬ চেপ্তেম্বৰৰ পৰা অসমৰ চিত্ৰগৃহত কোনে পাব আগস্থান?\nUpdated:September 4, 2019, 6:55 PM IST\nআকৌ এবাৰ অসমীয়া ছবি থমকি ৰ’ব লগীয়া হ’ব নেকি হিন্দী ছবিৰ সন্মুখত? কাঞ্চনজংঘাই সন্মান জনক দৰ্শনী নাপালে কি কৰিব জুবিন গাৰ্গে?\n৬ চেপ্তেম্বৰৰ পৰা অসমৰ ছবিগৃহত কোনে পাব আগস্থান? আকৌ এবাৰ অসমীয়া ছবি থমকি ৰ’ব নেকি হিন্দী ছবিৰ আগত! এতিয়া ছবিগৃহত চলি আছে বলীউড–দক্ষিণ ভাৰতৰ বিগ বাজেট ছবি ‘Saaho’। বক্স অফিচত ছবিখনে মুক্তিৰ প্ৰথম তিনিদিন ব্যাপক সঁহাৰি লাভ কৰিছিল যদিও, ছবিখনৰ প্ৰতি এতিয়া মোহ ভংগ হৈছে দৰ্শকৰ! বহু দৰ্শকে ছবিখন চাই নিৰাশ মনে আধাতে ছবিগৃহ ত্যাগ কৰাও দেখিবলৈ পোৱা গৈছে।\nঅহা ৬ ছেপ্তেম্বৰত মুক্তিপাব জুবিন গাৰ্গৰ ছবি কাঞ্চনজংঘা। ছবিখনক লৈ এতিয়া আশাবদী জুবিন গাৰ্গ। ছবিখনৰ প্ৰচাৰৰ বাবে এতিয়া দিন ৰাতি একাকাৰ কৰিছে জুবিন গাৰ্গে। কিন্তু প্ৰশ্ন উঠিছে বলীউডৰ বিগ বাজেট ছবি Saaho চলি থকাৰ সময়ত কাঞ্চনজংঘাই লাভ কৰিবনে সন্মানজনক দৰ্শনী? নে আকৌ এবাৰ অসমীয়া ছবি থমকি ৰ’ব লগীয়া হ’ব হিন্দী ছবিৰ সন্মুখত।\nএনে পৰিস্থিতি উদ্ভৱ হ’লে জুবিন গাৰ্গে কি ভূমিকা ল’ব, সেই লৈ এতিয়া প্ৰশ্ন উত্থাপন কৰিছে বিভিন্নজনে।


xukhdukh.com November 13, 2015 JIBANAR-ANUBHAV, JYOTI-RUPAM-DUTTA, জীৱনৰ অনুভৱ, জ্যোতিৰূপম দত্ত,\nস্মকিং জ’ন! জ্যোতিৰূপম দত্ত\nকেইদিনমান আগতে কাৰ্য্যালয় সংক্ৰান্তীয় এখন মিটিঙলৈ যাব লগা হৈছিল৷ মিটিঙৰ স্থান আছিল জি এছ ৰ’ডৰ এটা কাৰ্য্যালয়৷ চাৰে দহ বজাৰ পৰা আৰম্ভ হবলগীয়া মিটিংখনলৈ বুলি ওলাই প্ৰায় দহ বাজি বিশ মিনিটত জি এছ ৰ’ডৰ সেই বহু মহলীয়া সুদৃশ্য অট্টালিকাৰ তলত উপস্থিত হ’লো৷ বহুমহলীয়া অত্যাধুনিক অট্টালিকাটোৰ চতুৰ্থ মহলালৈ লিফটেৰে উঠি যাওতে লক্ষ্য কৰিলো যে লিফটৰ যতে ততে বলপেনৰ দাগ, আধা ফলা হেকিম কবিৰাজৰ বিজ্ঞাপনৰ ষ্টিকাৰ, লিফটৰ লেতেৰা মজিয়া৷ অৱশেষত কাৰ্য্যালয়ৰ দুৱাৰৰ মুখতে লিফট ৰ’লগৈ, বাহিৰত থকা চতুৰ্থ বৰ্গৰ কৰ্মচাৰী এজনে মোক আগবঢ়াই নি মিটিং আৰম্ভ হ’বলগীয়া ‘কন্‌ফাৰেঞ্চ ৰুমটো দেখুৱাই দিলে৷ মই ভাবিলো মোৰ দেৰিয়েই হ’ল কিজানি, আৰু পাচ মিনিটতে মিটিং আৰম্ভ হোৱাৰ কথা৷ দৌৰাদৌৰিকৈ ‘কন্‌ফাৰেঞ্চ ৰুমটোত সোমায়েই দেখিলো মাত্ৰ দুজন অভ্যাগত বহি আছে ম’বাইল টিপি টিপি! ছেঃ! ইমান দৌৰাদৌৰিকৈ নহা হলেও হ’লহেতেন!\nলাহে লাহে এজন দুজনকৈ অতিথি আহি কোঠাটো ভৰি পৰিল৷ উদ্যোক্তা এজনে মাজতে এপাক মাৰি মাত লগাই গ’ল৷\nমিটিঙৰ কথা সোধোতে ক’লে, “ ‘ছাৰ’ আহি পালেই আৰম্ভ কৰি দিম ! এই অলপ সময় আৰু, চাহ পঠিয়াই দিছো বাৰু !”\nচাহ খাবলৈহে ইমান সোনকালে আহিলো যেনিবা ! দুজনীমান লচপচী দেখিহে মনত পৰিল, চুলিখিনি অলপ ঠিক ঠাককৈ লোৱাই ভাল হ’ব ৷ দৌৰাদৌৰিৰ কোবত গাড়ীৰ পৰা নামি মুৰ ফণিওৱাই ন’হল৷ এপাকত উঠি গ’লো টয়লেটৰ ফালে, সুদৃশ্য টয়লেটৰ বাহিৰে ভিতৰে চিকচিকিয়া মাৰ্বলৰ মজিয়া৷ পুৰুষৰ বাবে নিৰ্দিষ্ট টয়লেটটোত সোমাওঁতেই ভেকেটা গোন্ধ এটাই আদৰণি জনালে ৷ পিছ পকেটৰ পৰা ফণীখন উলিয়াই প্ৰকাণ্ড আইনাখন চাই চুলিখিনি ঠিক ঠাক কৰি ললো ৷ ঠিক ঠাকনো কি, পকা চুলি কেইডাল কেঁচা কেইদালেৰে অলপ গাপ দিলো আৰু ! এসময়ত হাতখন অকণ তিয়াওঁ বুলি বেছিনটোলৈ চকু দিহে দেখা পালো, ধুনীয়া বেছিনটোত টেপ নাই ! ই কি কথা ? কিবা বেলেগ অত্যাধুনিক কাৰবাৰ নেকি ? ইফালে সিফালে চালো ৷ নাই, টেপ নাই, একেবাৰে শুকান গোটেইখন ! খং এটা উঠি আহিল ! ওলাই আহি কাৰোবাক দেখো নেকি চালো, নাই কোনো নাই ৷\nআহি আকৌ মিটিঙৰ কোঠা পালোহি ৷ চাহৰ পৰ্ব ইতিমধ্যে আৰম্ভ হৈছে ৷ সুদৃশ্য পিৰিচ পিয়লাত বিভিন্ন চাহ-কফী, নিমখীয়া-মিঠা খাদ্য পৰিবেশন কৰা হৈছে ! চেনি দিয়া-নিদিয়া, গাখীৰ দিয়া-নিদিয়া হৰেক ৰকমৰ চাহ-কফী জাতীয় পানীয় ৷\nঅবশেষত প্ৰায় পঞ্চল্লিছ মিনিট দেৰিকৈ মিটিং আৰম্ভ হ’ল ৷ এটা কথা মন কৰিলো যে সকলোৰে হাতত দামী দামী মুল্যবান ঘড়ী ! হাতত মণিবন্ধত সঠিক সময় দেখুওৱা মুল্যবান ঘড়ী এটা পিন্ধিও সময়ৰ মুল্য বুজিবলৈ যেন কাৰো সময় নাই ! মিটিঙৰ সেই একেঘেয়ামী চৰ্বিত চৰ্বন কথাবোৰ চলি থাকিল ৷ মাজতে একোখনকৈ দামী নোটবুক আৰু কলম এটাও দি গ’ল ৷ ইফালে টুং টাংকৈ ম’বাইলবোৰো বাজি থাকিল ৷ ব্যস্ত অভ্যাগত দুজনমানে সশব্দে উঠি ম’বাইলবোৰ লৈ বাহিৰলৈ গৈ মাজে মাজে কথা পতা পৰ্বও চলি থাকিল ৷ দুঘণ্টামান পিছত সভাৰ সামৰণি পৰিল আৰু শেষত সকলোকে দুপৰীয়াৰ আহাৰ গ্ৰহণ কৰিবলৈ উদ্যোক্তাসকলে অনুৰোধ কৰিলে ৷\nদুপৰীয়াৰ আহাৰ ইতিমধ্যে পৰিবেশন কৰা আৰম্ভ হৈ গৈছিল ৷ ‘বুফে’ বুলি গম পাই অত্যুৎসাহী কেইজনমানে দৌৰাদৌৰিকৈ গৈ ইতিমধ্যে লাইনত থিয় দিলেই ! নকলেও বুজিছে চাগে তাৰে বেছিভাগেই মিটিঙলৈ দেৰিকৈ অহা লোক বুলি !\nমই চিনাকি উদ্যোক্তা এজনক কলো টয়লেটত পানী নোহোৱাৰ কথাটো ৷ তেওঁ বিষয়টো শুনি মোক বুজোৱাত লাগিল, মানে টয়লেটৰ আটাইবোৰ টেপ বোলে কেইদিনমান আগতে চুৰ হ’ল ! এই বিষয়ে তেওঁ উৰ্দ্ধতন কৰ্ত্তৃপক্ষক ইতিমধ্যে জনাইছে আৰু অতি সোনকালেই এই ক্ষেত্ৰত বিহিত ব্যৱস্থা গ্ৰহণ কৰা হ’ব বুলি হেনো কৰ্ত্তৃপক্ষই জনাইছে ! একেবাৰে সেমেকা নিয়মমাফিক চৰকাৰী স্পষ্টীকৰণ হেন উত্তৰ ! তেওঁ অবশ্যে এই বুলিও ক’লে যে আহাৰ পৰিবেশন কৰা ৰুমটোতে এটা বেছিন আছে, দৰকাৰত সেইটো ব্যৱহাৰ কৰিব পাৰে ৷\nবাঃ কি চমৎকাৰ ব্যৱস্থা ! মহানগৰীৰ জি. এছ. ৰ’ড অবস্থিত আভিজাত্যৰ প্ৰতীক স্বৰূপ এই সুদৃশ্য বহুমহলীয়া অট্টালিকাটো মুখ্যভাৱে শীতাতপ নিয়ন্ত্ৰিত (Centrally AC), অট্টালিকাৰ বাহিৰত অনবৰতে দামী গাড়ীৰ ভিৰ থাকে আৰু অত্যাধুনিক নিয়ন লাইটেৰে বাহিৰে-ভিতৰে গোটেইখন জলমলাই থাকে ৷ বছৰত বহু কোটি টকাৰ ব্যৱসায় কৰা এজন অসমীয়া লোকৰ চালে চকুৰোৱা এই অট্টালিকাটোত থকা খোদ তেখেতৰেই এটা কাৰ্য্যালয়ৰ টয়লেটত দুসপ্তাহ ধৰি এটোপাল পানী নাই বুলি কলে কোনেনো বিশ্বাস কৰিব বাৰু ! ইফালে সমগ্ৰ কাৰ্যালয়টো অত্যাধুনিক ব্যৱস্থাৰে সজ্জিত, ৱাই-ফাই, 3000 লুমেনছৰ প্ৰজেক্টৰ, কৰ্ডলেছ মাইক্ৰফ’নযুক্ত ‘কন্‌ফাৰেঞ্চ ৰূম, বিষয়াসকলৰ নিজা নিজা সুদৃশ্য কেবিন, কৰ্মচাৰীসকলৰ ধুনীয়া শাৰী শাৰীকৈ থকা কিউবিকল্ আৰু লেপটপৰ স্ক্ৰীণত জুমি ব্যস্ত হৈ থকা ‘পাৱাৰ কৰ্পৰেট ড্ৰেছ’ পৰিহিত কৰ্মচাৰী সকল ! মই তাৰে দুজনমানৰ লেপটপৰ স্ক্ৰীণত ফ্লিপকাৰ্ট, স্নেপডীলৰ ছাইট খোলা হৈ থকাও দেখিলো অবশ্যে ! এইকেইদিন উৎসব পাৰ্বনৰেই দিন, সকলোতে বিভিন্নধৰণৰ ৰেহাইৰ পয়োভৰ, গতিকেই ...! পিছে কাৰ্য্যালয়ৰ কৰ্মচাৰীসকলে টয়লেটৰ পৰা আহি পেন্ট্ৰিত থকা বেছিনটোহে ব্যৱহাৰ কৰে হাত ধুবলৈ ! পিছে আমাৰ নিচিনা নিমাখিত অতিথিবোৰে সেইটোৰ অৱস্থিতিৰ উৱাদিহ নাপাই ড্ৰাই ক্লিনিং কৰাৰ বাহিৰেনো কি উপায় আছে বাৰু !\nখাবলৈ গৈ প্লেটখন লৈ লাইনত থিয় দিলো ৷ এখুজি দুখুজিকৈ গৈ দেখিলো নানা বিধ সুস্বাদু খাদ্যৰ সম্ভাৰ ৷ দেখিলো, মাংসৰ টৌটোৰ কাষত এজন ওখ-পাখ হটঙা চেহেৰাৰ ৰুক্ষ চাৱনিৰ পহৰাদাৰ দণ্ডায়মান ! বাকীবোৰত পহৰাৰ ব্যৱস্থা নাই, তাৰমানে ডাইল-ভাজি-তৰকাৰী কিমান খাৱ খা, কিন্তু মাংস খাবলৈ পহৰাদাৰ জনৰ অনুগ্ৰহ লাগিব ! শাৰী পাতি আহি আহি পহৰাদাৰ জনৰ কৃপা বিচাৰিলো, দুটুকুৰা মাংস অকণ জোলেৰে সৈতে থেকেচা মাৰি দিলে থালখনত !\nকিবাকে নিজকে চম্ভালি ভোজনপৰ্ব শেষ কৰিলো ! চিনাকি উদ্যোক্তাজন আগুৱাই নিয়মমাফিক সুধিলে সকলো থিকেই আছে নে নাই বুলি ৷ মোৰ বৰপেটীয়া খংটো ইতিমধ্যে চুলিৰ আগ পাইছিলগৈ ! এফালৰ পৰা গাই গ’লো, কলো যে পানীৰ টেপ চুৰি হোৱাৰ দুসপ্তাহৰ পাছতো কাৰো আহৰি ন'হলনে বাৰু ঠিক কৰাবলৈ, আজিৰ মিটিঙলৈ অহা অভ্যাগতসকলে বাৰু কেনেকৈ জানিব যে তোমালোকৰ কাৰ্য্যালয়ৰ একমাত্ৰ কাৰ্য্যক্ষম বেছিনটো এই ৰুমটোতহে আছে বুলি, টকা এশ খৰচ কৰি এবাল্টি পানী আৰু এটা মগেই বাৰু কিয় থৈ নিদিলা সেই লাখটকীয়া ‘পেৰীৱেৰ’ৰ বেছিনটোৰ কাষত ? অলপতে ‘বিশ্ব হাত ধোৱা দিবস’ গ’ল বুলি জানাই দেখোন, ওপৰৱালাক বাধ্য কৰাব লাগিব কৰ্মক্ষেত্ৰত নিম্নতম সুবিধাখিনি দিয়াৰ বাবে, ইত্যাদি ইত্যাদি ৷\nমুৰ দুপিয়াই দুপিয়াই শুনি গ’ল ডেকাজনে, শেষত লাহেকৈ ক’লে, “ছাৰ ! স্মকিং কৰিব নেকি ? আমাৰ এটা চেপাৰেট স্মকিং জ’ন আছে, সেইফালে !”\nবৰপেটীয়া খংটো উঠি মুৰটো গৰম হৈয়েই আছিল, কথাষাৰ শুনি ধোঁৱা ওলাই গ’ল একেবাৰে ৷ অলপ গৰমকৈ কিবা এটা কবলৈ লৈও ৰৈ গ’লো ৷ “মই চেলেউ নোহোপো, অভ্যাস নাই এইবিধৰ ৷ স্মকিং জ’নটো আটোমটোকাৰীকৈ ৰাখিছা, টয়লেটত পানীহে নাই পিছে! মিটিং শেষ, খোৱা-বোৱাও কৰিলো, গতিকে আহোহে দেই এতিয়া, পাৰিলে সোনকালে পানীৰ ব্যৱস্থা কৰিবা ৷” বুলি লাহেকৈ কৈ বিদায় ল’লো ডেকাজনৰ পৰা ৷ ডেকাজনে অভ্যাসবশতঃ হাতখন আগবঢ়াই দিলে কৰমৰ্দনৰ উদ্দেশ্যি ৷\nমই মোৰ হাতখন অলপ পিছুৱাই ডেকাজনক কলো, “আজি কাকো মই ‘হেণ্ডশ্বেক’ কৰা নাই, তোমাকো নকৰো, নমস্কাৰহে জনালো দেই, কাৰণটো জানাই তুমি !” দুহাত জপাই ভাৰতীয় প্ৰথাৰে অভিবাদন কৰি ডেকাজনৰ পৰা বিদায় লৈ সেই ‘স্মকিং জ’নটোৰ পৰা বাহিৰলৈ ওলাই দীঘলকৈ উশাহ এটা ল’লো !\n(গল্প নহয়, সচা কথা একেবাৰে !)\nUnknown November 13, 2015 at 8:01 PM\nবাহিৰে ৰং-চং ভিতৰি কোৱা ভাতুৰি


Assam-Assembly: হিমন্ত বিশ্ব শৰ্মাৰ অবিহনেই আজিৰ পৰা নিৰ্বাচনী প্ৰচাৰ চলাব লাগিব বিজেপিয়ে, কিয় নিৰ্বাচন আয়োগে জাৰি কৰিলে এই নিষেধাজ্ঞা? assam-assembly-election-2021-without-himanta-biswa-sarma-bjp-will-doing-election-campaign-from-today-tvpartha– News18 assam\nAssam-Assembly: হিমন্ত বিশ্ব শৰ্মাৰ অবিহনেই আজিৰ পৰা নিৰ্বাচনী প্ৰচাৰ চলাব লাগিব বিজেপিয়ে, কিয় নিৰ্বাচন আয়োগে জাৰি কৰিলে এই নিষেধাজ্ঞা?\n৪৮ ঘণ্টাৰ কাৰণে নিষিদ্ধ হ’ল হিমন্ত বিশ্ব শৰ্মা । শৰ্মাৰ ওপৰত নিষেধাজ্ঞা আৰোপ কৰিলে নিৰ্বাচন আয়োগে।\nLast Updated : April 03, 2021, 08:39 IST\nPARTHA JYOTI BORAH\nপ্ৰথম আৰু দ্বিতীয় পৰ্যায়ৰ নিৰ্বাচনত ৰাজ্যৰ ইমুৰৰ পৰা সিমুৰলৈ নিৰ্বাচনী প্ৰচাৰ চলাইছিল মন্ত্ৰী হিমন্ত বিশ্ব শৰ্মাই। মন্ত্ৰী শৰ্মাই ভাগ লোৱা প্ৰতিখন জনসভাতে ৰাইজৰ উপস্থিতি আছিল ব্যাপক। আনকি কিছু কছু সমষ্টিত মন্ত্ৰী হিমন্তই প্ৰচাৰ চলোৱাৰ পিছতেই সলনি হৈ পৰিছিল দৃশ্যপট। পিছে আজিৰে পৰা মন্ত্ৰী হিমন্ত বিশ্ব শৰ্মাই অংশ ল'ব নোৱাৰিব কোনোধৰণৰ নিৰ্বাচনী সভাত।\n৪৮ ঘণ্টাৰ কাৰণে নিষিদ্ধ হ’ল হিমন্ত বিশ্ব শৰ্মা । শৰ্মাৰ ওপৰত নিষেধাজ্ঞা আৰোপ কৰিলে নিৰ্বাচন আয়োগে। শুকুৰবাৰে সন্ধিয়াৰ পৰা কাৰ্যকৰী হৈছে নিৰ্বাচন আয়োগৰ এই নিৰ্দেশ । এই সময়ছোৱাত হিমন্ত বিশ্ব শৰ্মাই কোনো নিৰ্বাচন সম্বন্ধীয় ৰাজহুৱা সভা, সমদল, ৰেলি, Road Show কৰিব নোৱাৰিব। আনকি সংবাদ মাধ্যমত নিৰ্বাচনৰে জড়িত কোনো বক্তব্যও ৰাখিব নোৱাৰিব। সংবিধানৰ ৩২৪ অনুচ্ছেদে আয়োগক প্ৰদান কৰা ক্ষমতাৰ যোগেদি দিয়া হৈছে এই নিৰ্দেশ। শৰ্মাই হাগ্ৰামা মহিলাৰীক NIAৰ যোগেদি জে'ললৈ পঠিওৱাৰ ভাবুকি প্ৰদান কৰিছিল। কংগ্ৰেছৰ অভিযোগৰ ভিত্তিত আয়োগৰ এই পদক্ষেপ।\nআনহাতে ৰাতাবাৰীৰ ইভিএম কাণ্ডত নিলম্বন কৰা হ’ল Armed Escort Officer লোহিত গোহাঁইক। তেওঁৰ লগত দায়িত্বত থকা তিতাবৰ তৃতীয় আৰক্ষী বাহিনীৰ উপ পৰিদৰ্শককো নিলম্বন কৰিছে নিৰ্বাচন আয়োগে। Special General Observer-এ এই সন্দৰ্ভত প্ৰতিবেদন প্ৰস্তুত কৰি Armed Escort Officerৰ বিৰুদ্ধে শাস্তিমূলক ব্যৱস্থা গ্ৰহণ কৰিবলৈ পৰামৰ্শ দিছিল। তেওঁলোকৰ অপৰাধটো হ’ল তেওঁলোকে প’লিং বিষয়া কেইজনক আধা বাটতে এৰি থৈ গুচি গৈছিল।\nSGO-য়ে সেই কেন্দ্রটোত পুনৰ মতদানৰ পৰামৰ্শ দিছে আৰু পৰামৰ্শ অনুসৰি Repoll অনুষ্ঠিত হ’ব । ইতিমধ্যে Presiding Officer আৰু Polling Officerক নিলম্বন কৰা হৈছে । ৰাতাবাৰীত এপ্ৰিলৰ ১ তাৰিখে বিজেপিৰ প্ৰাৰ্থীৰ পত্নীৰ গাড়ীত ইভিএম উদ্ধাৰ হৈছিল।\nPublished by:Himangshu Bhuyan\nFirst published: April 03, 2021, 08:39 IST\nAssam Asssembly Election 2021election commissionHimanta Biswa SarmaHimanta Biswa Sarma Ban\nঅৰুণাচলৰ মেচুকাত হঠাৎ অসুস্থ বলীউদৰ অভিনেতা সঞ্জয় দত্ত, কিয় অৰুণাচললৈ আহিছিল ‘মুন্নাভাই’?\n''মই হাঁহিবও নোৱাৰোঁ কান্দিবও নোৱাৰোঁ, মোক এটা ক্ৰিয়াই বৰকৈ পীড়া দিছে!'' অভিৰ পিতৃ\nক্ৰিপ্ট' এক্সচেঞ্জত কেনেদৰে কে.ৱাই.চিৰ সত্যাপন কৰিব পাৰি\nউপকাৰীক অজগৰে খালে! নৰাধম পিতা–পুত্ৰৰ বাবেই জীৱন হেৰুৱালে নিৰীহ অনিমেশে\nআন এক হত্যাকাণ্ড, ঘৰৰ ভিতৰত ওলাল পুৰুষ আৰু মহিলাৰ মৃতদেহ, ডিব্ৰুগড়ত চাঞ্চল্য


kabul - The Cross Current\nআজিৰে পৰা আফগানিস্তানত তালিবানৰ নেতৃত্বত নতুন চৰকাৰ। তালিবানে ১৫ আগষ্টত কাবুল দখলৰ পাছত প্ৰায় দুই সপ্তাহ অতিক্ৰম কৰিলে আৰু এফালৰ পৰা আফগানিস্তানত বিভীষিকা ৰ সৃষ্টি কৰি অৱশেষত চৰকাৰ গঠনৰ দিশৰ আগবাঢ়িছে। আন্তঃ ৰাষ্ট্ৰীয় সংবাদ মাধ্যমৰ আগত…\nমাৰ্কিন ৰাষ্ট্ৰপতি জ' বাইডেনে ব্যক্ত কৰিছে যে আমেৰিকা সেনাৰ মুখ্য সচিবে প্ৰকাশ কৰিছে যে পূৰ্বৰ আত্মঘাটি বোমাৰ বিস্ফোৰণৰ দৰে আগন্তুক ২৪ ৰ পৰা ৩৬ ঘণ্টাৰ ভিতৰত পুনৰ বিস্ফোৰিত হব পাৰে কাবুল আন্তঃৰাষ্ট্ৰীয় বিমানবন্দৰ। আফগানিস্তানত তালিবানৰ…\nকাবুলৰ ভয়ংকৰ বিস্ফোৰণ সংঘটিত কৰা ইছলামিক সন্ত্ৰাসবাদী সংগঠনে এতিয়া চকু দিছে ভাৰতত ৷ এই দেশতো তেওলোকে ‘খিলাফত’ প্ৰতিষ্ঠা কৰিব বিচাৰে ৷চোৰাংছোৱা সংস্থাৰ উদ্ধৃতিৰে সংবাদ মাধ্যমে প্ৰকাশ কৰিছে এই ভয়ংকৰ তথ্য ৷ বাতৰি অনুসৰি , ভাৰতসহ সমগ্ৰ মধ্য…\nআত্মঘাটী বোমাৰুৰ আক্ৰমণত কঁপি উঠিল আফগানিস্তান ৷আফগানিস্তানৰ কাবুল বিমান বন্দৰৰ সমীপত সংঘটিত বোমা – বিস্ফোৰণ আৰু গুলীচালনাৰ ঘটনাত ৭৩ জন লোক নিহত হৈছে ৷ নিহতসকলৰ ভিতৰত ৬০ গৰাকী আফগান নাগৰিক আৰু আন ১৩ গৰাকী আমেৰিকান সেনা ৷ আহত হৈছে ১৫০ ৰো…\nকাবুল বিমানবন্দৰত কেনেকৈ মৃত্যু হ’ল ৭ গৰাকীকৈ আফগান নাগৰিকৰ?\nতালিবানে ক্ষমতা দখল কৰাৰ সাতটাতকৈও অধিক দিন পাৰ হৈ যোৱাৰ পিছতো আফগানিস্তানত শাম কটা নাই উত্তেজনা। আজিৰ পৰা এসপ্তাহ পূৰ্বে তালিবান সশস্ত্ৰ বাহিনীয়ে ৰাজধানী কাবুলত প্ৰৱেশ কৰাৰ পিছতে তালিবানৰ কৱলৰ পৰা ৰক্ষা পাবলৈ দেশ এৰাৰ উদ্দেশ্যে হাজাৰ হাজাৰ…\nতালিবানৰ লগত কোনকেইখন দেশ ?\nআমেৰিকা সমৰ্থিত আফগান চৰকাৰৰ পতনৰ পাছত আফগানিস্তান এতিয়া তালিবানৰ দখলত ৷ তাৰ পাছতে বহু দেশে ইতিমধ্যে কাবুলত থকা নিজ নিজ দেশৰ দূতাবাস খালী কৰি তাত কৰ্মৰত লোকসকলক দেশলৈ ওভতাই নিছে ৷ কাবুলৰ লগত সম্পৰ্ক ত্যাগ কৰা দেশসমূহৰ ভিতৰত আছে আমেৰিকা ,…\nশ শ আফগান নাগৰিকক কঢ়িওৱা বিমানখন গৈছে ক’লৈ ?\nকাবুলৰ পৰা পলায়ন কৰিবলৈ বিমান বন্দৰত অগণিত মানুহে ভিৰ কৰাৰ দৃশ্যই এতিয়া বিশ্বজুৰি খলকনিৰ সৃষ্টি কৰিছে ৷ আনকি বিমানৰ চকাত ওলমি পলায়ন কৰিব বিচৰা আফগান নাগৰিক মাজ আকশৰ পৰা সৰি পৰিছে ৷ তালিবানে কাবুল দখল কৰাৰ পাছতে সৃষ্টি হৈছে এই অভাবনীয়…\nতালিবানৰ ৰঙাচকুৰ সন্মুখেৰে কেনেকৈ দেশলৈ উভতিল ১৩০ ভাৰতীয় ?\nকাবুলৰ দূতাবাসৰ পৰা ১৩০ জন ভাৰতীয়ক উদ্ধাৰ কৰি অনা বায়ুসেনাৰ এখন বিমান ভাৰতত আহি উপস্থিত হৈছে ৷মঙলবাৰে বিমানখন গুজৰাটৰ জামনগৰত উপস্থিত হয় ৷ ১৯৯৬ ৰ পাছত ভাৰতে কাবুলৰ দূতাবাস খালী কৰিবলগীয়া হোৱা এয়া দ্বিতীয়টো ঘটনা ৷ ১৯৯৬ চনতো তালিবানে…


নিৰামিষ – উজ্জ্বল দীপলু গগৈ – ফটাঢোল\nDecember 1, 2017 ভিন্নস্বাদ\tLeaveacomment\nনিৰামিষ – উজ্জ্বল দীপলু গগৈ\nগুৱাহাটীত ভাৰাঘৰ লৈ থকাৰেপৰা কাৰো ঘৰত খবৰ নিদিয়াকৈ ঘপহকৈ আলহী হৈ যোৱাৰ অভ্যাসটো বাদেই দিছিলো ৷ হঠাৎনো সেইদিনা কি মন গ’ল, খবৰ নিদিয়াকৈ চিনাকি মানুহ এঘৰলৈ অফিচৰপৰা বাহিৰে বাহিৰে গুচি গ’লো ৷ মনতে ভাবি গ’লো বন্ধুৰ ঘৰত আজি দকচি খাম ৷ খুৰীদেউ মানে বন্ধুৰ মাকে ভাল মাংস ৰান্ধে, সেয়েহে লগত মিঠাই নিয়াতকৈ মুৰ্গীৰ মাংস অকণমানকে নিলো৷ গৈ পাওঁতে ঘৰত অকল খুৰা আৰু খুৰীদেউহে আছিল ৷ বন্ধু বাহিৰলৈ ওলাই গৈছিল যদিও মোক তেওঁলোকে আথে-বেথে নি ভিতৰত বহুৱালেগৈ ৷ ময়ো খুৰীদেউলৈ চাই টোপোলাতো আগুৱাই দি ক’লো-“আজি কিন্তু আপোনাৰ হাতেৰে মাংস এসাঁজ খাম বুলিয়েই মুৰ্গী অলপ লৈ আহিছো খুৰী ৷” খুৰীয়ে হাত পাতি টোপোলাতো ল’লে যদিও অসহজ হোৱা যেন লাগিল ৷ তেনে সময়তে বন্ধু আহি ওলালহি ৷ মোৰ কথাখিনি সি বাহিৰৰপৰা শুনিছিল চাগৈ, সোমাইয়ে সি ক’লে-“তইও কাম কিছুমান কৰ আৰু, আজি বৃহস্পতিবাৰে আমি নিৰামিচহে খাওঁ ৷ ‘ কেহেৰাজ বৰণ হৈ পৰা মোৰ মুখলৈ চাই খুৰীয়ে ক’লে -“তুমি বেয়া নোপোৱা যদি আমি কাইলেকে ভালদৰে এসাঁজ খাওঁ নে কি কোৱা?” ওলাই আহি ৰূমলৈ গৈ থাকোঁতে ভাবি গ’লো কিহেনো পাইছিল উপযাচি যাবলৈ মোক ৷\nৰাতি বিচনাত পৰি লাজৰ কোবতে টোপনি নাহিল বহুদেৰিলৈকে ৷ নিৰামিষ কাহিনীৰ দুই-এটা পইণ্ট মনলৈ আহিল ৷ হিচাব কৰিলোঁ, সাতটা বাৰৰ কোনকেইটাত মানুহে নিৰামিষ ব্ৰত ৰখা বুলি শুনা নাই? মনলৈ আহিল কাৰোৰে মুখত শুক্ৰবাৰ, দেওবাৰ আৰু বুধবাৰত নিৰামিষ ব্ৰতৰ কথা শুনি নাইপোৱা ৷ তাৰমানে কেটেগৰী মতে এওঁলোকক বাৰমিষ বুলি ক’ব পৰা যায় ৷\nভাবিলো- কিছুলোক দেখোন সম্পূৰ্ণভাৱে নিৰামিষহাৰী থাকে ৷ তেওঁলোকৰ বাৰু কেতিয়াও আমিষ খাবলৈ মন নাযায়নে? পাছে হোষ্টেলৰ দুটামান ঘটনা মনত পৰি হাঁহি উঠিল ৷ ঘৰত শুদ্ধ নিৰামিচ বুলি থাপ্পা লগোৱা কেইজনমানে ৰাতি চাদৰ ওপৰত উঠি এখন হাতত লাল বটল লৈ আনখন হাতেৰে মুৰ্গীৰ ঠেং ধৰি। I am against my .”……”society ‘ বুলি টেঁটুফলাৰ পাছত পুৱাই উঠি গা ধুই মন্দিৰলৈ দৌৰ মাৰিছিল ৷ যি কি নহওঁক বাৰু মন শুদ্ধ ৰাখি সদায়ে নিৰামিষ খোৱাসকলক বাদ দি বাকীসকলক মই এটা কেটেগৰীলৈ স্থানান্তৰ কৰিলোঁ -“নিচামিষ”।\nকিছুলোকক মন কৰো তেওঁলোক নিৰামিষ আহাৰৰ ক্ষেত্ৰত যথেষ্ট সাৱধানী ৷ কাৰণ তেওঁলোকৰ কিছুমানে নিৰামিষৰূপে কণী খাব পাৰে কিন্তু মুৰ্গী হৈ পৰে আমিষ ৷ আন কিছুলোকে মাত্ৰ মাংসৰ জোলহে খাই, কাৰণ জোলত পানী থাকে সেয়েহে সেইয়া নিৰামিষ, মাংস তেওঁলোকৰ বাবে আমিষ ৷ কেটেগৰীটোৰ নাম ৰাখিলো – “মিক্সডমিষ”৷\nলয়েঞ্জ বেকাৰী, চানমাৰীত শুনা পোৱা ঘটনা এটা মনত পৰিল ৷ দুগৰাকী ভদ্ৰমহিলাই কথা পাতিছে-\n১ম গৰাকী- কালি মানে কথমপিহে এখেতৰ এগলেচ (eggless) বাৰ্থডে কেকটো অৰ্ডাৰ কৰিব পাৰিলোঁ , ক’তো পাবলৈকে নাই বুইছেনে ৷ এগ্ থকা কেক খালে আকৌ হাই বিপি হয় বুলি ভয় লাগে নহয়, ডক্টৰেও সম্পূৰ্ণ নিৰামিচ খাব কৈছে ৷\n২য় গৰাকী: এগলেচ কেকৰ লগত কথা নাইতো ৷ আজিকালি এগ্ একেবাৰে কম থাকে, বাকী মিক্সাৰ্চবিলাকেহে টেষ্টতো আনে ৷ আপুনি অমলেট, বয়লড ডিম নাখালেই হ’ল, কেকটো খাব পাৰিব ৷ এগ্ থকা কেক নিৰামিচতেই পৰে বুলি ভাবি ল’বচোন ৷\nকি যে আজৱ কথা!কেটেগৰীৰ নাম ওলাল মনতে-“ডিপ্লমেট’মিষ” ৷\nজীৱনত আৰু কিছু টাইপৰ নিৰামিষহাৰী লগ পাইছোঁ যিসকলক আমি ‘ নিকামিষ ‘ কেটেগৰীত ৰাখিব পাৰোঁ ৷ মানে এখেতলোকৰ বৈশিষ্ট হৈছে যে ঘৰত তেওঁলোকৰ নিৰামিষ চলে কিন্তু বাহিৰত তেওঁলোকৰ আমিষ খোৱাত কোনো আপত্তি নাই ৷ নিজৰ ঘৰৰ চৌপাশত আমিষ আহাৰ সোমাবলৈ নিদিয়া মানে তেওঁলোকৰ মন-আত্মা সম্পূৰ্ণভাৱে নিকা হৈ থকা ৷ সেয়েহে নিকামিষ কেটেগৰীক ইয়াতেই ৰাখিলোঁ ৷\nখুব কম কিন্তু বিহুৰ সময়ত দৰৱত দিবলৈ পোৱাৰ দৰে কেইজনমানক এইটো দুষ্প্ৰাপ্যপ্ৰায় কেটেগৰীত পোৱা যায় ৷ সেইকেইজন হৈছে- “নীতিমিষ”৷ বিশেষত্ব এইয়াই মাথোঁ তেওঁলোকে মাত্ৰ আনে জোৰ কৰিলেহে মুখলৈ আমিষ নিয়ে আৰু তাৰ আগতে আমিষ খাদ্যৰ ওপৰত দেধাৰ নীতি-নিয়মৰ ফুলজাৰি মাৰে ৷\nসম্পূৰ্ণৰূপে গোটেই জীৱনৰ বাবে শাক-পাচলি খোৱাসকল হৈছে নিৰামিষ কেটেগৰীৰ ৷ অকল অসম মূলুক বুলিয়েই নহয়, ভাৰতৰ অন্যান্য ঠাই সমূহতো এনেকৈ বিভিন্ন শ্ৰেণীৰ লোক পোৱা যায় ৷ স্বাস্থ্য সচেতনতা বা ফেশ্বন নতুবা নিয়ম যিয়েই নহওঁক, এনেধৰণৰ কেটেগৰীৰ বিভিন্নজনৰ বাবে আমাৰ দৰে সম্পূৰ্ণ আমিষভোজীৰ কেতিয়াবা যে খোৱাৰ সময়ত লটিঘটি হয় সেয়া চিৰসত্য ৷\n« ছেল্ফীৰ দহবিধ উপকাৰিতা – মনমী ভট্টাচাৰ্য্য\nৰাসৰ সঁচা অনুভৱ – প্ৰাঞ্জল আৰ এম শইকীয়া »


অখিলৰ অসুস্থতাৰ খবৰ নাপাই উদ্বিগ্ন পত্নী গীতাশ্ৰী তামুলী; জনালে মনৰ কথা\nঅখিল অসুস্থ, শৰীৰত কোভিডৰ লক্ষণ,মই কি কম বুজি পোৱা নাই-গীতাশ্ৰী তামুলী\nগুৱাহাটী , July 6, 2020 12:02 pm\nগুৱাহাটীৰ কেন্দ্ৰীয় কাৰাগাৰত অসুস্থ কৃষক নেতা অখিল গগৈ। জ্বৰ-কাহত আক্রান্ত কাৰাৰুদ্ধ কৃষক নেতা গৰাকী।\nকিন্তু স্বামী অখিলৰ অসুস্থতার কথা নাজানে পত্নী গীতাশ্ৰী তামুলীয়ে।\nসংবাদ মাধ্যমত স্বামী অখিল গগৈৰ অসুস্থতা বুলি জানিব পাৰি ফেচবুক যোগে পত্নী গীতাশ্ৰীয়ে অখিলৰ অসুস্থতা সন্দৰ্ভত প্ৰকাশ কৰিছে নিজৰ প্ৰতিক্ৰিয়া ৷\nতামুলীয়ে কয়, “কেইবামাহো হ’ল। ঘৰত টিভি নাই। বহু কথা নজনাকৈ ৰৈ যায়। ফেচবুকত দেখিছোঁ, অখিলৰ শৰীৰ অসুস্থ, কোভিডৰ লক্ষণ। কি ক’ম বুজি পোৱা নাই। বহুতে মোক ফোন কৰি বা আন ধৰণেও সোধে, ‘দাদা ভালে আছেনে?’ কিন্তু মই নো কি জানো? কাৰ্যত: গুৱাহাটীৰ পৰা লৈ যোৱাৰ পাছত লগ ধৰিব পৰা নাই।‘’\nতেওঁ লগতে কয়, ‘’আগেয়ে এনএছএত গ্ৰেপ্তাৰ কৰি ঘূৰাই ফুৰোতে মাজৰাতি থানা এখনৰ পৰা ফোন কৰি জনাইছিল।এইবাৰ কোনো বতৰা নাই, ফোন নাই। ডিব্ৰুগড়ত থাকোঁতে অসম আৰক্ষীৰ ডিজিপি মহোদয়ক ফোন কৰাত উপায়ুক্তক অনলাইন এপ্লিকেচন দিবলৈ ক’লে। দিলো। দুসপ্তাহ মানৰ পাচত উত্তৰ আহিল, ‘Rejected’. আৰু তাৰ কাৰণো ‘Rejected’।‘’\n“গুৱাহাটীলৈ আহিল। বাৰে বাৰে জেলৰ সমুখৰ পৰা ঘূৰি আহিলো। নিয়া কৰ্টৰ অনুমতি লৈ গ’লেও আমাক, মানে অধিবক্তা আৰু মোক কৰ’নাৰ দোহাই দি লগ ধৰাৰ অনুমতি নিদিলে। ২৯ জুনত ক’ৰ্টত হাজিৰ কৰাব বুলি বাট চালো। তাৰ আগতে গুৱাহাটীত লকডাউন,”-তামুলীয়ে এনেদৰে কয়।\nতামুলীয়ে লগতে কয়, “এতিয়া বাতৰি-কাকত বা চেনেল কেইটাৰ বাহিৰে জনাৰ একো উপায় নাই। আইনী পৰামৰ্শ, সেই বিষয়ৰ আলোচনা,বেমাৰ- এইবোৰ এতিয়া অভিযুক্ত-তেওঁলোকৰ পৰিয়ালবোৰৰ অধিকাৰৰ ক্ষেত্ৰত নপৰিবও পাৰে। এতিয়া যে কোভিডে অনা জৰুৰী অৱস্থা চলি আছে। তথাপি মোৰ হাতত থকা একমাত্ৰ মাধ্যমটোৰে মোৰ এই উদ্বিগ্নতাখিনি উলিয়াই দিলো”।\nউল্লেখ যোগ্য যে নাগৰিকত্ব সংশোধনী আইন বিৰোধী আন্দোলনত গ্ৰহণ কৰা ভূমিকাৰ বাবে যোৱা ডিচেম্বৰ পৰা কাৰাবন্দী হৈ আছে কৃষক নেতা গৰাকী।


Dermet in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Dermet ar byavahar, ppali, parshwakriya, upkaar, kriya-pratikriya aaru satarkatabani\nDermet ৰ মূল্য আৰু পেকৰ চাইজ - Dermet Price and Pack Size in Assamese\nDermet की जानकारी\nDermet ৰ লাভ আৰু ব্যৱহাৰসমূহ- Dermet Benefits & Uses in Assamese\nDermet ৰ পালি আৰু সেয়া কেনেদৰে ল'ব- Dermet Dosage & How to Take in Assamese\nDermet-ৰ উপাদানসমূহ- Dermet Active Ingredients in Assamese\nDermet ৰ পাৰ্শ্চক্ৰিয়াসমূহ- Dermet Side Effects in Assamese\nDermet সংক্ৰান্ত সতৰ্কতাবাণীসমূহ- Dermet Related Warnings in Assamese\nঅইন দৰৱৰ সৈতে Dermetৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dermet with Other Drugs in Assamese\nDermet মতভেদসমূহ- Dermet Contraindications in Assamese\nDermet ৰ বিষয়ে সততে সোধা প্ৰশ্নসমূহ- Frequently asked Questions about Dermet in Assamese\nখাদ্য আৰু মদৰ সৈতে Dermet ক্ৰিয়া-প্ৰতিক্ৰিয়া- Dermet Interactions with Food and Alcohol in Assamese\nDermet ৰ লাভ আৰু ব্যৱহাৰসমূহ - Dermet Benefits & Uses in Assamese\nDermet তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDermet ৰ পালি আৰু সেয়া কেনেদৰে ল'ব - Dermet Dosage & How to Take in Assamese\nDermet-ৰ উপাদানসমূহ - Dermet Active Ingredients in Assamese\nDermet ৰ পাৰ্শ্চক্ৰিয়াসমূহ - Dermet Side Effects in Assamese\nগৱেষণাৰ ভিত্তিত, Dermet ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nनाक बहना translation missing: as.common (और पढ़ें - बहती नाक को रोकने के उपाय)\nDermet সংক্ৰান্ত সতৰ্কতাবাণীসমূহ - Dermet Related Warnings in Assamese\nDermet-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Dermet ৰ সুৰক্ষাৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে গৰ্ভৱতী মহিলাৰ ওপৰত ইয়াৰ প্ৰভাবৰ বিষয়ে জনা নযায়।\nDermet-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Information about safety of Dermet ৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nবৃক্কত Dermet কি প্ৰভাৱ দেখা গৈছে?\nবৃক্ক ৰ বাবে Dermet কেতিয়াবাহে ক্ষতিকাৰক।\nযকৃতত Dermet কি প্ৰভাৱ দেখা গৈছে?\nDermet গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Dermet ৰ কি প্ৰভাৱ দেখা গৈছে?\nDermetৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Dermetৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dermet with Other Drugs in Assamese\nDermet তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDermet মতভেদসমূহ - Dermet Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dermet লোৱা অনুচিত যাতে -\nDermet ৰ বিষয়ে সততে সোধা প্ৰশ্নসমূহ - Frequently asked Questions about Dermet in Assamese\nএই Dermet-এ অভ্য়াস বা নিচাৰ সৃষ্টি কৰে নেকি?\nনহয়, Dermet আসক্তি সৃষ্টি কাৰক বুলি কোনো সাক্ষ্য নাই।\nDermet আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু ডাক্তৰৰ পৰামৰ্শ মতেহে Dermet লওক।\nনহয়, Dermetয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Dermet ক্ৰিয়া-প্ৰতিক্ৰিয়া - Dermet Interactions with Food and Alcohol in Assamese\nখাদ্য আৰু Dermetৰ ক্ৰিয়া-প্ৰতিক্ৰিয়া\nDermetৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Dermetৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Dermetৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nDermet ৰ অনুকল্প - Substitutes for Dermet in Assamese\nআপুনি বা আপোনাৰ পৰিয়ালৰ কোনোবাই Dermet লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dermet ব্যৱহাৰ কৰিছিল নেকি?\nআপুনি কিমান পৰিমাণে Dermet সেৱন কৰিছিল?\nআপুনি Dermet ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dermet সেৱন কৰে?


কৃষি পৰ্যটন : — বিকাশপেডিয়া\nমূল পৃষ্ঠা / কৃষি / শস্য উৎপাদন / পাম ভিত্তিক উদ্যোগ / কৃষি পৰ্যটন :\nকৃষি পৰ্যটনৰ বিষয়ে লিখা হৈছে ।\nকৃষি পৰ্যটন মানে কি?\nঅতিথিৰ বিনোদন আৰু শিক্ষাৰ বাবে কৃষি পামত কৰা যিকোনো উপাৰ্জনমূলক কাৰ্যকে কৃষি পৰ্যটন বুলি কয়।\nসৰু পামতে কৃষি পৰ্যটন কেনেকৈ আৰম্ভ কৰিব ?\nআপুনি আপোনাৰ সৰু পামখনতে কৃষি পৰ্যটন বা পৰিবেশ পৰ্যটন আৰম্ভ কৰিব বিছাৰিছেনেকি? আপুনি ঠিকেই চিন্তা কৰিছে। কিন্তু, কেনেকৈ আৰম্ভ কৰিব?\nকৃষি পামত গৰু-গাড়ী চালনাকে ধৰি সৰু জুপুৰি ঘৰত থকালৈকে ব্যৱস্থা কৰা হয়।\nকৃষি পৰ্যটনত আপুনি কি কি অন্তৰ্ভূক্ত কৰিব পাৰে?\n১) পথাৰ আৰু শস্য পৰিদৰ্শন\n২)থলুৱা প্ৰাণী যেনে, গৰু-গাই, ম’হ আদি পৰিদৰ্শন\n৩) গৰু-গাড়ী বা ম’হ-গাড়ী যাত্ৰা আৰু চালনা\n৪) হাল বোৱা, ভুঁই ৰোৱা, ধান দোৱা, মৰণা মৰা ইত্যাদি\n৫)উৎসৱ-পাৰ্বন, মেলা, ভাওনা, সবাহ, থলুৱা খেল-ধেমালি আদি\n৬) কৃষিজাত সামগ্ৰী প্ৰদৰ্শন\n৭) শস্য চপোৱা উৎসৱ, ভোঁজ আদি\n৮)গাইডৰ সহযোগত পক্ষী দৰ্শন\n৯) দেশীয় নাও চালনা\n১০)খাদ্য-সামগ্ৰী প্ৰস্তুত আৰু জুটি লোৱা\nকৃষি ব্যৱসায় পৰিকল্পনা -\nউল্লিখিত বিষয়বোৰ কেইটিমান উদাহৰণহে। এনেধৰণৰ বহু সম্ভাৱনাপূৰ্ণ বিষয় আছে যিবোৰক লৈ কৃষি পৰ্যটনৰ সুন্দৰ পৰিকল্পনা কৰিব পাৰি।\n১) কাৰ্যবোৰ চিনাক্তকৰণ কৰাৰ পিছত এখন কৃষি ব্যৱসায় পৰিকল্পনা কৰি লব লাগে।\n২) প্ৰথমতেই খুউব ডাঙৰকৈ কৰিব নেলাগে। সৰুকৈ আৰম্ভ কৰি পৰ্যটকসকলৰ আকৰ্ষণ কিমান সেয়া লক্ষ্য কৰিব লাগে।\nপৰ্যটক কোনসকল হব?\nএই বিষয়টো কৃষি পৰ্যটনৰ বাবে আটাইতকৈ গুৰুত্বপূৰ্ণ।\n৩) কোনবোৰ পৰ্যটক সাধাৰণতে আহিব?\n৪) বিদ্যালয়ৰ ছাত্ৰ-ছাত্ৰীসকল আহিবনে?\n৫)ঋতুকালীন পৰ্যটকসকল কিমান আহিব?\n৬) পৰ্যটকসকল সৰু সৰু গোট হব, নে ডাঙৰ দল হব?\nসফলতাৰ বাবে কেইটিমান কৌশল ?\n১) কৃষি পৰ্যটনৰ ধাৰণাৰ লগত কৃষি পামৰ সময়, বিচক্ষণতা আৰু উৎসক মিলাব লাগিব।\n২)কোনে প্ৰধানকৈ পৰিকল্পনা কৰিব সেইটো নিৰ্ধাৰণ কৰি লব লাগে\n৩) এনে এজন ব্যক্তি থকাতো নিশ্চিত হব লাগে, যিজন বন্ধুত্বসূলভ, উৎসাহী, সবল আৰু স্থানীয় মানুহ তথা পৰ্যটকৰ লগত ভালদৰে বিনিময় কৰিব পাৰে।\n৪)জনগণৰ মাজত প্ৰচাৰৰ আগতে কি কি কাৰ্য কৰা হব তাক পৰিকল্পনা কৰিব লাগে\n৫) সাধাৰণতে কোনবোৰ পৰ্যটক আহিব পাৰে আৰু তেওঁলোকে কি বিচাৰে তাক জানি লব লাগে\n৬)আয়ৰ লক্ষ্য ঠিক কৰি লব লাগে যাতে সময়ত বিকাশৰ হাৰ উলিয়াব পাৰি\n৭) জৰুৰীকালীন সময়ত প্ৰত্যাহবান লবলৈ সাজু থাকিব লাগিব\nবিপনন কেনেকৈ কৰিব?\n১)পৰ্যটকসকলক সন্তোষ কৰাটোতেই সফলতাৰ মাপকাঠি: এজন পৰ্যটক এখন পৰ্যটন ক্ষেত্ৰলৈ আহি যেতিয়া ঘুৰি যাব তেওঁৰ অভিজ্ঞতাখিনিৰ কথা আন বন্ধুসকলৰ আগত কবগৈ। পৰ্যটকসকলৰ তথ্যসমূহ মজুত কৰি ৰাখিব লাগিব।\n২) যোগাযোগৰ ঠিকনা, ই-মেইল আদি সংগ্ৰহ কৰি তাৰ এখন তালিকা প্ৰস্তুত কৰিব লাগে। বিভিন্ন আলোচনী, সংগঠন, সামাজিক মাধ্যম যেনে ফেচবুক, ৱাটছআপ আৰু অন্য উৎসৰ পৰা সংগ্ৰহ কৰিব লাগে। গ্ৰাহকসকললৈ ই-মেইল কৰি যোগাযোগ ৰাখিব লাগে। অন্ততঃ বছেৰেকত দুবাৰ ৰাখিব লাগে।\n৩)এটা কথা মনত ৰাখিব লাগে যে মানুহে কেৱল মাছ মৰা, চিকাৰ কৰা, গৰু-গাড়ীত উঠিবলৈকে নাহে। তেওঁলোক আহে আমোদ-প্ৰমোদ আৰু অৱসৰ বিনোদনৰ বাবে। আপুনি শুশ্ৰূষা ব্যৱসায়ত জড়িত হৈ আছে, গতিকে তেওঁলোকক যত্ন লোৱাতোটেই ব্যৱসায়ৰ সাফল্য নিৰ্ভৰ কৰিব। পৰ্যটকসকলে কি ভাল পায় আৰু শুশ্ৰূষা উন্নত কৰিবৰ বাবে কি কৰিব লাগিব সেয়া জানিব লাগিব।\n৪)গ্ৰাহকসকলৰ পৰা সেৱাৰ মূল্য লবলৈ চিন্তা কৰিব নেলাগে। যিহেতু এটি সেৱাৰ ব্যৱসায় কৰা হৈছে গতিকে গুণগত মানদণ্ডৰ সেৱাৰ বাবে যথোচিত মূল্য লবৰ বাবে সংকোচ কৰিব নেলাগে।\n৫) পৰ্যটকসকলৰ লগত বাৰ্তালাপ যাতে সঠিকভাবে কৰা হয় তাৰবাবে পেচাদাৰী উত্তৰ হব লাগিব।\n৬) ওচৰচুবুৰীয়া সংস্থা, ব্যৱসায় গোষ্ঠী, ক্লাব, হোটেল, পৰিবহন সংস্থা আদিক নিজৰ পৰ্যটন ব্যৱসায়ৰ বিষয়ে অৱগত কৰিব লাগিব। প্ৰচাৰ-পত্ৰ, বেনাৰ আদি আঁৰি দিব লাগিব।\n৭) বাতৰি কাকত, আলোচনী, নিউজ চেনেল আদিত নিজৰ পৰ্যটন ব্যৱসায়ৰ বিষয়ে বিজ্ঞাপন দিব লাগিব। তেনে প্ৰতিষ্ঠানসমূহৰ প্ৰতিনিধিক নিমন্ত্ৰণ কৰি বিনামূলীয়াকৈ আপ্যায়নৰ ব্যৱস্থা কৰিব লাগে।\n৮)একেধৰণৰ অন্য ব্যৱসায় প্ৰতিষ্ঠানৰ পৰা প্ৰচাৰ-পত্ৰ, বিজ্ঞাপন পত্ৰ আদি সংগ্ৰহ কৰিব লাগে, সেইবোৰত থকা সুবিধাসমূহ নিজৰ ব্যৱসায়ৰ সৈতে তুলনা কৰি চাব লাগে আৰু নিজৰ ব্যৱসায়ত সেইমতে সংযোজন বিয়োজন কৰিব লাগে।\n৯)উৎকৃষ্ট মানদণ্ডৰ প্ৰচাৰ-পত্ৰ, বিজ্ঞাপন, বেনাৰ আদি তৈয়াৰ কৰিব লাগে।\nপৰ্যটন খণ্ডৰ স্বদেশ দৰ্শন আঁচনি :\nশেহতীয়া উন্নীতকৰণ: Jul 26, 2019


neither-involve-in-love-relationship-nor-love-marriage-school-teacher-told-girls-student-to-swear– News18 Assam\n‘প্ৰেমত নপৰো, প্ৰেম বিবাহ নকৰো’– ভেলেণ্টাইন ডে’ত বিদ্যালয়ত ছাত্ৰীয়ে ল’লে শপত\nUpdated:February 14, 2020, 6:04 PM IST\nবিদ্যালয়ত শিক্ষকৰ আজৱ কাণ্ড\nLast Updated: February 14, 2020, 6:04 PM IST\nআজি প্ৰেমৰ দিন! চিৰজীৱন একেলগে পাৰ কৰাৰ শপত খাইছে বহু প্ৰেমিক–প্ৰেমিকাই। কটাইছে নিবিড় মুহূৰ্ত। ইজনে সিজনক দিছে গোলাপ! তাৰ মাজতে এখন বিদ্যালয়ত শিক্ষকে ছাত্ৰীসকলক পাঠ কৰোৱাইছে এক আজৱ শপত। সকলো ছাত্ৰীকে থিয় কৰাই কোনো দিন প্ৰেমত নপৰা আৰু প্ৰেম বিবাহ নকৰাৰ শপত খোৱাইছে শিক্ষকে।\n‘তেওঁলোকে নিজৰ পিতৃ–মাতৃ আৰু পৰিয়ালৰ ওপৰত বিশ্বাস ৰাখিব’। বিদ্যালয়ৰ NSS কেম্পৰ সময়ত এনেদৰে শপত পাঠ কৰোৱাই ছাত্ৰীসকলক। কিন্তু যেতিয়া ভিডিঅ’ ছচিয়েল মিডিয়াত ভাইৰেল হয়, তেতিয়া শিক্ষকজনক বিভিন্ন জনে সমালোচনাৰে থকা–সৰকা কৰে।\nবিজেপি নেত্ৰী পংকজা মুণ্ডেই শিক্ষকজনৰ এই কাণ্ডক সমালোচনা কৰি কয় যে, অত্যন্ত নিন্দনীয়। কেৱল ছাত্ৰী সকলৰ কিয়, ছোৱালীক অসন্মান কৰা ল’ৰাক কিয় বেয়া কামৰ পৰা আঁতৰি থাকিবলৈ শপত দিয়া নাই।\nঘটনাটো সংঘটিত হৈছে মহাৰাষ্ট্ৰৰ এখন বিদ্যালয়ত। এনেদৰে ছাত্ৰীক শপত পাঠ কৰোৱা বিদ্যালয়ৰ শিক্ষকজনক সমালোচনা কৰি মহাৰাষ্ট্ৰৰ কেবিনেট মন্ত্ৰী আদিত্য থাকৰেই কয় যে, ‘বিয়া হোৱাটো সকলোৰে একান্ত ব্যক্তিগত সিদ্ধান্ত। বিদ্যালয়ে হস্তক্ষেপ কৰিব নালাগে।’


Ganga Expressway: মায়াৱতীয়ে এছপি-বিজেপি-কংগ্ৰেছৰ বিৰুদ্ধে গংগা এক্সপ্ৰেছৱেৰ ওপৰত নিৰ্মাণত বাধা দিয়াৰ অভিযোগ উত্থাপন কৰিছে - eNewsDesk\nGanga Expressway: মায়াৱতীয়ে এছপি-বিজেপি-কংগ্ৰেছৰ বিৰুদ্ধে গংগা এক্সপ্ৰেছৱেৰ ওপৰত নিৰ্মাণত বাধা দিয়াৰ অভিযোগ উত্থাপন কৰিছে\nPoliticsGanga Expressway: মায়াৱতীয়ে এছপি-বিজেপি-কংগ্ৰেছৰ বিৰুদ্ধে গংগা এক্সপ্ৰেছৱেৰ ওপৰত নিৰ্মাণত বাধা দিয়াৰ অভিযোগ উত্থাপন কৰিছে\nGanga Expressway, UP Election: বহুজন সমাজ পাৰ্টিৰ (BSP) সভাপতি মায়াৱতী (BSP Chief)য়ে শনিবাৰে কংগ্ৰেছ, ভাৰতীয় জনতা পাৰ্টি (BJP) আৰু সমাজবাদী পাৰ্টি (SP)ৰ বিৰুদ্ধে তেওঁলোকৰ চৰকাৰৰ সময়ত Noidaৰ পৰা বালিয়ালৈ আঠ লেনৰ গংগা এক্সপ্ৰেছৱে ( Ganga Expressway ) নিৰ্মাণত বাধা দিয়াৰ অভিযোগ উত্থাপন কৰে আৰু ৰাইজক এই স্বাৰ্থপৰ ৰাজনীতিৰ পৰা সাৱধান হ’বলৈ আহ্বান জনায়।\nপ্ৰধানমন্ত্ৰী শ্ৰী নৰেন্দ্ৰ মোদীয়ে (PM Modi) শ্বাহজাহানপুৰত ৫৯৬ কিলোমিটাৰ দীঘল গংগা এক্সপ্ৰেছৱে (গংগা এক্সপ্ৰেছৱে)ৰ আধাৰশিলা স্থাপন কৰাৰ কেইঘণ্টামানৰ পিছতে বিএছপি প্ৰধান মায়াৱতীয়ে (BSP Chief Mayawati) এক টুইটযোগে প্ৰতিক্ৰিয়া ব্যক্ত কৰে৷ তেওঁ লিখিছে, “বিএছপি চৰকাৰে নয়ডাৰ পৰা বালিয়ালৈ ৮ লেনৰ গংগা এক্সপ্ৰেছৱেৰ জৰিয়তে দিল্লীক পোনপটীয়াকৈ পূৰ্বাঞ্চলৰ সৈতে সংযোগ কৰিছে আৰু লগতে বানপানীৰ লগতে দৰিদ্ৰতা অঞ্চলত দৰিদ্ৰতা ওলায়৷ প্ৰব্ৰজন আৰু নিবনুৱা আদিৰ সমস্যা সমাধান কৰিবলৈ চেষ্টা কৰোঁতে, কংগ্ৰেছ, বি.জে.পি. আৰু এছ.পি সকলোৱে দৃঢ়তাৰে থিয় হৈ ইয়াৰ বিৰোধিতা কৰিছিল।”\n1. बीएसपी सरकार नोएडा से बलिया तक 8-लेन के गंगा एक्सप्रेस-वे के जरिए दिल्ली को पूर्वांचल से सीेधे जोड़कर बाढ़ के साथ-साथ क्षेत्र की गरीबी, पलायन व बेरोजगारी आदि की समस्या को दूर करने का प्रयास कर रही थी, लेकिन तब कांग्रेस, भाजपा व सपा इन सभी ने इसमें अड़ंगा लगाया व विरोध भी किया।\n— Mayawati (@Mayawati) December 18, 2021\nতেওঁ লিখিছে, “এছপিৰ পাঁচ বছৰ আৰু বৰ্তমান উত্তৰ প্ৰদেশত বিজেপিৰ দ্বৈত ইঞ্জিন চৰকাৰৰ পিছত, বিধানসভা নিৰ্বাচন ওচৰ চাপি অহাৰ লগে লগে গংগা এক্সপ্ৰেছৱেক টুকুৰা টুকুৰা কৰি এতিয়া আধাৰশিলা স্থাপন কৰা হৈছে। এনে স্বাৰ্থপৰ ৰাজনীতিয়ে কিমান দিনলৈ মানুহক প্ৰতাৰণা কৰিব? নিৰ্বাচনত ৰাজহুৱা সাৱধানতা অপৰিহাৰ্য।”\nইয়াৰ পূৰ্বে আন এটা টুইটত মায়াৱতীয়ে কৈছিল, “বিএছপিয়ে দৰিদ্ৰ পৰিশ্ৰমী লোকসকলৰ দুখ-কষ্ট বুজি পায়, সেয়েহে ই পুঁজিপতিৰ ধনত উন্নয়নৰ পৰিৱৰ্তে দেশৰ ৰাজধানীত উন্নয়ন বিচাৰে যাতে সাধাৰণ মানুহ আৰু দেশ উপকৃত হ’ব পাৰে।”\nএক শৃংখলাবদ্ধ টুইটযোগে তেওঁ কয়, “বেংকৰ ব্যক্তিগতকৰণৰ বিৰুদ্ধে ৯ লাখ বেংক কৰ্মচাৰীয়ে ১৬-১৭ ডিচেম্বৰত দুদিনীয়া দেশজুৰি কৰা ধৰ্মঘট কৃষক আন্দোলনৰ দৰেই যুঁজাৰু আৰু অনুপ্ৰেৰণাদায়ক। সকলোৱে তেওঁলোকৰ অধিকাৰৰ বাবে সংগ্ৰাম কৰিব লাগিব। চৰকাৰে বেংকৰ ব্যক্তিগতকৰণৰ বিষয়ে পুনৰ বিবেচনা কৰিব, বিএছপিৰ দাবী।”


কবিতা এটা লিখোঁ বুলিও দুশাৰীমান লিখিয়ে ৰৈ দিলে অনিৰ্বাণে ৷ ভবামতে সজাই আনিব পৰা নাই শব্দবোৰ ৷ হ’বৰে কথা, আজি কিমানদিন যে কবিতা লিখা নাই অনিৰ্বাণে ৷ অথচ সেইজন অনিৰ্বাণেই কলেজৰ দিনত সকলোৰে মাজত কবি বুলিয়ে জনাজাত আছিল ৷ দীঘল চুলিৰ বেপেৰোৱা ল’ৰাজনক জোৰকৈ মেগাজিন চেক্ৰেটাৰী পাতিছিল লগৰবোৰে ৷ দিনবোৰ ক্ষিপ্ৰতাৰে গৈ আছিল ৷ ভাত কাপোৰৰ চিন্তাই কবিতাবোৰ মচি পেলাইছিল, আচলতে অনিৰ্বাণে সময়ক নিজেই এই সুযোগ দিছিল ৷ এতিয়া কোনোবাই কবিতাৰ কথা উলিয়ালে সি অপ্ৰস্তুত হয়, কিয় হয় তাৰ উত্তৰ অনিৰ্বাণৰ হাতত নাই ৷\nকি খবৰ কবি ? আগৰদৰেই কবিতা লিখি আছানে ? ৱাটচএপৰ মেছেজ এটাই তাক কবিতা লিখিবলৈ বাধ্য কৰা যেনেই হ’ল ৷ মেছেজটো আহিছিল অনিৰ্বাণৰ এসময়ৰ সহপাঠী সাগৰিকাৰ পৰা ৷ আচলতে বহুবছৰৰ মূৰত কলেজৰ সিহঁতৰ বেটছৰ কেইজনমানে ৱাটচএপ গ্ৰুপ এটা খুলি সকলোকে এড কৰি আছে ৷ প্ৰায়বোৰেই এতিয়া নিজৰ জীৱনক লৈ ব্যস্ত ৷ যোগাযোগ নোহোৱাৰ নিচিনাই ৷ গ্ৰুপটো খোলাৰ পাছত সিহঁত কলেজৰ দিনবোৰলৈ উভতি যোৱাযেন হ’ল ৷ মাজে মাজে ৰাতি এপৰলৈকে আড্ডা চলে ৷ সেই কলেজৰ দৰেই ইটোৱে সিটোক জোকাই, খঙ উঠিলে অবাইচ মাতো মাতে ৷ সাগৰিকাই তেতিয়া অনিৰ্বাণ নামৰ কবিজনৰ প্ৰেমত পৰিছিল ৷ লগৰবোৰে জোকাইছিল সিহঁতক । কলেজ উইকত ৰাতিলৈ সিহঁতে একেলগে নাটক চাইছিল। কবি সন্মিলন বোৰত অকল অনিৰ্বাণৰ বাবেই তাই উপস্থিত আছিল ৷ সময়বোৰ সিহঁতে ভবাতকৈ জটিল আছিল ৷ দেউতাক ঢুকুৱাৰ পাছত ঘৰৰ দায়িত্ব লব লগা হোৱা অনিৰ্বাণে কাম বিচাৰি ঘুৰি ফুৰিব লগা হৈছিল । সময়ত কাম বিচাৰি পালে যদিও কামৰ হেঁচা, দায়িত্ববোধৰ তাড়না আৰু নিজৰ ভৱিষ্যতৰ প্ৰতি থকা অনিশ্চয়তাই অনিৰ্বাণক সাগৰিকাৰ পৰা আঁতৰাই আনিলে ৷ অন্তত তাক ভালপোৱা ছোৱালীজনীৰ ভৱিষ্যতটো অনিশ্চয়তাৰ মাজলৈ ঠেলি দিব নোৱাৰে ৷ সাগৰিকাইও তাক জোৰ নকৰা দেখি সি সিহঁতৰ প্ৰেম নে কলেজীয়া আৱেগৰ আকৰ্ষণ সঠিককৈ নিৰ্ধাৰণ কৰিব নোৱাৰিলে। দিনবোৰ গৈ থাকিল, সংযোগ নোহোৱা হ’ল। ৱাটছএপ গ্ৰুপটোত সোমাইয়ে তাৰ প্ৰথম কাম আছিল আটাইৰে প্ৰফাইলৰ ফটোবোৰ চোৱা ৷ প্ৰায়বোৰৰ চেহেৰা সলনি হ’ল , পৰিয়ালৰ ফটো দিছে কেইজনমানে ৷ তাৰ নিজৰো চুলি চুটি হ’ল, অলপ শকতো হৈছে ৷ সাগৰিকাৰ প্ৰফাইলটোত গৈ ৰৈ গল সি ৷ ইমানবছৰ পিছতো কিবা বুকুখন কঁপিছে দেখোন ৷ ভাবি ভাল লাগিল তাৰ ৷ নাই প্ৰফাইলত ফটো দিয়া নাই ৷ সংসাৰ বা কৰিলে নে নাই! চিন্তাবোৰ মূৰৰ ওপৰেৰে পাৰ হৈ গ’ল অনিৰ্বাণৰ ৷ মেছেজ এটা দিওঁ বুলিও দিব নোৱাৰিলে ৷ স্বাভিমান, অভিমান নে লাজ ধৰিব নোৱাৰিলে সি ৷\nসিদিনা সাগৰিকাই নিজেই দিলে মেছেজ ৷ কাৰো প্ৰেমত নপৰোঁ বুলি প্ৰতিজ্ঞা কৰি থোৱা ল’ৰাজন আকৌ দুৰ্বল হৈ পৰিল ৷ এদিন দুদিনকৈ মেছেজ চলি থাকিল ৷ দুয়ো যে সংসাৰ কৰা নাই আওপকীয়াকৈ দুয়ো নিশ্চিত হৈ ল’লে ৷ কবিতাৰ কথা সাগৰিকাই উলিয়াওতে সি অৱশ্যে অপ্ৰস্তুত হৈছিল ৷ তাইয়ে জোৰ দিছিল নতুনকৈ কবিতা লিখিবলৈ ৷ কলেজীয়া দিনৰ আব্দাৰ কমা নাই যেনেই ভাৱ হ’ল অনিৰ্বাণৰ ৷\nবন্ধ লৈ এদিন আহিবাচোন আমাৰ ঘৰলৈ- ক’লে সাগৰিকাই\nযাম দিয়া এদিন- অনিৰ্বানৰ উত্তৰ\nঅনিৰ্বাণে ঠিক কৰিলে এদিন যাব তাৰ ভাল লগা নাৰীৰ কাষলৈ ৷ সোনকালেই ঠিক কৰিলে দিনটো ৷ পিছৰটো ৰবিবাৰেই সি যাব সাগৰিকাৰ ঘৰলৈ। ইমানবছৰৰ মূৰত দেখা হ’ব সিহঁতৰ ৷ অলপযেন উত্তেজিত হৈ পৰিছে তাৰ মনটো ৷ হাঁহি উঠিল তাৰ ৷ প্ৰেম চাগে এনেকুৱাই, আৱৰণ খুলি হৃদয় জুৰায় হীৰুদাৰ কবিতাফাঁকিলৈ মনত পৰি গ’ল ৷ লাহে লাহে কবিতাৰ পৃথিৱীখনলৈ ওভোতাৰ ইচ্ছা এটা জাগিল তাৰ ।\nৰবিবাৰে সাগৰিকাৰ ঘৰলৈ ওলাল অনিৰ্বাণ ৷ সেই ঘৰখন তাৰ চিনাকি ৷ সিহঁত দুয়োৰে ক’তো আত্মিক মূহূৰ্তৰ সাক্ষী এই ঘৰখন ! একেই আছে ঘৰখন ৷ তেতিয়াৰ দৰেই সন্মুখৰ বাৰাণ্ডাৰ বেতৰ চকীদুখনো আছে ৷ সন্মুখত নামফলক এখন ৷ এডভোকেট সাগৰিকা হাজৰিকা ৷ এইজনী এডভোকেট হোৱা খবৰ গমেই নাপাওঁ দেখোন- মনতে ভাবিলে অনিৰ্বাণে ৷ তাৰ পচন্দৰ নাৰীগৰাকীক লগ পোৱাৰ সুখকনক সযতনে আকোঁৱালি অনিৰ্বাণে সাগৰিকাৰ ঘৰৰ কলিংবেলটো বজালে ৷ দৰজা খোলাৰ শব্দ হ’ল ৷ সন্মুখত তাৰ আকাংক্ষিত নাৰী সাগৰিকা ৷ ঠিক কেনেকৈ কি ক’লে ভাল হ’ব ভাবি থাকোঁতেই সাগৰিকাই মাত দিলে অনিৰ্বাণ, আহা ভিতৰলৈ ৷ কোঠাৰ ভিতৰখনো প্ৰায় একেই আছে ৷ সি আগৰ দৰেই তাৰ পচন্দৰ একুৰিয়ামটোৰ সন্মুখৰ চকীখনত বহিল ৷ সন্মুখত সাগৰিকা ৷ সি শব্দ বিচাৰি হাহাঁকাৰ কৰি থাকিল ৷ নীৰৱ মুহূৰ্তবোৰ পাৰ হ’ল ৷\nমোৰ এইটো ৰূপ দেখি আচৰিত হৈছা ন অনিৰ্বাণ - সাগৰিকাৰ মাতত উচপ খাই উঠিল সি ৷\nকি ক’লে আচলতে সঠিক হ’ব অনুমান কৰিব নোৱাৰি চিধাকৈ হয় বুলিয়ে ক’লে সি ৷ তাৰ সপোনৰ নাৰীগৰাকীৰ এইটো ৰূপ আচলতে সহ্য কৰিব পৰা নাই সি ৷ কলেজৰ সেই তজবজীয়া ৰাংঢালী ছোৱালীজনীৰ গাতত যোৱা চকু, হাড়ে চালে লগা শৰীৰ তাৰ বাবে আচৰিত হোৱাৰ কথাই ৷\nসেইবোৰ বহুত কথা, কৈ আছোঁ যদি তুমি বিৰক্ত নহোৱা ৷ এতিয়া কোৱা কি খাবা ৷ মাঁহত ঘৰত নাই, মই অকলে আছোঁ নাৰ্ছ গৰাকীৰ লগত ৷ চাহ বনাওনে? সাগৰিকাই কৈ গ’ল ৷ কণ্ঠ স্পষ্ট ৷\nনাই, পানী এগিলাচ দিয়া ৷ আজি কথা পাতিম বুলিয়ে আহিছোঁ ৷ মিলাকৈ কৈ থ’লে অনিৰ্বাণে ৷ তাৰ কথাবোৰ জানিবলৈ উচপিচ লাগিছিল ৷\nচৰৱত বনাই আনো ৰবা বুলি কৈ সাগৰিকা উঠি গ’ল ৷\nঅনিৰ্বাণে ৰূমটো ঘূৰিপকি চালে ৷ বেৰত সাগৰিকাৰ পুৰণি ফটোকেইখনমান আঁৰি থোৱা আছে ৷\nচৰৱত গিলাচ কোটকোটকৈ গিলি অনিৰ্বাণে আৰাম্ভ কৰিলে, সাগৰিকা কি অসুখ হৈছে তোমাৰ ?\nআমি কলেজ এৰাৰ সময়তে বেমাৰটো আৰাম্ভ হৈছিল ৷ প্ৰথমে ডাক্তৰে ধৰিব পৰা নাছিল, এবছৰমান চিকিৎসা কৰিও সুফল নোপোৱাত মুম্বাইলৈ গলোঁ ৷ তাত নিশ্চিত হ’লোঁ মোৰ ব্ৰেষ্ট কেঞ্চাৰ ৷ চিকিৎসকে আৰোগ্য হম বুলি সাহস দিলে ৷ ৰেডিয়েছন, কেমো ৰ পিছত ছাৰ্জাৰী কৰি দিলে ৷ উভতি আহি চিকিৎসাৰ লগতে ব্যস্ত হবলৈ এলএলবি ত এডমিচন ল’লোঁ ৷ জীৱনক লৈ পজিটিভ হবলৈ চেষ্টা কৰি গ’লোঁ ৷ সফলো হলোঁ ৷ বেমাৰী বেমাৰী ভাৱটো নহোৱা হ’ল ৷ মানুহৰ বুবুবাবা বোৰক কেৰেপ নকৰা হ’লোঁ ৷ মা দেউতাহঁতেও অলপ সকাহ পালে ৷ তোমাক মিছ কৰিছিলোঁ যদিও তোমাক দিগদাৰি দিব মন নগল ৷ সাগৰিকাই কৈ গ’ল, বুকুত বিন্ধি ধৰিলে অনিৰ্বাণৰ ৷ তাৰ মনৰ মানুহজনীৰ জীৱনৰ ধুমুহাজাকৰ বিষয়ে গমকে নাপাই সি ৷ আৱেগে খুন্দা মাৰি ধৰিলে ৷\nসাগৰিকাই পুনৰ আৰাম্ভ কৰিলে - তাৰ পিছত ডেৰবছৰলৈ সকলো ঠিকেই আছিল, লাহে লাহে পিঠিৰ মাজত প্ৰচণ্ড বিষ এটা আৰাম্ভ হ’ল, টোপনি নাহা হ’ল ৷ নিজকে কিবা আৱৰ্জনা যেন ভাব হ’ল। দেউতাৰ টকা পইচাও শেষ হ’ল মোৰ চিকিৎসাৰ নামত ৷ চিনিয়ৰ এডভোকেট এজনে ট্ৰাষ্ট এটাৰ লগত যোগাযোগ কৰি দিলে, তেওঁলোকে মোৰ চিকিৎসাৰ দায়িত্ব ল’লে ৷ মানুহে যে কয় ভগৱান আছে, মই তেওঁলোকক লগ পোৱাৰ পৰা বেছিকৈ অনুভৱ কৰিব লৈছোঁ ৷ মোৰ দৰে যিজনী ছোৱালীক বন্ধু বান্ধৱ আত্মীয়ইও সংগ নিদিয়া হ’ল, সেইজনী ছোৱালীৰ বাবে তেওঁলোকে দিনে ৰাতিয়ে কষ্ট কৰিছে, পইচা খৰচ কৰিছে, লগত থকা নাৰ্ছ গৰাকীকো তেওঁলোকেই পঠিয়াইছে ৷ বিৰক্ত হৈছা নেকি অনিৰ্বাণ, হঠাৎ শুধিলে সাগৰিকাই ৷\nনাই, নাই , কি যে কোৱা ৷ আচলতে মোৰ কৰৱাত নিজকে দোষী দোষী লাগিছে ৷ তোমাৰ ইমান বিপদতো অলপো সহায় কৰিব নোৱাৰিলোঁ ৷ পাছৰবাৰ ডাক্তৰে কি ক’লে ? অনিৰ্বাণৰ প্ৰশ্ন ৷\n- তোমাৰ দোষ নাই দিয়া ৷ আচলতে সময়খিনি আমাৰ পক্ষত নাছিল ৷ কেঞ্চাৰ মোৰ শৰীৰটোৰ প্ৰেমত পৰিলে জানা ! আকৌ উভতি আহিল ৷ এইবাৰ ৰাজহাড় পালেগৈ ৷ হৰমণ থেৰাপি য়ে কামত দিয়া নাই ৷ চিকিৎকে কৈছে লাষ্ট ষ্টেজ,হাতত সময় বেছি নাই মোৰ ৷ সংকোচ নহোৱাকৈ সাগৰিকাই কোৱা কথাখিনিয়ে বৰকৈ কষ্ট দিলে ৷সেমেকি উঠিল দুচকু ৷\nবেমাৰৰ বাদেও বহু কথাই মন খুলি পাতিলে দুয়ো ৷ কলেজৰ দিনবোৰ আহি অজানিতে হাজিৰ হ’ল ৷ অনিচ্ছাসত্ত্বেও সাগৰিকাৰ পৰা বিদায় ল’লে অনিৰ্বাণে ৷ ফোন কৰাৰ প্ৰতিশ্ৰুতি দিলে ৷ তাইৰ কথা ৰাখি আকৌ কবিতা লিখাৰ কথা ভাবিলে ৷\nঅনিৰ্বাণ ৰাস্তা পোৱালৈ বাৰাণ্ডাৰ পৰা চাই আছিল সাগৰিকাই ৷ কবতো নোৱাৰি এয়াই হয়তো হব পাৰে শেষ দেখা ৷ বিদায় প্ৰিয় নাৰী... মনতে আওৰালে অনিৰ্বাণ কাকতিয়ে ৷\nLabels#চুটিগল্প, #ছন্দপতন, #ডাঃ প্ৰণৱ চক্ৰৱৰ্তী


শহুৰৰ ঘৰলৈ গৈ সন্ধানহীন এজন: সন্ধান পালে খবৰ কৰক পৰিয়ালক -\nHomeআঞ্চলিকশহুৰৰ ঘৰলৈ গৈ সন্ধানহীন এজন: সন্ধান পালে খবৰ কৰক পৰিয়ালক\nডিজিটেল ডেস্ক: প্ৰতিটো পৰিয়ালৰ বাবে ‘জোঁৱাই’ বৰ মৰমৰ। সাধাৰণতে এটি পৰিয়াললৈ জোঁৱাইৰ আগমন ঘটিলে সোধ-পোছ কিদৰে কৰা হয়, সেয়া হয়তো সকলোৰে জ্ঞাত! কিন্তু এইবাৰ শহুৰেকৰ ঘৰলৈ গৈ এজন লোক নিৰুদ্দিষ্ট হোৱা ঘটনাই চাঞ্চল্যৰ সৃষ্টি কৰিছে।\nআমাৰ সাংবাদিকে জনোৱা অনুসৰি, নলবাৰীৰ আৰিকুছীৰ ৰতন কলিতা (৩০) নামৰ এজন লোকে শহুৰেকৰ ঘৰলৈ গৈয়ে উভতি নাহিল নিজৰ আপোন ঘৰখনলৈ। আৰিকুছীৰ ৰমেশ কলিতাৰ পুত্ৰ ৰতন আছিল মানসিকভাৱে দুৰ্বল৷ শনিবাৰে নলবাৰীৰ কটপুহা গাঁৱৰ শহুৰৰ ঘৰলৈ গৈছিল৷ তাৰ পাছৰে পৰা সম্ভদে নোহোৱা হৈছে ৰতনৰ।\nপৰিয়ালৰ সদস্যৰ ভাষ্য অনুসৰি, পিন্ধনত এখন গামোচা আছিল বুলি জানিবলৈ পোৱা গৈছে। ইফালে, শহুৰেকৰ ঘৰৰ পৰিয়ালে ৰতন ক’লৈ গৈছে সেই বিষয়ে অজ্ঞাত। বৰ্তমানলৈকে কোনোধৰণৰ সম্ভেদ পোৱা নাই নিৰুদ্দিষ্ট ৰতনৰ। সদাশয় ব্যক্তিয়ে তেওঁৰ সম্ভেদ পালে 86382-37402 নম্বৰত যোগাযোগ কৰিবলৈ পৰিয়ালৰ লোকে আহ্বান জনাইছে৷\nPrevious articleলুইতৰ বুকুত আকৌ অঘটন : কিদৰে উটি গ’ল পাণ্ডুৰ চাৰি ছাত্ৰ?\nNext articleছবিজগতৰ দুৰ্দিন আঁতৰাবলৈ আহি আছে ‘লাল সিং চাদ্দা’ : ঘোষণা হ’ল মুক্তিৰ নতুন দিন